
Het die Wêreldraad van Kerke 'n toekoms ? 


In die jongste uitgawe van die Hervormde Teologiese Studies skryf prof. J. P. Oberholzer `n artikel in Engels 
onder die opskrif: Is there a future for the World Council of Churches? Om die vraag te beantwoord, werp die 
skrywer `n blik oor die rigting waarin hierdie wêreldliggaam beweeg, soos dit blyk uit sy werk, en uit uitsprake 


van sy leiers. 


Prof. Oberholzer verwys veral na 'n uitspraak 
van dr. Philip A. Potter, algemene sekretaris van die 
Wêreldraad, na afloop van die Nairobi algemene ver- 
gadering in 1975. Dr. Potter het naamlik gesê dat die 
Nairobi vergadering die deelnemers kon laat met die 
gevoel dat die ekumeniese beweging in die wildernis 
verkeer.” Wat Potter hier gesê en bedoel het, gee helder 
insae in hoe die Skrif deur die Wêreldraad van Kerke 
gebruik word. Hy sê naamlik dat nieteen- 
staande die gevoel dat die ekumeniese 
beweging in die wildernis beland het, die 
beloofde land tog vir die beweging, soos verteenwoor- 
dig deur die Wêreldraad van Kerke, wag. Spoedig sal 
die woestynreis ook vir hierdie beweging afgelê wees, 
en die Godgegewe bestemming bereik wees. Die be- 
loofde land is `n gemeenskap wat alle mense, volke en 
kulture insluit. Dis die ekumeniese beweging se taak 
om alle volke in hierdie belofte van God te laat deel. 

Prof. Oberholzer verwys ook na ander uitsprake 
van die Wêreldraad wat die strewe na `n nuwe, inter- 
nasionale, interafhanklike gemeenskap openbaar, waar 
alle onreg en ongelykheid uitgeskakel sal wees. Vir 
nasionalisme en nasionale identiteit is binne so `n struk- 
tuur natuurlik geen ruimte nie. Maar wat baie erger 
is, is die direkte wyse waarop Potter 'n verband lê 
tussen die verbond wat God met Israel gemaak het 
en die “covenant fellowship” in die Wêreldraad van 
Kerke. 


Prof. Oberholzer gaan dan in op die redes wat 
daar by iemand soos Potter mag wees vir die gevoel of 
vrees dat die ekumeniese beweging in die wildernis 
beland het, gevaar loop om te begin opbreek en ver- 
krummel. Een daarvan is dat die Wêreldraad se ideaal 
van `n wêreldgemeenskap niks meer is as 'n sosiale 
struktuur wat met ontwikkeling en rewolusie bereik- 
baar is en waarin terrorisme en Rusland se slawekampe 
'n belangrike rol te speel het nie. Immers, in Angola en 
Mosambiek is die Wêreldraad se program vir die be- 
stryding van rassisme in aksie gesien, waar met morele 
en geldelike steun van dié wêreldliggaam ateistiese 
kommunistiese regerings aan bewind gestel het. 

Terroriste het kom moor met die geld en steun 
van die Wêreldraad. Nietemin kom die Wêreldraad nie 
so ver om Rusland se eie verkragting van menseregte 
en miskenning van godsdienstige vryheid te veroordeel 
nie. 

So het die leuen inherent geword aan die lewe en 
werk van die Wêreldraad. Die wyse waarop die Wêreld- 
raad die teologie as propaganda gebruik, om enersyds 
ruimte te laat vir ateisme en onmenslikheid, en ander- 
syds lande soos Suid-Afrika te veroordeel; die vrye en 
maklike gebruik van die Bybel daarvoor; die identi- 


fisering van die Wêreldraad met die volk van God; 
die opvatting dat die wil van God gestalte kry in die 
doen en late van die Wêreldraad; dit alles grens aan 
Godslastering en die demoniese. Waar God so gebruik 
word ter wille van `n liggaam wat in denke en daad 
gekenmerk word deur dubbelhartigheid, daar is die 
kiem van die dood alreeds aanwesig. Die Wêreldraad 
het nooit werklik aan sy doel beantwoord nie, maar 
het iets langs die kerk, selfs onfhanklik van die kerk 
geword. 

Prof. Oberholzer spreek verder as pynlike waar- 
heid uit dat daar Suid-Afrikkaners is wat baie van die 
aksies van die Wêreldraad teen Suid-Afrika inisieer en 
steun. Daar is liggame in Suid-Afrika, soos die Christe- 
like Instituut en die Suid-Afrikaanse Raad van Kerke 
wat gereeld meedoen aan die dubbelpratery oor Suid- 
Afrika. Die skrywer sluit af deur te verklaar dat kerke 
wat hulle afgewend het van die Wêreldraad nie in iso- 
lasie verkeer nie. Isolasie van die kwaad was nog nooit 
verkeerd nie. Wie getrou bly aan die Woord van God 
raak nooit van sy medegelowiges vervreem of geisoleer 
nie. Die eenheid van die kerk en alle gelowiges is deur 
God self gegee. Sodra die mens van hierdie eenheid 'n 
struktuur wil maak, breek hy dit op. 

Die tekens van verbrokkeling in die ekumeniese 
beweging is daaraan te wyte dat dit 'n teologie van ont- 
wikkeling en rewolusie voortgebring het maar gefaal het 
in die uitdra en vertolking van die Bybelse teologie. 

— Nuusbrief, Pretoria 


'N NUWE SENDINGSITUASIE 


Die volkome selfstandigwording van die Bantoe 
Hervormde Kerk vind plaas op die 19e Julie by die 
Stofberg Teologiese Skool naby Pietersburg. Dr. C. |. 
Viljoen, predikant in Tuine, het die volgende belang- 
hebbende opmerkings oor die gebeurtenis gemaak: — 

Dit is seker `n onbetwisbare feit dat die selfstandig- 
wording van die swart kerk `n faktor in die Neder- 
duitsch Hervormde Kerk se sendingwerk is wat baie 
beslis nuwe denke oor die aangeleentheid sal verg. Sou 
mens in hierdie verband ook kon sê: `n Nuwe bena- 
dering? Want een ding is baie seker: Met die veran- 
dering van die status guo verander daar oor 'n hele 
linie, `n hele aantal oud-geworde en geykte situasies 
waaraan min mense nog gedink het. 

Nou behoort hierdie nuwe situasie wat ontstaan 
ook weer nie so vreemd te wees dat dit onsekerheid 
hoef te skep of onrus te wek nie. Die nuwe volkskerk 
wat nou tot volwassenheid gegroei het, is immers 'n 
produk van die oue sendingbeleid van die Hervormde 

Kerk, en dit is nie 'n vreemde en vreemdsoortige orga- 
nisme waarmee ons nou te doen kry nie. 

Daarby sal die nuwe kerk, hoewel selfstandig, aan- 
vaar dat daar `n mate van afhanklikheid sal bly, om- 
dat daar wat die opleiding betref sowel as ander onder- 
skraging glad nie skielik die hand teruggetrek sal word 
nie. Die Hervormde Kerk wil immers nie werk onvol- 
tooid laat nie, maar sy deel opreg, belangstellend ep 
beleefd doen. 

Sendingwerk hou nie op nie. Dit kén nooit, solank 
ons op aarde is nie. In die onderhawige saak sou mens 
wel kon sê: Ons sendingwerk gaan `n nuwe dimensie in, 
iets wat tot nog toe vreemd was. 'n Nuwe verhouding van 
twee selfstandige kerke naas mekaar wat besondere 
bande het, impliseer nie dat die sendingwerk verby is 
nie. Daarvoor is daar nog te veel om te doen. Juis hier 
reken ons dat volgehoue denke noodsaaklik is ten einde 
die karakter van ons sendingwerk te bepaal, ook te 
onderskei wat voortgesette sendingwerk behels (ook in 
samewerking met die nuwe kerk) en of daar sprake kan 
of moet wees van nuwe sendingwerk. 

Die kerk het die Sendingraad belas met hierdie 
soort van aangeleenthede, en hulle sal ongetwyfeld 
deeglik hierop ingaan. Maar daar sal nou verder sprake 
moet wees van ekumeniese kontak in die wyere ver- 
band van kerke. Die nuwe kerk sal homself in `n ry van 
kerke bevind waar hy selfstanding sal kan optree en 
ook praat. Hy hoef geen naprater te wees nie. Hy sal 
selfstandig kan dink en sê wat hy dink. Hy sal agter- 
kom dat daar na hom met groot nuuskierigheid gekyk 
gaan word na wat hy sê, en ook na waar hy hom gaan 
skaar ten opsigte van ekumeniese kontakte. Nog meer: 
Daar sal dalk na hom ,gevry” word om hom tog in 'n 
bepaalde hoek te stel en deur sekere assosiasies te wys 
dat die klimaat in die nuwe kerk sekere politieke kleure 
toon: Al hierdie dinge is moontlikhede wat `n selfstan- 
dig-wordende kerk moet aanvaar, hopelik met verant- 
woordelikheid. Maar dit is alles ook dinge wat die 
kerk van wie die sendingsimpulse aanvanklik uitge- 
gaan het, en wat die jong kerk op eie bene sien verder 
stap, ook aanvaar. Die Hervormde Kerk aanvaar dit 
in die geloof, met die wete dat die samebindende fak- 
tor dieselfde geloof in een Heer van sy kerk, in een 
Heer met sy gegewe evangelie is. En gesien hierdie ver- 
antwoordelikheid sal die Hervormde Kerk nie net in 
afwagting sit en toekyk nie, maar betrokke bly en be- 
sig bly met hierdie nuwe kerk. 

Daarvoor wil ons pleit. Om verdiepte besinning 
oor die nuwe verhoudingsvlak wat ontstaan en wat nou 
binne afsienbare tyd tussen twee selfstandige gelyk- 
waardige kerke lê. Hierdie saak kan nie eenkant ge- 
stoot of gelgnoreer word nie. Mens help nie jare aan 
die grootwordproses van `n kind, om dan die kind te 
laat gaan sonder om belangstellend te gaan kyk hoe 
dit gaan, en op jou beurt sy vraende en soekende groet 
te beantwoord nie, en sy herhaalde terugkeer na die 
bron van sy herkoms te erken nie. Dit lyk of daar sa- 
mewerking van `n besondere aard sal moet wees met 
hierdie jong kerk, nie net op ekumeniese vlak nie, maar 
gedeeltelik nog op die ou vlak van verskerpte hulp- 
betoon en materiële ondersteuning, asook — en dit is 
belangrik — om hulle self die betekenis van Matt. 28:19 
te laat beluister omdat hulle selfstandigheid daarin die 
uitmuntendste sal blyk. 

— Nuusbrief, Pretoria 


GEMEENTE ST. HELENA 
Skriba: 
D. C. Erasmus 
Akasia Singel 20, 
Jim Fouchepark, 
WELKOM, 
Tel. 2-4541 

TUSSENKERKLIKE GESPREK OOR KERKLIKE 
EENHEID 


Ds. P. M. Smith, skriba van die Algemene Kerk- 
vergadering en sekretaris van die Tussenkerklike kom- 
missie van die Afrikaanse kerke, deel die volgende mee 
oor die stand van die gesprek tussen die drie kerke: 

Sedert 1965 word daar periodiek gesprekke tussen 
verteenwoordigers van die drie Afrikaanse susterkerke 
gevoer oor aangeleenthede wat die drie kerke uitme- 
kaar hou en ook ander gemeenskaplike sake. 

Daar was onder andere die gesprekke tussen die 
drie kerke oor ekumenisiteit; die sigbare en onsigbare 
kerk; die eenheid van die kerk en die bestaan van drie 
kerke met dieselfde belydenis, dieselfde taal, onder die- 
selfde volk, in dieselfde land. 

Die kerke se verteenwoordigers het ook onder- 
neem om apart met een van die ander kerke gesprekke 
te voer waar die derde kerk ook teenwoordig kan wees, 
soms ook sonder die derde kerk. Laasgenoemde gesprek 
is tot dusver tot die kerkregering beperk. Die gesprek 
tussen die Nederduitse Gereformeerde Kerk en Gere- 
formeerde Kerk oor die aangeleentheid het al `n end 
gevorder aan die hand van memoranda wat onderling 
gestuur is. 


Die Nederduitsch Hervormde Kerk het ook 'n me- 
morandum van die Gereformeerde Kerk oor ons kerk- 
regering ontvang. Die antwoord daarop is byna gefi- 
naliseer en sal hopelik voor die einde van Junie aan 
die Gereformeerde Kerk gestuur kan word. Op 9 
Augustus 1977 sal die gesprek `n aanvang neem en 
die tussen die ander twee kerke voortgesit word. 

Die volgende dag 10 Augustus word die gesprek 
tussen die drie kerke voortgesit. Die laaste vergadering 
wat in Desember 1976 gehou is, het `n onderkomitee 
benoem wat bestaan uit prof. dr. F. J. van Zyl en ds. P. 
M. Smith (tans voorsitter en skriba van die Tussenkerk- 
like Kommissie), ds. D. P. M. Beukes en prof. dr. P. ]. 
Coetzee om voorstelle te formuleer oor die voortsetting 
van die gesprek en om veral voorstelle aan die hand 
te gee waardeur die Tussenkerklike Kommissie op 'n 
meer doeltreffende wyse kan funksioneer. 

Die onderkomitee se verslag en voorstelle sal op 
10 Augustus behandel word. 

— Nuusbrief, Pretoria 


GESPREK OOK KERK EN KUNS 


Op die eerste Junie het die Raad vir Kerk en kuns 
in Pretoria vergader. Teenwoordig was: di. C. L. van 
den Berg, J. C. de Lange en G. C. Velthuysen; drr. |. 
A. Loader, Elsa Nolte en D. J. C. van Wyk; mnre. B. 
D. Bierman, J. J. Horne en P. J. Haasbroek; prof. B. 
J. Engelbrecht. 


Na aanleiding van 'n studie van ds. Gerrit Velt- 
huysen oor die absolute norm van die kerk in sy be- 
oordeling van `n kunswerk, is `n indringende gesprek 
gevoer oor dié hele problematiese veld. 


Omdat dit die Raad se uitsluitlike taak is om deur 
middel van studie die kerk voor te lig en te adviseer, 
asook om met verteenwoordigers uit die kunswêreld 
kontak te behou, en ook vanweë die geweldige uitge- 
breidheid van hierdie terrein, spreek dit vanself dat geen 
finale woord na een so `n studie gespreek kan word nie. 


Ter kennisname volg hier `n aantal van die belang- 
rike stellings en vrae wat in die loop van die bespre- 
king gemaak is: — 


%t Kan die kritiek van 'n kunswerk nie legitieme kri- 
tiek wees waarna die kerk moet luister, al moet 
hy dit volgens sy absolute norm veroordeel nie? 























* Aan die anderkant: Die kerk mag soms saamstem 
dat 'n kunswerk werklik mooi is. Daarna moet die 
kerk nog vra: Is dit reg? Is dit waar? 


* Redelike eenstemmigheid het geheers oor die stel- 
ling dat werklike kuns menslike verdelinge kan 
transendeer. 


* Die groot vraag is: Kan 'n groot kunswerk eties 
sleg wees? 


* Hoe groter `n kunswerk word, hoe minder leen 
hy hom vir propaganda. 


* As kuns werklik kuns is, is dit dan nie klaar tot 
eer van God nie, al kry ons moeilik om dit op die 
huidige tydstip te verstaan? 


* 'n Ander groot vraag is: Wie maak uit wanneer 
is iets werklik kuns? 


* Die kerk se eerste en grootste verantwoordelikheid 
is nie teenoor die kuns nie, maar teenoor die op- 
drag wat van God ontvang is. Die kerk moet en 
kan hoogstens vanuit hierdie verantwoordelikheid 
uitsprake oor die kuns maak. 


* Die kerk staan en val by sy absolute norm, die 
Woord van God. Dit beteken egter nie dat die 
kerk nie moet leer om altyd eers behoorlik te 


luister en te dink voor hy praat nie. 
* Die kerk kan egter nie hierdie absolute norm ge- 
bruik om kuns as kunswerk te beoordeel nie. 


* Kunstenaars behoort vir die kerk die hantering van 
sy eie absolute norm te gun en dit te respekteer, 
net soos die kunstenaar van die kerk verwag om 
hom toe te laat om kuns as kunswerk te beoordeel 
volgens die eie norme van die kuns. 


* Daar moet toegegee word dat kuns wat werklik 
groot is, gevaarlik kan wees, net soos kuns wat ge- 
vaarlik is, soms heilsaam kan wees. 


% Kuns, waarvan die uitinge soms kru is, kan tot 
eer van God wees, as dit meedoënloos ook die ge- 
volge van die vervreemding van die mens van God, 
uitbeeld, sê. 


%t Almal stem saam dat 'n groot kunswerk nie die 
bose kan verheerlik nie. Maar wanneer verheerlik 
'n kunswerk die bose? Wie maak dit uit? 


* Hoe verder die gesprek van die kerk met die kuns 
vorder, hoe duideliker word dit dat daar gepraat 
moet word. 

— Nuusbrief, Pretoria 


DIE GIDEONS IN SUID-AFRIKA 


Op Ringsvergaderings en deur kerkrade word van 
tyd tot tyd inligting en raad gevra met betrekking tot 
die Gideons in Suid-Afrika. Ter inligting volg hier en- 
kele uitsprake van die Kommissie van die Algemene 
Kerkvergadering in die verlede oor die organisasie. 


Tn 1971 het `n lid van die Gideons aan die Kom- 
missie van die Algemene Kerkvergadering geskrywe en 
toestemming gevra om gemeentes van die Nederduitsch 
Hervormde Kerk te besoek, toe te spreek en om gel- 
delike bydraes te vra. 


Op die skrywe is op 22 Maart 1972 soos volg deur 
die Kommissie geantwoord: 


Ongelukkig kan die Kommissie van die Algemene Kerk- 
vergadering nie aan u versoek voldoen om van kerklike 
weë vergunning te verleen om gemeentes tydens of na 
eredienste toe te spreek oor u werk in verband met 


Bybelverspreidig nie. Dit beteken nie dat hy `n veroor 
deling van u werk uitspreek nie, maar die kerk het sy 
eie metode om Bybelverspreiding te doen en daar word 
van hom verwag om `n aansienlike bedrag byeen te 
bring vir die doel. Daarom verkies hy dat sy kragte en 
vermoëns saamgesnoer word vir die doel. 


Op 26 Junie 1968 is aan ds. Badenhorst van Oos- 
Londen die volgende advies deur die Kommissie van 
die Algemene Kerkvergadering gegee: 


Dit word daarop gewys dat van elke lid van die 
kerk — asook gemeentes — verwag word om hulle of- 
fers vir Bybelverspreiding te stuur vir die Bybelgenoot- 
skap, die liggaam waarmee ons kerk verbind is in ver- 
band met Bybelverspreiding. Moontlike steun aan die 
Gideoniete moet dus nie die plek neem van of die of- 
fers verminder aan die Bybelgenootskap nie. 


Aan die gemeente Pietersburg word op 4 Desem- 
ber 1968 soos volg geskrywe: 


U brief van 14 November 1968 is deur die Kom- 
missie van die Algemene Kerkvergadering behandel en 
daar is besluit om u mee te deel dat die kerk sy offers 
vir Bybelverspreiding liefs gee deur die Suid-Afrikaanse 
Bybelgenootskap en beveel derhalwe aan dat nie aan 
die versoek van die Gideoniete voldoen word nie.” 


In die notule van die Kommissie van die Algemene 
Kerkvergadering (Julie tot Augustus 1968, paragraaf 
124 en 125) staan: 


Prof. B. J. Engelbrecht deel die vergadering mee 
dat hy onder die indruk is dat die Gideoniete `n ideolo- 
gie huldig wat ooreenkom met dié van die Morele Her- 
bewapening. 

— Nuusbrief, Pretoria 


GESONDER DISKUSSIE OOR SUID-AFRIKA? 


Na sy vorige besoek aan Suid-Afrika in 1976 het 
prof. H. Jonker in Nederland `n reeks artikels oor Suid- 
Afrika geskryf. Na aanleiding daarvan het `n interes- 
sante diskussie begin koers kry, en in die jongste uit- 
gawe van Theologia Reformata, `n Nederlandse teolo- 
giese tydskrif, kom dr. Jonker terug op sommige van 
die sake wat tydens die diskussie gecpper is. 

Prof. Jonker vra homself af of daar nie sedert 
Desember 1976 ietwat van 'n kentering gekom het in 
die houding van die Nederlandse samelewing teenoor 
Suid-Afrika nie. Dit wil voorkom of die voortdurende 
negatiewe beriggewing oor Suid Afrika op die duur die 
teenoorgestelde uitwerking het as wat daar gehoop 
word. Daar word almeer vraagtekens geplaas agter die 
selfbewuste anti-propaganda en daar word gevra na die 
beweegredes van die ander kant. Prof. Jonker sê dit 
wil voorkom of daar meer besef kom dat die situasie 
in Suid-Afrika nie met `n eenvoudige prof of kontra 
afgemaak kan word nie. 

Dit gee moed dat daar nou vir die eerste keer 'n 
meer objektiewe gesprek oor Suid-Afrika aan die gang 
kan kom. In dieselfde gunstige lig sien Jonker ook die 
besoek van prof. J. P. Oberholzer aan Nederland ver- 
lede jaar en sy gesprek met die moderamen van die 
Nederlandse Hervormde Kerk. 

Vir `n behoorlike diskussie, sê prof. Jonker, is dit 
nodig dat nie politici en kerkleiers met ideologiese voor- 
Onderstellings daaraan moet deelneem nie, maar wel 
wetenskaplike ondersoekers, wat diep kan delf na die 
waarheid van volkereverhoudings. 

Jonker stel verder dat baie van die verwyte teen- 
oor die blankes in Suid-Afrika by die feit verbygaan 
dat vier miljoen blankes hier besig is met `n stuk ont- 
wikkelingswerk vir agtien miljoen swartes wat sonder 
weerga is in die geskiedenis. 

Hy wys ook daarop dat die bevolkingsdigtheid 
van Transkei 46 inwoners per vierkante kilometer is, 
in vergelyking met ongeveer 211 in Engeland en 365 
in Nederland. In 'n diskussie met dr. A. H. van den 
Heuvel, sekretaris-generaal van die Nederlandse Her- 
vormde Kerk, het prof. Jonker laat blyk dat hy inte- 
grasie as oplossing vir Suid-Afrika se probleme on- 
moontlik ag. 'n Meerderheid van agtien miljoen swartes 
sal 'n minderheid van vier miljoen blankes, twee miljoen 
kleurlinge en 800 000 Asiate uit Suid-Afrika verjaag. 
(Dr. van den Heuvel se reaksie hierop was dat hy 'n 
idealis is wat ,hoop dat daar tydens swart meerder- 
heidsregering in Suid-Afrika wel plek vir die blankes 
sal oorbly”). 


Prof. Jonker stel verder dat hy nie aan die kant 
van die nasionale regering teen die swart bevolking ge- 
plaas wil word nie. Ook nie omgekeerd nie. Hy is geen 
propagandis van die Voorster-regering nie, maar wil 
hom sterk distansieer van die Nederlandse joernalistieke 
mentaliteit wie se metode dit is om enigiemand wat 
die nasionale regering in Suid-Afrika se beweegredes 
objektief weergee, as rassis af te maak. 

— Nuusbrief, Pretoria 


CALVYNKONGRES IN PRETORIA 


Die Kerkhistoriese genootskap van die Neder- 
duitsch Hervormde Kerk reël `n Calvynkongres in Pre- 
toria vir die 10de en 11de Augustus. 


Die program bestaan uit: 


Die Antropologie van Calvyn. Kapitalisme en 
Calvinisme — Prof. H. Esser, Wes Duitsland. 

Calvinisme in Suid-Afrika, histories besien — 
Prof. T. N. Hanekom, Stellenbosch. 

Calvyn en die grense van die kerk — Prof. B. 
Spoelstra, Hammanskraal. 

Calvyn en die Ekumene — Prof. F. J. van Zyl, 
Pretoria. 

Calvyn se siening van die Corpus Christianum — 
Prof. B. J. Engelbrecht, Pretoria. 

Calvinisme vandag — Prof. A. D. Pont. 

Alle belangstellendes is welkom. 

— Nuusbrief, Pretoria 


OPFRISSINGSKURSUS VIR PREDIKANTE 


Die bestuur van die predikante vergadering het `n 
opfrissingskursus vir predikante gereël vir 23 Junie in 
Pretoria. 


By die geleentheid sal dr. J. A. Loader 'n referaat 
lewer oor Die betekenis van die nuwere ontwikkelinge 
op die gebied van die taal- en literatuurkunde vir die 
prediking in die Ou Testament. Verder sal prof J. I. de 
Wet 'n onderwerp uit die Praktiese Teologie behandel. 


— Nuusbrief, Pretoria 
SIEN JOU DAAR!!! 


Op Vrydagaand 17 Junie, as die Kaapse Univer- 
siteite sluit, vertrek Stellenbosch se studente per bus na 
die Noorde vir hulle jaarlikse Studente verskeidenheids- 
konserttoer. 


'n Skreeusnaakse klug, `n lagwekkende eenbedryf, 
pragtige sang en spel is maar net enkele van die hoog- 
tepunte van `n baie aangename aand. 

Aangesien hierdie moontlik die laaste toer van 
dié aard is, hoop die Maties om vol sale te trek. Hulle 
beloof dat hard gewerk is, en baie moeite gedoen is, 
om weereens die beste te lewer, en die hoë standaarde 
van weleer te handhaaf. 


— Byvoegsel tot Die Hervormer van Junie 1977 


Die toerroete is as volg: 
18 Junie — Kimberley 
20 Junie — Wolmaransstad 
21 Junie — Stilfontein 
22 Junie — Ventersdorp 
23 Junie — Koster 
24 Junie — Krugersdorp 
25 Junie — Brits 
27 Junie — Marikana 
28 Junie — Swartruggens 
29 Junie — Zeerust 
30 Junie — Stellenbosch 
— Nuusbrief, Pretoria 


SUPERINTENDENT/SUPERINTENDENTE 
BENODIG, PRETORIA 


ONS TUIS, RIVIERA, `N RUSHUIS 
VIR BEJAARDES 


Benodig 'n persoon met toepaslike ondervinding van 
die bestuur van `n inrigting, kennis van maatskaplike 
werk en/of verpleging. 

Salaris onderhandelbaar in die skaal RS 000 tot 
R7740 p.j. Huisvesting beskikbaar, uniform en skoen- 
toelaes betaalbaar plus normale voordele. 

Aansoeke met vermelding van ondervinding, kwa- 
lifikasies en kerkverband aan: 

Die Administrateur, Posbus 2368, Pretoria, 0001 
of skakel: 3-5201 (H. C. Havenga). 


— Nuusbrief, Pretoria 


KERKE AGTER PROPAGANDA TEEN 
SUID-AFRIKA 


Op inisiatief van die Raad van kerke in Neder- 
land is daar van 20 tot 22 Mei te Driebergen 'n Wes- 
Europese-Amerikaanse, konsultasie gehou oor die by- 
drae wat die Westerse kerke kan lewer aan die totstand- 
koming van ,,'n wending ten goede in die Suid- 
Afrikaanse situasie”. Aandag is veral gegee aan ekono- 
miese dwangmaatreëls wat teen Suid-Afrika gebruik kan 
word, soos ontmoediging van beleggings, verbreking 
van handelskontrakte en verset teen lenings van banke 
in Suid-Afrika. Behalwe verteenwoordigers van kerke 
uit die Westerse lande was lede van die A.N.C. en PA.C. 
wat in London woon, en ook verteenwoordigers van 
die Wêreldraad van Kerke teenwoordig. 


— Centraal Weekblad 


VERLUSTIGING IN SUID-AFRIKA SE 
PROBLEME 


In `n nuwe Nederlandse tydskrif Amandla word met 
groot genoegdoening vermeld dat Suid-Afrika op finan- 
siële en ekonomiese gebied langsamerhand in groot 
nood beland. Multinasionale ondernemings, Westerse 
banke en verskaffers van kapitaal wat 'n broederlike 
hand oor blanke Suid-Afrika gehou het, is stadig maar 
seker besig om daardie hande terug te trek. 

Die artikel sê Suid-Afrika is nou gladnie meer `n 
goeie beleggingsveld nie. Daarom moes die onluste van 
1976 met soveel geweld en magsvertoon neergeslaan 
word! Dit sê die blad, het blykbaar weinig oortuigings- 
krag by buitelandse beleggers gehad. 

— Persburo, Nederlandse Hervormde Kerk 


GEMEENTE PIET RETIEF 
Kolporteur: 
Oudl. H. J. G. Obertholzer 
Posbus 6 
PIET RETIEF 

DIE 


STEEN VERWERP 


@ DS. F.J. H. BUITENDAG 


Matt. 21:41: 

Hulle antwoord Hom: Die 
slegte mense — hy sal hulle `n 
slegte dood laat sterwe en die 
wingerd verhuur aan ander 
landbouers wat hom die vrugte 
op die regte tyd sal gee.” 


IN ons teksvers is daar sprake van twee 

groepe van mense. Daar is die land- 
bouers wat geweier het om die vrugte 
wat aan die eienaar toekom op die regte 
tyd af te staan. Maar daar is ook die 
landbouers wat die vrugte wat aan die 
eienaar toekom op die regte tyd sal af- 
staan. Wie word bedoel met die eerste 
groep landbouers en wie word bedoel 
met die tweede groep landbouers? 


Oppervlakkig beskou, lyk dit vir ons 
of hierdie onderskeiding maklik te trek 
is. Dit lyk selfs vir ons of hierdie onder- 
skeiding vanselfsprekend is. Die eerste 
groep landbouers is die uitverkore volk 
Israel. Die tweede groep landbouers is 
die heidenvolke of die heidene in die 
algemeen, wat deel gekry het aan die 
koninkryk van die hemel toe die uitver- 
kore volk Israel dit van die hand gewys 
het. By die deurlees van hierdie gely- 
kenis lyk dit na `n logiese onderskeiding. 
Tog is dit seker ook nie Jesus se bedoe- 
ling met hierdie gelykenis om verskil- 
lende volke in waterdigte kompartemente 
af te kamp nie. 


In die profesie van Jesaja in die vyfde 
hoofstuk word die volk Israel reeds nie 
wingerd van die Here genoem. Maar hier 
word daar ook reeds 'n ongunstige 
prentjie van die volk Israel geteken. Die 
Here het verwag dat sy wingerd druiwe 
sou dra maar dit het wilde druiwe voort- 
gebring. Die volk het die Here nie ge- 
dien met die ywer en die toewyding as 
wat hulle aan Hom verskuldig was nie. 
In Jes. 5:7 lees ons: ,Want die wingerd 
van die Here van die leërskare is die 
huis van Israel, en die manne van Juda 
is die tuin van sy verlustiging; en Hy 
het gewag op reg, maar kyk, dit was 
bloedvergieting; op geregtigheid, maar 
kyk, dit was geskreeu.” 

Hierdie gelykenis het wel deeglik be- 
trekking op die geskiedenis van die volk 
Israel. In die eerste hoofstuk van die 
Matteus-evangelie sien ons dat die ge- 
skiedenis van die volk Israel opgedeel 
word in drie tydperke van veertien ge- 
slagte elk. Van Abraham tot by koning 
Dawid is daar veertien geslagte, van 
Dawid tot by die Babeloniese balling- 


skap is daar veertien geslagte en van 
die Babeloniese ballingskap tot by Jesus 
Christus is daar veertien geslagte. Na 
aanleiding van hierdie indeling oorweeg 
ons die moontlikheid dat die twee groepe 
van diensknegte wat volgens die gely- 
kenis deur die eienaar na die landbouers 
gestuur is, op die profete voor en na die 
ballingskap slaan. Voor en na die bal- 
lingskap was daar geen positiewe reak- 
sie van die kant van die volk op die 
roepstem van die profete nie. Die profete 
was nie in staat om die volk te beweeg 
om die Here te dien met die ywer en 
toewyding wat hulle aan Hom verskul- 
dig was nie. 


Jesus se gelykenisse hou dikwels ver- 
band met die situasie van die tyd. Die 
gelykenis van die landbouers hou ook 
verband met die situasie van die volk. 
Sedert die opstand van Judas in 6 n.C. 
het daar in Palestina, maar veral in 
Galilea, `n plofbare gees van revolusie 
geheers. Die oorsaak het die alleen op 
politieke nie, maar ook op ekonomiese 
terrein gelê. Die Palestynse bodem het 
grotendeels aan vreemdelinge in die 
buiteland behoort, met die gevolg dat 
die Palestynse boer prakties niks anders 
was as 'n huurling van sy eie geliefde 
beloofde land Kan4an nie. Dit het 'n 
revolusionêre houding in die hand ge- 
werk. Dit het veroorsaak dat die 
Palestynse boer hom onwettige regte 
toegeëien het. Onder die omstandig- 
hede dink mens nie meer altyd logies 
nie. Mens sou selfs so ver wou gaan om 
die enigste erfgenaam van so `n gehate 
vreemde grondbesitter te wil doodmaak 
om sodoende die grond, wat jou tog na 
regte toekom, in die hande te kry. Dik- 
wels het hulle dan ook in hierdie tyd 
probeer om die oorsaak van hulle frus- 
trasie met geweld uit die weg te ruim, 
al het hulle ook besef dat hulle besig is 
om `n verlore stryd te stryd. Hulle moes 
hierdie gelykenis van Jesus baie goed 
begryp het. Hulle verset teen die vreem- 
de grondbesitters is tekenend van hulle 
verset teen God, sy profete en sy eie 
Seun Jesus Christus. 


Jesus laat sy toehoorders 'n oordeel 
oor hulleself uitspreek. Die diensknegte 
en die seun in die gelykenis is slegs ver- 
teenwoordigers van die eienaar. Teen 
hulle is verset nog moontlik. Maar wan- 
neer die eienaar self kom, kan daar geen 
sprake van verset meer wees nie. Teen 
die profete van God en die Seun van 
God na sy aardse verskyning is verset 
nog moontlik. Almal, so ook Jesus se 
toehoorders, besef dat verset teen God 





self noodlottige gevolge moet hê. ,Wan- 
neer die eienaar van die wingerd dan 
kom, wat sal hy met daardie landbouers 
doen? Hulle antwoord Hom: Die slegte 
mense — hy sal hulle 'n slegte dood laat 
sterwe en die wingerd verhuur aan ander 
landbouers wat hom die vrugte op die 
regte tyd sal gee.” 

Vanuit hierdie gelykenis trek Jesus 
twee lyne wat ten nouste met mekaar 
verband hou en wat ook bymekaar uit 
kom. Die eerste lyn trek Hy van die 
aanvanklike landbouers na die ander 
landbouers. Die ander lyn het sy begin- 
punt by die seun van die eienaar wat 
deur die landbouers doodgemaak word. 
In Psalm 118:22 lees ons: ,Die steen 
wat die bouers verwerp het, het 'n hoek- 
steen geword.” Jesus maak nou hierdie 
voorspelling uit die Ou Testament op 
Homself van toepassing. Die steen wat 
die bouers as nutteloos eenkant wegge- 
gooi het, het die belangrikste steen in 
die hele gebou geword. Die woord wat 
hier met hoeksteen vertaal word, kan 
ook met sluitsteen vertaal word. Dit is 
die steen waarteen die twee boë van die 
ingangsportaal van die tempel rus. 


Dit is die belangrikste steen, nie alleen 
omdat die tempel daarsonder inmekaar- 
stort nie, maar ook omdat hierdie beeld 
Jesus aandui as Heer, Meester en Ko- 
ning. Dit gaan by hierdie t eld nie om 
'n tempel wat deur mensehande met ge- 
wone boumateriaal daargestel is nie. 
Dit gaan hier om die nuwe tempel, 
naamlik die gemeente van Jesus Chris- 
tus. En dit is waar die twee lyne wat 
Jesus uit hierdie gelykenis trek, byme- 
kaar uitkom. Je“us Christus, die Heer, 
meester en koning aan die een kant, en 
sy kerk, sy gemeente, die ander land- 
bouers wat die vrugte op die regte tyd 
gee, is onafskeidbaar aan mekaar ver- 
bonde. In die kerk van Jesus Christus is 
nasies nie in waterdigte kompartemente 
van mekaar afgesonder nie. Aan die kerk 
van Jesus Ohristus behoort daar Jode 
en heidene — almal wat glo in Jesus 
Christus, hulle Heer, meester en koning. 
Hierdie ander landbouers wat die vrugte 
op die regte tyd sal gee, is nie 'n ge- 
meenskap wat eers in die verre toekoms 
by die wederkoms van Jesus Christus tot 
stand sal kom nie. Hierdie ander land- 
bouers is 'n gemeenskap wat reeds be- 
staan. Dit bestaan sedert Jesus se op- 
standing uit die dode. Dit is die kerk 
van Jesus Ohristus. 

Deur Jesus Christus die koning van 
die koninkryk van God het die konink- 


OD Blaai om asb. 

ryk van God ook hier en nou werklik- 
heid geword. Deur die geloof in Jesus 
Christus behoort u en ek ook danksy 
die genade van God tot die ander land- 
bouers, wat die vrug van die koninkryk 
van God vra. Hierdie vrug bestaan nie 
in menslike prestasies en kwaliteite nie. 
Hierdie vrug is nie iets wat ons verwerf 
het nie, maar wat ons uit genade ont- 
vang het. Hierdie vrug kom spontaan 
wanneer ons Jesus Christus ons enigste 
Verlosser en Saligmaker deur die geloof 
omhels. In Gal. 5:22 vind ons 'n nadere 
omskrywing van hierdie vrug: ,Maar 
die vrug van die Gees is liefde, blydskap, 
vrede, lankmoedigheid, vriendelikheid, 
goedheid, getrouheid, sagmoedigheid en 
selfbeheersing. Aan die vrug word die 
boom geken. 


BYBELS GEVRA 


INDIEN iemand oor die volgende Bybels beskik, en bereid is om 
dit af te staan of te skenk, sal ek dit waardeer as u met my 
in verbinding kan tree. Die adres is: 
Posbus 639, Johannesburg (Tel. 23-6349 Johannesburg) of 
Collinslaan 106, Waverley, Pretoria 0186 (Tel. 49-2488 
Pretoria). 


Ons soek: 
'n Eksemplaar van die Bybel met Verklarende Aanteke- 
ninge Deel 1 
Eksemplare van Kanselbybels en Familiebybels (groot). 
Hierdie uitgawes is tans nie in die handel beskikbaar nie en 
veral vir Kanselbybels is daar by nuwe gemeentes `n groot aan- 
vraag. 
Ds. C. J. van Schalkwyk 


Amen. 


ADVERTENSIE 


MIE TT: 
HERSTEL VAN ISRAEL 
Deur ds. d. d. Engelbrecht 


TWEEDE DRUK 


Ortodokse teoloë en toenemende getalle ander COhris- 
tene wat 'n studie van die Bybelse profesieë maak, kom 
al hoe meer tot die vaste oortuiging dat alle tekens daar 
is dat die antichris binnekort sy verskyning sal maak, 
voorafgaande aan die wederkoms van Christus as Koning 
van alle konings, om o.m. die antichris in die vuurpoel te 
werp, sy vyande uit te wis en op sy heerlike troon te kom 
sit (Matt. 19:28). Dit gebeur nadat Hy eers sy gemeente 
opgeneem het, volgens sy belofte in Joh. 14:3, vergelyk 
I Kor. 15:51-52 en I Thess. 4:13-18. 

Maar wat nou verder? Vergaan die aarde dan reeds? 
Of volg daar dan nog ,tye van die wederoprigting van 
alle dinge, waarvan God van ouds af gespreek het deur 
die mond van al sy heilige profete”, m.a.w. tye van 
profesievervulling? (Hand. 3:20, 21.) Op hierdie vraag 
behoort die kerk `n duidelike antwoord te kan vind in 
die Skrif. Die kerk van die eerste twee eeue het, saam 
met die apostels, ja gesê op hierdie laaste vraag. Noudat 
die dag van die Here, volgens alle tekens, ,naby, voor 
die deur is” moet ons sekerheid verkry, of ons nog ja” 
sé en of ons saam met Augustinus, die Roomse kerk en 
talle teoloe ook sedert die kerkhervorming, ,nee” wil 
sé en glo dar die geskiedenis van Israel en die nasies op 
hierdie aarde, soos deur God beplan en geopenbaar, ten 
einde loop met die wederkoms van Christus. Wag daar 





nog `n vrederyk van duisend jaar, of leef ons nou in 
SO 'n tyd as wat ons lees in bv. Opg. 20:1-6, Jes. 2:2-4, 
Jes. 11:1-9 en Jes. 65:19-22 ens.? 

In hierdie boekie getuig die skrywer ondubbelsinnig 
van 'n toekomstige Millennium of vrederyk en beroep 
hy hom daarvoor op niemand anders as die Skrif alleen 
nie, hoewel hy kennis geneem het van al die teorieë wat 
die teendeel beweer. Hy is bereid om self sy eie boekie 
te repudiëer indien aangetoon kan word dat die Skrif, 
maar dan ook die Skrif alleen, iets anders leer oor die 
Millennium en Israel. 

Tereg wys ds. J. P. Naudé in sy aanbeveling van 
die boekie in Die Hervormer, November 1976, daarop 
dat die meerderheid teoloë nog nie hierdie leer van die 
premillennialisme aanvaar nie en dat die laaste woord 
oor Opg. 20:1-6 nog nie gespreek is nie. Dit sal ook 
inderdaad so wees tot die Here kom. Daar is ook geen 
enkele Bybelse leerstuk wat nie al meer en meer deur 
'n groter wordende meerderheid teoloë in die wêreld 
weerspreek word nie, en aan teorieë oor Opg. 20 kom 
nie nou reeds `n einde nie. Maar die skrywer wil in alle 
ootmoed aan God alleen die finale woord gee oor boge- 
noemde vraag, en daarom vra hy slegs: Wat sê die Skrif? 
Hy is ten volle oortuig dat die Skrif hieroor helder, uit- 
gesproke en ondubbelsinnig is, netsoos oor die ander 
groot waarhede rakende die koninkryk van God. `n Toe- 
nemende aantal ortodoks-protestantse teoloë staan egter 
krities teenoor die oorgelewerde Augustyns-roomse teo- 
rieë en glo aan `n toekomstige millennium of vrederyk. 
So skryf die Hervormde professor van Niftrik bv. dat 
dit onbegryplik is dat in die jaar 1962 nog in 'n boek 
oor die dogmatiek dit as `n verdienste van reformatoriese 
teoloë beskou word dat hulle die leer van 'n toekomstige 
vrederyk verwerp het, en die bekende Karl Barth sê 
,Sonder 'n druppel van hierdie olie kan 'n mens nie 
'n Christen wees wat in die Christelike verwagting leef 
nie”. 

Dr. J. G. M. Dreyer, destyds redakteur van Die 
Hervormer, skryf oor die boekie: ,Ek dink eerlik dat 
u 'n deeglike studie van die onderwerp gemaak het en 
ek is van mening dit verdien publikasie in 'n brosjure- 
vorm.” 

Aan hierdie wenk is voldoen. 


DIE BOEKIE IS VERKRYGBAAR BY DIE SKRYWER TE MOULTONLAAN 38, WAVER- 
LEY, PRETORIA 0186, TEEN 34 SENT POSVRY. OOK BY HAUM. 

DIT KAN 
GEDOEN 
WORD 


ANKSY die positiewe gesindheid van die Ned. Herv. Kerk 
m.b.t. die Bybelgenootskap van Suid-Afrika, kon op die 
jongste Algemene Kerkvergadering, sonder bespreking en sonder 
teenstem, die enigste voorstel wat ingedien is, aanvaar word nl. dat 
dit die kerk se wens is en dat almal daartoc opgeroep word om 
“EEN BYBEL PER LIDMAAT PER JAAR” 
vir Bybelverspreiding te offer. (Tans beteken dit R1,50 per lidmaat 
per jaar.) 

Die meeste kerkrade het gunstig hierop gereageer. `n Verdere 
aantal het hulle offers vir 1976 aansienlik verhoog in vergelyking 
met die verlede. Maar daar is ook gemeentes wat baie min gedoen 
het en ongelukkig `n hele aantal wat vir 1976 geen offers aangestuur 
het nie. 

Indien die kerkrade wat nog niks vir 1976 aangestuur het nie, 
dit spoedig doen. kan op die ringsvergaderings gerapporteer word 
dat hulle hul deel gedoen het. (Dit sal ongelukkig nie op die verslag 
aan die ringe verskyn nie.) 

Die gunstige reaksie uit ons gemeentes het meegebring dat 
ons kerk in 1976 vir die eerste keer die gemiddelde per lidmaat 
vir die jaar kon opskuif tot bo R1,00. Ons agterstand behoort, met 
almal se samewerking in 1977 uitgewis te kan word. 

Die totale inkomste van die kerk word weerspieël in die vol- 
gende tabelle: 


1-1-76 1-1-75 
tot 31-12-76 tot 31-12-75 
Gemeentes R110 777,98 R72 686,17 
NHSV 6 203,06 4 623,57 
NHJV 12,24 1 187,56 
Kategese 1 741,28 1 259,28 
Lidmate 11 S11,80 8 276,40 
Ander 11 042,45 DIT 
R141 788,81 R$88 250,15 


Vir 1976 is dit dus `n vermeerdering van R53 538,66 bo die 
totaal van 1975 en dit beteken `n gemiddelde per lidmaat van R1,17 
teenoor 74 sent van die vorige jaar. Hier volg vergelykende syfers:- 


Vermeerde- 
Jaar Inkomste ring op En Ee 
vorige jaar mas 
1973 OR 5545346 — —— 
1974. . 69 700,53 14 247,07 59 sent 
1975 88 250,15 18 $49,62 74 sent 
1976 141 788,81 53 538,66 RI,17 


('n Vermeerdering van meer as 160%, op 1975.) 


'n Woord van hartlike dank word hiermee uitgespreek teenoor 
elkeen wat sy of haar deel bygedra het om te bereik wat bereik is. 


Ds. C. J. van Schalkwyk 
Sekretaris in Kerkverband 
Ned. Herv. Kerk van Afrika 


DIE 
SATANISME 


@ DR. J. H. KOEKEMOER 


I. OORSIG 

Ten aanvang moet gestel word dat 
hierdie alleen maar 'n poging is om 'n 
breë oorsig oor die satanisme en sy leer 
te gee. Daar is vir hierdie artikel glad 
nie aan die sogenaamde ,,kerk van Satan” 
aandag gegee nie. (Hopelik kan dit op 
'n latere stadium aan die orde kom.) 


Daar bestaan vandag 'n wydverspreide 
opvatting dat die satanisme deel is van 
die hippie-kultus met sy eie program, 
seremonies en ritueel. Dit mag ook wel 
waar wees dat daar vandag binne die 
hippie-kultus sekere vorms van satans- 
aanbidding teenwoordig is maar eintlik 
kan dit met `n redelike mate van seker- 
heid gestel word dat daar vir die wêreld 
sprake was van satansaanbidding lank 
voordat die hippie-kultus sy beslag ge- 
kry het. Satanisme het in verskeie vorms 
sy wortels ver terug in die geskiedenis. 
Dit lyk of daar veral drie vorms is wat 
sedert die vroegste tye al voorgekom 
het. Die vorms is: 


1. Die erkenning van die heerskappy 
van Satan oor die wêreld. 


2. Die aanbidding van Satan deur se- 
kere groepe. 

3. Die erkenning dat Satan ook die 
goeie vir die mens wil en dat hy 
oor wysheid en liefde beskik. 


Volgens N. Oorte was daar sedert die 
vroegste tye reeds mense in Egipte, in 
sekere dele van die Semitiese wêreld en 
in Delphi wat die slang aanbid het. Hier- 
die kultus het ook `n georganiseerde 
vorm aangeneem onder Ophiete (slang- 
aanbidders), `n sekte waarna Irenaeus en 
Tertullianus ook verwys. Hulle was 'n 
soort sekte uit die tweede eeu en het die 
' grootste agting vir Satan gehad vanweë 
sy onderskeidingsvermoë tussen goed en 
kwaad. Hulle leerstellinge het. daarop 
neergekom dat God hierdie kennis van 
die eerste mense weggehou het. Die 
duiwel het derhalwe opgetree as die 
ware bevryder van die mensdom omdat 
hy die mens geleer het om teen God te 
rebelleer. 


Alhoewel dit moeilik is om die ware 
verwantskap tussen hierdie groepe en 
die satanisme soos dit later ontwikkel 
het, vas te stel, is dit seker tog nodig dat 
vir 'n volledige oorsig oor die saak dit 
nie uit die oog verloor moet word nie. 


Interessant in hierdie verband is die 
bewering dat daar in Mesopotamië van- 
dag nog 'n moslem-sekte bestaan wat op 


O]) Blaai om asb. 

DIE 
SATANISME 


O] Van vorige bladsy 


genoemde voetspoor voortbeweeg. Hier 
word Satan vereer onder die naam Iblis, 
wat duiwel beteken. Hy is uit die hemel 
gegooi omdat hy geweet het hoe om God 
te wees. Maar omdat hy iemand is wat 
suiwer liefde ken, het hy God hiervoor 
nie verkwalik nie en wou hy ook geen 
vergoeding daarvoor hê nie. God het 
hom egter vergoed deur aan hom die 
regering van hierdie wêreld oor te dra. 


In sy huidige gedaante kan die sata- 
nisme, na my oordeel eerder teruggevoer 
word na die vroeë heksery en towery. 
Hier kan twee beskouings oor die mag 
van Satan van belang wees. 


(1) Satan is een van baie engele wat 
deur God geskape is. In die oertyd 
het hy 'n oorlog teen God in die 
hemel begin. Hy het hierdie stryd 
verloor, is neergewerp op die aarde, 
waar hy met sy medewerkers in ver- 
skillende gedaantes en vorme ver- 
skyn om nie alleen die mense vir 
die wêreld te verlei nie, maar om 
hulle ook sover te kry om hom te 
aanbid en te dien. 


(2) God het twee seuns naamlik Jesus 
Christus en Satanaël. Omdat Sata- 
naél die oudste is asook die ster- 
kere, het hy meer mag en heers hy 
oor die wêreld waar hy gedien en 
aanbid moet word. 


Dit lei in elk geval geen twyfel nie 
dat Satan erken word as iemand met 
baie mag wat deur die mense aanbid 
behoort te word. Hy beskik verder ook 
oor die mag om hom in 'n verskeiden- 
heid van gedaantes aan die mense te 
vertoon. So kan hy byvoorbeeld sigbaar 
word as mens of as 'n dier. Hy kan eet, 
kinders verwek en geheel soos ander 
wesens op die aarde lewe. Om hierdie 
rede vermom satanspriesters by kultus- 
seremonies hulle dan ook soms Soos 
diere. Uit die jare 1645 getuig Ellen 
Driver dat sy vir drie jaar die vrou van 
die duiwel was terwyl Anne Amstrong 
in 1673 verklaar dat by `n byeenkoms 
van sataniste die duiwel diegene wat 
geen sondige dade kon rapporteer nie, 
gepynig het. 


I. DIE ORGANISASIE 


Daar kon nie bepaal word of die or- 
ganisasie 'n bepaalde hoofkantoor met 
'n spesifieke adres het nie. Dit lyk eerder 
waarskynliker dat dit aan plaaslike 
agente en priesters oorgelaat word om 
self te bepaal wat onder sekere omstan- 
dighede gedoen behoort te word. Hierdie 

gedagte word bevestig deur die geskrifle 
van verskeie ex-satanspriesters. Volgens 
hulle is daar `n groot mate van vryheid 
sodat elke groep grootliks self kan be- 
paal hoe hy wil funksioneer en uitbrei. 
By almal is daar deesdae egter `n mis- 
bruik van verdowingsmiddels alhoewel 
die inrigting van die seremonies verskil. 
As voorbeeld kan gemeld word dat die 
sogenaamde swart mis nie by almal op 
dieselfde wyse gevier word nie. So word 
by een groep die hostie uit `n Roomse 
kerk gesteel, geneem, uitgespuug en 
daarop getrap as teken van hulle ver- 
werping en veragting van Jesus Christus. 
Ander groepe vier die swart mis deur die 
bloed van diere onder andere katte en 
honde te gebruik, terwyl daar selfs ge- 
tuienis is van groepe wat van die bloed 
van mense gebruik maak. 

By almal word dit noodsaaklik geag 
dat daar van tyd tot tyd byeenkomste 
gehou moet word. Soms word hierdie by- 
cenkomste gehou om `n karikatuurvoor- 
stelling van alles wat tot die Christelike 
godsdiens behoort, te maak. Dit kan ook 
dien as plek van sameswering teen die 
staat of individue en dit kan ook in `n 
orgie ontaard. 

Daar is oorvloedige getuienisse van 
hoe mense hulle by sulke byeenkomste 
aan die duiwel toewy en seksuele wan- 
dale pleeg. 


Mike Warnke verhaal dat by sy in- 
lywing as priester van die satanisme hy 
homself aan Satan moes toewy en in die 
openbaar die satan moes aanbid as sy 
heer en meester. Daarna is met `n mes 
`n Sny in sy arm gemaak en moes hy 
met `n pen gedoop in sy eie bloed sy 
naam in die swart boek teken. Daar is 
aan hom voorgehou dat as hy ontrou 
aan Satan sou word die bloed in die 
boek groen sou word as teken van sy 
ontrouheid en as bewys dat hy uit die 
weg geruim moet word. Nadat hy tot die 
Christelike geloof bekeer is, is daar dan 
ook op verskillende plekke en by ver- 
skeie geleenthede pogings aangewend om 
van hom ontslae te raak. Hy verhaal dat 
sy pad na die Christendom `n opdraende 
pad was wat enkel deur die genade 
van God en met groot opoffering uit- 
eindelik suksesvol was. Hy spreek verder 
die gedagte uit dat die Christelike ge- 
loof en die belydenis dat Jesus die Here 
is die enigste wapen teen die bose mag 
is. By sy inhuldiging as satanis is hy ook 
herdoop en het hy 'n nuwe naam ont- 
vang — in sy geval Judas Iskariot. 


Sulke byeenkomste kan soms uit 'n 
groot getal aanwesiges bestaan maar 
meesal bestaan hulle uit klein groepies 
wat op eensame en verlate plekke ver- 
gader. Die tyd van die vergaderings is 
gewoonlik tussen 22h00 en dagbreek, 
maar die dag kan wissel na enige dag 
van die week. Sulke vergaderings word 
deur Satan beheer en hy kan in verskil- 
lende gedaantes teenwoordig wees, mee- 
sal in die gedaante van `n bok. 


Die byeenkoms begin met `n groet 
waarna die aanwesiges opnuut hulle trou 
teenoor Satan en teenoor mekaar be- 
vestig. Vervolgens word van elkeen ver- 
slag gevra van sy werk sedert die vorige 
byeenkoms en straf word aan die luies 
en ontroues uitgedeel. Dit word opnuut 
sterk op dic hart van elkeen gedruk dat 
dit noodsaaklik is om allerhande kwaad 
te bedryf en om ook ander mense daarby 
te betrek sodat die menslike geslag vir 
Satan gewen kan word. Hierna verander 
die byeenkoms gewoonlik vir `n sosiale 
samesyn waar die nudiste kultus beoe- 
fen word. Musiek met `n onheilspellende 
ondertoon word gespeel, eienaardige 
voedselsoorte word gebruik en drank 
word uit vuil glase gedrink. Die byeen- 
koms kan ook verander in `n drink party 
waar seksuele wandale ten aanskoue van 
ander gepleeg word. Die byeenkomste 
vind by kerslig plaas, `n nakende meisie 
word op die altaar neergelê en aan die 
einde offer die duiwel in die gedaante 
van die bok homself om as inspirasie vir 
die teenwoordiges te dien. Daar dien ook 
gemeld te word dat mense onder die in- 
vloed van verdowingsmiddels dikwels in 
'n toestand van ekstase raak en begin 
profeteer in die naam van en onder die 
mag var Satan. Sataniste maak selfs 
daarop aanspraak dat hulle oor demo- 
niese magte beskik en dit kan ontketen 
waar en wanneer hulle wil. 


`n Belangrike aspek van die kultus is 
die ooreenkoms of verbond wat daar met 
Satan gesluit word. Net soos God sy 
diensknegtt op die aarde het om Sy 
Woord te verkondig so het Satan sy 
menslike verteenwoordigers wat met ge- 
sag beklee is wat hulle van die magtige 
Lucifer ontvang. Hulle werk is om kor- 
rupsie te bewerkstellig en om mense te 
oortuig om aan Satan diensbaar te word. 
Daar is geen teken van snobisme by die 
duiwel wanneer dit om dissipelskap gaan 
nie, almal van die hoogste tot die laagste, 
van die rykste tot die armste, van die 
beste tot die slegste, is welkom. Wanneer 
'n nuweling gewerf is en sy naam in sy 
eie bloed in die swart boek geskrywe is, 
onderneem Satan om by hom te staan 
en sy gebede vir die wêreld waar te laat 
word. Die dissipel onderneem om die 
Christelike geloof af te sweer, te bestry 
en te verloën, om die Christelike doop 
teen te staan, om nooit aan die nagmaals- 
viering van die kerk deel te hê nie, om 
geheel aan die duiwel te behoort, om 
`n verdrag met die duiwel aan te gaan 
en om tot die duiwel te bid en te vra 
dat sy naam uit die boek van die lewe 
verwyder moet word en in die boek van 
die dood ingeskryf moet word. 


Hy onderneem om aan Satan te offer, 
die duiwel se merk te aanvaar, aan die 
seremonies deel te neem en om aktief 
besig te wees met die uitbreiding van die 
ryk van Satan. 


7] Vervolg op bladsy 12 








Monumente vertel (19) 


KERKGEBOU 


VAN POTCHEFSTROOM 


@ DS. W. G. HABIG 


SEDERT die vestiging van die Trekkers in die omge- 

wing van Potchefstroom is daar planne beraam 
om `n kerkgebou op te rig. Die grond wat vir die doel 
deur die Volksraad aan die gemeente geskenk is, is 
vandag nog die kerkplein van die Nederduitsch Her- 
vormde gemeente Potchefstroom. Met ds. Andrew 
Murray van Bloemfontein se besoek aan Potchefstroom 
in 1850, het die bouwerk alreeds ver gevorder. Op 16 


re 





`n Rekonstruksietekening van die eerste kerkgebou in Transvaal 
met sy ringmuur. 


April 1851 is deur landdros H. $. Lombard aan die 
Volksraad kennis: gegee dat die kerkgebou voltooi is. 
Hierdie eerste kerkgebou is nie net vir eredienste gebruik 
nie maar is ook gebruik as skool en vergaderplek van 
die Volksraad. In hierdie kerkgebou is o.a. president 
M. W. Pretorius ingesweer as eerste president van die 
ZUID AFRIKAANSE REPUBLIEK. 


As gevolg van die groeiende gemeente het hierdie 
eerste kerkgebou gou te klein geword. In April 1859 
het die kerkraad dan ook besluit dat dit nodig geword 
het om `n nuwe kerkgebou op te rig en is daar `n bou- 
kommissie verkies. 


Die boukommissie het toe besluit dat die kerk in 
die middel van die kerkplein geleë moes wees. Die 
grootte van die gebou asook die hoeveelheid bouma- 
teriaal wat gebruik sou word, is volledig beskryf in die 
notule van die Volksraad van die Zuid Afrikaanse 
Republiek. 


Daar is dadelik met die bouwerk begin. Daar word 
vermoed dat die gebou met rieme uitgemeet is aangesien 
die lengte van die paralelle mure nie oral gelyk is nie 
en die vensters is ook nie in alle gevalle reg teenoor 
mekaar nie. 26 Desember 1859 het die hoeksteenlegging 
plaasgvind. Die hoeksteen is gelê deur ds. Dirk van der 
Hoff en pres. M. W. Pretorius. Die bouery is baie ver- 





traag as gevolg van binnelandse onrus en die inwyding 
het op Sondag 25 Februarie 1866 plaasgevind. Hierdie 
kerkgebou is tot vandag nog in gebruik maar daar is 
verskeie veranderings met die loop van die tyd aan- 
gebring. Die gebou is later van `n sinkdak en `n dak- 
toring voorsien. Die oorspronklike grasdak is nog onder 
die bestaande sinkdak. Later is ook `n gallery en kerk- 
banke aangebring. 


Hierdie kerkgebou het deur die jare heen `n groot 
rol in die geestelike en kulturele lewe van die Afrikaner 
gespeel. In die kerk het die baanbreker predikant 
ds. Dirk van der Hoff sy vyf en twintig jarige amps- 
bediening gevier. Hierdie kerkgebou het ook gedien as 
`n skuiling teen die koeëls van die vyand gedurende die 
eerste vryheidstryd. 


Na die kerkvereniging is die kerkgebou vir `n tyd 
deur die Verenigde Kerk gebruik, maar in Oktober 
1890 het die Prokurasie-Kommissie te Potchefstroom, 
namens sy lede die gebou weer oorgeneem. 


Later is weer verbeterings aan die gebou aange- 
bring en dit staan vandag nog daar as een van ons 
historiese monumente. 


(Gegewens gekry uit: ,Die Oudste Kerkgebou 
in Transvaal. 1866-1966. Prof. A. D. Pont.) 





Die huidige kerkgebou se moordelike 
aansig. 


Al die foto's: W. G. Habig. 

DIE OUDERLING SE TAAK 
TEN OPSIGTE VAN 


DIÉ KATEGESE IN DIÉ GEMEENTE 


INHOUD 
Die ouderling se taak in die algemeen. 
Wat is kategese? 


Subject van die kategese, met ander woorde, wie is verant- 
woordelik vir die kategese en wie moet die kategese in die 


gemeente behartig? 


Die ouderling en kategese — prakties gerig. 





@ DS. G. N. BLOEM 


A. Die ouderling se taak in die algemeen 


Die Kerkwet van die Nederduitsch 
Hervormde Kerk van Afrika bepaal on- 
der andere: Aan die ouderlinge is toe- 
vertrou: die opsig oor en die versorging 
van die gemeente (Wet V, da), en verder 
saam met die herders en leraars: die op- 
sig oor die gemeente (Bepaling 167, 2a). 
Uit die Formulier vir die bevestiging 
van ouderlinge verneem ons dat die ou- 
derling ,,tot hulp en bystand” van die 
predikant daar is en dat hulle saam met 
die dienaars van die Woord toesig moet 
hou oor die gemeente. Die dienswerk 
van die ouderling staan dus in 'n noue 
verband met dié van die dienaar van die 
Woord of die predikant, maar tog is 
daar ook 'n fundamentele onderskeid. 

Die predikant se primêre taak is om 
te verkondig. Verkondiging kan ons kort- 
liks beskryf as die regte verklaring of 
uitleg en toepassing van die hele Skrif, 
wat die inhoud en die vorm betref, met 
betrekking tot die persoon, woord en 
werk van Jesus Ohristus. Verkondiging 
soos hierbé beskryf, vereis baie duidelik 
'n sekere wetenskaplike toerusting van 
die persoon, in dié geval die predikant, 
wat die Woord moet verkondig. 

Die ouderling se taak is om toesig te 
hou oor die gemeente. Hy moet die ge- 
meente sê regeer dat alles in die ge- 
meente met orde geskied (Bepaling 167, 
lb). Die ouderling mag egter nie die ge- 
meente regeer met eie- of menslike gesag 
of met eie slimmighede nie. Die ouder- 
ling moet altyd sy opsig- of regeertaak 
oor die gemeente uitoefen aan die hand 
van die Woord van God. Die ouderling 
moet dus ook die Skrif hanteer. 

Die vraag is egter nou: Hoe moet die 
ouderling die Skrif hanteer 6f wat is die 
verskil tussen die hantering van die Skrif 
deur die predikant en die hantering van 
die Skrif deur-die ouderling? Soos reeds 
aangetoon vereis die regte uitleg en toe- 

passing van die Skrif `n sekere weten- 
skaplike skoling waaroor die ouderling 
normaalweg nie beskik nie. Die ouder- 
ling kan of mag dus nie verkondig of 
preek nie. Ons kan dus die verskil wat 
betref die hantering van die Bybel deur 
die predikant en die ouderling so be- 
skryf: Waar die predikant kan sê: ,,S6 
sê die Here, omdat die Skrif dit sê”, 
moet die ouderling sê: ,,SO6 sê die Here, 
omdat die Skrif dit sê en omdat die 
dienaar van die Woord die Skrif sê uit- 
gelê het”. Die predikant se taak is met 
ander woorde meer tegnies; dit is uitleg 
van die Skrif — eksegese. Die predikant 
sê dieselfde as die ouderling. Hy sê dit 
net op 'n ander manier, ons kan sê — 
teologies verantwoord. Die ouderling se 
taak aan die anderkant is meer die van 
aankondiging. Dat die ouderling nie mag 
preek nie is nie net as gevolg van ek- 
sterne redes soos hierbé aangetoon nie, 
maar omdat hy `n ander opdrag het. 

Waar die ouderling dus self nie toe- 
gerus is om die evangelie te verkondig 
nie, sal sy opsigtaak hoofsaaklik daarin 
tot uiting kom dat hy elke gemeentelid 
aan die hand van die Woord, sal opwek, 
vermaan en bemoedig tot die samekoms 
waar die gemeente gevorm, gesterk en 
in die geloof gebou word deur die diens 
van die Woord in die prediking binne 
die erediens. 

Om sy opsigtaak te kan uitvoer, sal 
die ouderling nie net 'n voorstander nie, 
maar 'n getroue deelnemer van die open- 
bare erediens moet wees. Veral sy toe- 
rusting en vorming deur die prediking, 
vereis getroue bywoning van die ere- 
dienste, anders sal hy nie na behore kan 
regeer en toesien dat alles in die ge- 
meente ordelik daaraan toegaan nie. Dit 
is seker nie die enigste nie, maar beslis 
die belangrikste plek en geleentheid vir 
die vorming van die ouderling vir sy 
dienswerk. 

Tn laaste instansie is dit Christus self 
wat sy gemeente regeer en hulle in goeie 
grde hou deur sy Woord en Gees. As 


die ouderling, as die deur God geroepene 
om die opsig — en toesigtaak uit te 
oefen, die orde en dissipline in die ge- 
meente wil bewaar, sal hy hom dus 
moet laat vorm deur die Woord, deur 
dit self voortdurend te ondersoek, soos 
die formulier dit ook stel: die ouderling 
is verplig om die Woord van God ywerig 
te ondersoek en hom gedurig te oefen in 
die oordenking van die verborgenhede 
van die geloof, maar bê alles, om ge- 
hoorsaam na die Woord te luister in die 
verkondiging. 


B. Wat is kategese 


Die definisie wat prof. J. IT. de Wet 
van kategese gee en wat vandag oor die 
algemeen in die kerk aanvaar word, lui 
soos volg: Die kategese is `n gestalte van 
die kerklike verkondiging wat langs die 
weg van die bybring van feitekennis en 
verklaring van die betekenis van die feite 
cn van kontrole van die kennis en ver- 
staan van die feite die volle omvang van 
die evangelie in die regte volgorde tot 
stigting en vermeerdering van die geloof 
aan die gemeente van Christus wil be- 
dien. Die tweede hoofmomente in hier- 
die definisie wat ons vorentoe altyd in 
gedagte moet hou omdat ons telkens 
daarop sal terugkom, is die volgende: 
Kategese is verkondiging én kategese is 
kontrolering. 

Ter wille van die duidelikheid moet 
ons egter enkele sake wat in hierdie de- 
finisie genoem word uitlig en verder 
toelig: 

(1) Kategese is `n gestalte van die kerk- 
like verkondiging. Die kategese is 
verkondiging net soos die prediking 
en die pastoraat of huisbesoek deur 
die predikant. Kategese is verkon- 
diging van die evangelie van Jesus 
Christus. 

(2) Kategese is die bybring van feite- 
kennis en verklaring van die bete- 
kenis van die feite. Ons kan dit ook 
sê stel: Kategese is verkondiging in 
die vorm van, bybring van die feite- 
kennis aangaande God soos geopen- 
baar in Jesus Christus en betuig in 
die Skrif of korter gestel, die by- 
bring van Bybelse feitekennis. Alle 
verkondiging moet die element van 
lering bevat, met ander woorde, ook 
in die prediking moet die element 
van kategese teenwoordig wees. 
Hierdie feite moet egter nie net 
klakkeloos deurgegee word nie. Die 

] Na volgende bladsy asb. 














betekenis daarvan vir die lewe moet 
verklaar en toegepas word want ver- 
kondiging — en kategese is verkon- 
diging — is soos reeds aangedui, 
verklaring en toepassing van die 
Skrif. Formeel bestaan dit uit ver- 
telling en verklaring van die Bybel 
met betrekking tot Jesus Christus se 
persoon, woord en werk. 


(3) Kategese is die kontrolering van die 
kennis en verstaan van die feite. Die 
enigste moontlikheid om vas te stel 
of die nodige kennis van die feite 
wel daar is en of die feite wel ver- 
staan is, is om op een of ander wyse 
te kontroleer en toesig uit te oefen 
oor dit wat geleer en meegedeel is. 

(4) Die kategese moet die volle omvang 
van die evangelie in die regte volg- 
orde bedien. Kategese is volledige 
onderrig aangaande die openbaring 
van God wat bekend is. Die inhoud 
van die verkondiging is die open- 
baring van God in Jesus Christus 
soos die Heilige Skrif daarvan ge- 
tuig. 

(5) Kategese word beoefen ter wille van 
die stigting en vermeerdering van 
die geloof van die gemeente. Kate- 
gese is verkondiging van die evan- 
gelie van Jesus Christus tot stigting 
en vermeerdering van die geloof en 
dit moet baie duidelik gestel word 
dat dit nie `n tipe van opvoeding is 
tot die vorming van `n ideale per- 
soonlikheid nie. Ook wanneer die 
Bybel die woord kategese gebruik 
dan dui die Bybel daarmee 'n middel 
aan waarmee die saligmakende ge- 
loof in Jesus (Christus tot stand 
gebring word. Die kategese is naam- 
lik `n werk wat op sy eie wyse ver- 
rig moet word t.w.v. die geloof in 
Jesus Christus. Deur die kategese 
as verkondigingsgestalte laat God sy 
verlossingswoord van bé af in die 
lewe van mense klink. Ook vir die 
Reformatore was die kategese 'n 
verkondigingsgestalte waardeur die 
mens tot geloof gebring word en in 
die geloof bewaar word. 

(6) Die kategese vind plaas in en in 'n 
noue verband met die erediens. Die 
kategese is onlosmaaklik aan die 
erediens verbonde, maar gaan nie 
heeltemal in die erediens op nie en 
vind gevolglik plaas in die erediens, 
direk na die erediens op Sondae en 
gedurende die week. 


C. Subjek van die kategese, m.a.w., wie 
is verantwoordelik vir die kategese 
en wie moet die kategese in die ge- 
meente behartig 


Wat die subjek van die kategese be- 
tref, kan ons van 'n vierledige subjek 
praat naamlik die drieënige God, die 
kerk, die ampsdraers — in hierdie geval 
die predikant en die ouderling-, en die 
verbondsouers. 


Die drieënige God is primêr die sub- 
jek van die kategese. Dit is Christus self 
wat die opdrag gegee het: ,Gaan dan na 
al die nasies toe en maak die mense my 
dissipels. Doop hulle in die Naam van 
die Vader en die Seun en die Heilige 
Gees. Leer hulle om alles te onderhou 
wat Ek julle beveel het” (Matt. 28:19). 
Dit is verder ook reeds aangetoon dat 
die kategese 'n daad is waardeur die 
geloof in Jesus Christus tot stand ge- 
bring word en waardeur die mens in 
hierdie geloof bewaar word. Hierdie ge- 
loof ontstaan eers nadat die Skrifte ge- 
open is en dit doen die Heilige Gees 
deur middel van die verkondigde woord. 
Geloof is dus alleen 'n moontlikheid 
deur die werking van die Heilige Gees. 
Deur die kategese word die betrokkene 
op grond van die werk van die Heilige 
Gees aan die hand van die verkondigde 
woord in die geloof opgebou. Hierdie 
opbouing deur die werking van die Hei- 
lige Gees, lei tot die erkenning dat 
Jesus Christus die Here is, die enigste 
grond en fondament van ons saligheid. 
Die lewe van gehoorsaamheid uit dank- 
baarheid, wat voortvloei uit die kate- 
gese, is as deel van die geloof dus alleen 
moontlik deur die werking van die Hei- 
lige Gees. 

Aangesien die kerk kategese sien as 
'n verkondigingsgestalte, soos reeds aan- 
getoon, is dit vanselfsprekend dat die 
kerk kategese in die eerste plek sien as 
opdrag aan die kerk en nie as opdrag 
aan instansies los van die kerk nie. Ver- 
kondiging kan nie buite of los van die 
kerk beoefen word nie omdat net die 
kerk die opdrag van die Here ontvang 
het om die Woord van God te verkon- 
dig, en daarom kom werklike kategese 
as 'n gestalte van die verkondiging net 
in die kerk voor. Die kerk is subjek van 
die kategese en as die kerk die subjek 
is, is daar geen ander kategetiese onder- 
rig buite die kerk onmoontlik nie. 


Omdat kategese 'n kerklike verkon- 
digingsgestalte is, is dit baie duidelik dat 
nie enige willekeurige persone as kate- 
gete in die gemeente kan optree nie. Die 
kategese word nie gesien as taak van 
almal nie, maar as taak en opdrag van 
hulle wat op 'n besondere wyse deur 
God self tot hierdie diens geroep is. God 
laat hierdie werk in die besonder deur 
die ampsdraers verrig. In opdrag van 
Ohristus word die ampsdraer as kategeet 
in hierdie taak as instrument gebruik. 
Die kerk bedien hom in die uitvoering 
van sy kategetiese taak van ampsdraers. 
Ook Calvyn wil dat, met beroep op Gal. 
6:6, IT Kor. 12:28 en Ef. 4:11, die kate- 
gete ampsdraers van die kerk moet wees. 
Selfs die lokaliteit van die kategese 
naamlik dat dit moet plaasvind in die 
kerk dui op 'n bepaalde amptelikheid 
van die kategese. 

Die vraag is nou: is alle ampsdraers 
van die kerk kategete? Die antwoord 
hierop is, veral as daarop gelet word 


dat kategese verkondiging én kontrole- 
ring is, dat die predikant en ouderlinge 
in hierdie verband die primêre kategete 
is. In die eerste plek is dit die werk van 
die dienaar van die Woord of predikant 
want as kategese verkondiging is en dit 
is dit inderdaad, kan dit ook nie anders 
nie. Die predikant alleen is geroep om 
te verkondig en hy is wetenskaplik toe- 
gerus om reg te kan verkondig. 

Oor die algemeen word dit dikwels 
sonder meer aanvaar dat die regerende 
Ouderling of gewoonweg die ouderling 
soos by ons bekend, ook geroepe is om 
te katkiseer en dan katkiseer in sy volle 
omvang. Dit gebeur wanneer kategese 
nie gesien word as bediening van die 
Woord of as 'n verkondigingsgestalte 
nie, maar bloot as sekulêre onderrig of 
iets wat min of meer vergelyk kan word 
met 'n suiwer opvoedingsmiddel soos 
byvoorbeeld die dagskool. Sanksie daar- 
toe word ook verleen in artikel 16%2a) 
van die Bepalings van die Kerkwet as 
gestel word: ,Die aandeel van die ouder- 
ling in die sorg vir die kategese en jeug- 
werk bring mee dat hy: onderrig sal gee 
aan die jong lede van die gemeente.” Die 
omskrywing van die ouderling se taak 
met betrekking tot die kategese in Wets- 
bepaling V(dd) van die Kerkwet wat 
bepaal dat aan die ouderling is toever- 
trou: ,die mede-verantwoordelikheid met 
die herder en leraar vir die bediening 
van die Woord en vir die kategetiese 
onderwys”, is korrek mits ,die bediening 
van die Woord” vervang word met ,die 
prediking” — omdat met die noem van 
,bediening van die Woord” en ,kate- 
gese" in een sin eintlik gesê word dat 
kategese nie bediening van die Woord is 
nie — en onder die ,.mede-verantwoorde- 
lik” die opsig verstaan word. 


Skriftuurlik bestaan daar nie goeie 
gronde om die bediening van die ampte- 
like kategese in sy volle omvang sonder 
meer te sien as die taak van die rege- 
rende ouderling nie. Verder is dit opval- 
lend dat die belydenisskrifte, die beves- 
tigingsformuliere en alle sinodebesluite 
tussen 1568 en 1679 nêrens aan die re- 
gerende ouderling die taak van verkon- 
diging en daarmee ook nie die funksie 
van kategese in sy volle omvang toeken 
nie. Dit beteken nou nie sonder meer 
dat die ouderling van die kategese uit- 
gesluit is nie. Die bevestigingsformulier 
wys juis daarop dat die ouderling direk 
by die kategese betrokke is deurdat die 
Ouderling ,in 'n aansienlike amp van 
regering oor ander gestel is.” Saam met 
die dienaars van die Woord strek hierdie 
regering hom uit oor die kategese. Soos 
reeds aangetoon moet die ouderlinge 
toesig hou oor die gemeente wat aan 
hulle toevertrou is. 'n Deel van hierdie 
gemeente is die kinders wat besig is met 
die kategese. Ook hier is hulle die evan- 
geliedienaars ,,tot hulp en bystand”. 
Alleen sê kom die kategese tot sy volle 

reg wanneer die lerende ouderling of 
predikant en die regerende ouderling 
verantwoordelik is vir die kategetiese 
onderrig. Daar bestaan nie sê iets soos 
'n predikant wat nie aktief betrokke is 
by die kategese nie en ook nie sê iets 
SOOS `n ouderling wat nie opsig hou oor 
die kategese nie. 


Alhoewel nie direk betrokke by ons on- 
derwerp nie moet, ter wille die volledig- 
heid die verbondsouer as subjek van die 
kategese ook kortliks behandel word. Al- 
hoewel die gewone lidmaat nie sonder 
meer geroepe is tot die amptelike kate- 
gese nie, is dit wel `n duidelike Bybelse 
opdrag aan die ouer. Vanuit die Nuwe 
Testament word die kategese deur die 
ouers 'n noodsaaklikheid en 'n roeping 
vanweë die doop wat aan hulle kinders 
bedien is. Die kategese van die kerk en 
dié van die ouers mag egter nooit van 
mekaar losgemaak word nie. Aangesien 
ouer en kerk met betrekking tot die ka- 
tegese twee bondgenote is, is dit van die 
allergrootste betekenis dat die kategese 
van die ouer en die kerk bymekaar aan- 
sluit. Aangesien die kerk die doop be- 
dien het en die kerk die verantwoorde- 
likheid het om toe te sien dat die ouer 
sy doopbelofte uitvoer, is dit van die 
allergrootste belang dat die kerk self 
die nodige toerusting aan die ouers 
bied. Die beste toerusting geskied altyd 
Sondae in die erediens onder die predi- 
king deur oor die voorgeskrewe gedeeltes 
of `n gedeelte daarvan te preek waardeur 
kinders en ouers gelyktydig toegerus 
word. Verdere toerusting vind plaas 


deur doopkategese en die pastoraat of 
huisbesoek. 


D. Die ouderling en kategese — nrak- 
ties gerig 


In die lig van dit wat ons nou reeds 
gesê het, moet ons eers gaan kyk hoe die 
kategese in die praktyk moet verloop of 
hoe sien die kategetiese metode van die 
kerk op die oomblik daaruit of hoe be- 
hoort dit daaruit te sien. Daarna moet 
ons die plek en taak van die ouderling 
binne hierdie kategetiese metode gaan 
bepaal. 

Wat die kategetiese metode betref, 
verloop dit soos volg: Die kinders ont- 
vang elkeen 'n lesrooster waarin die 
voorgeskrewe stof aangegee word. Die 
verwagting is dat die kinders in same- 
werking met en onder leiding van hulle 
ouers hierdie stof — uitsluitlik die feite 
— gedurende die week sal bestudeer. 


Die Hervormer, Maart 1977, bladsy 10 


Die bedoeling en gedagte is dat hulle die 
feite reeds sal ken wanneer hulle Sondag 
by die kerk aankom. Sondag kom ouers 
en kinders saam na die erediens. Die 
predikant preek oor die voorgeskrewe 
gedeelte of oor `n gedeelte daarvan by- 
voorbeeld oor die vraag en antwoord of 
teks van die Geloofsleer of uit die ge- 
deelte wat opgegee is vir die Bybel- 
geskiedenis. Hoe dit gedoen moet word 
sodat al die werk oor 'n bepaalde tyd- 
perk gedek word, word uiteengesit in 
die Inleiding van die Geloofsleerboekie. 
Na die erediens verdeel die kinders in 
klasse. 


Kragtens die wese van die kategese en 
in ooreenstemming met die opdrag tot 
die opsig, lyk dit korrek en geregverdig 
dat die werk van hier af verder deur die 
ouderlinge van die gemeente gedoen sal 
word. 


Dit bring ons dan by die taak van die 
Ouderling t.o.v. die kategese in die ge- 
meente wat in vyf punte uiteenval: 


(1) Die ouderling se aktiewe betrok- 
kenheid by die gee van kategese. Dit 
is reeds gestel dat kategese verkon- 
diging én kontrolering is. Tydens die 
prediking in die erediens is die ver- 
kondigingsgedeelte van die kategese 
hoofsaaklik en gedeeltelik afgehan- 
del. Na afloop van die erediens kry 
die ouderling 'n klas en hier oefen 
hy dan opsig of kontrole uit. Hy 
merk die registers, vra vrae om hom 
daarvan te vergewis dat die feite- 
kennis wel daar is, verduidelik die 
onduidelikhede en praat oor die 
feitelike aspekte wat miskien nie 
aandag gekry het tydens die predi- 
king nie. Hier moet ook daarop 
gelet word of die katkisant die me- 
dedeling en verklaring en toepassing 
van die heilsfeite in die prediking 
verstaan het. 

Die predikant se taak ten opsigte 
van die kategese is egter nog nie 
afgehandel met die prediking nie. 
Dit moet baie duidelik gestel word 
dat kategese nie net prediking is 
nie maar verkondiging met ander 
woorde dat die kategese na afloop 
van die erediens, ook wat die ver- 
kondigingsgedeelte betref, nog voort- 
gesit moet word. Die predikant 
moet ook na die afloop van die ere- 
diens teenwoordig en beskikbaar 
wees as daar miskien vrae van die 
kant van die katkisante kom of 
enige ander aspek wat verdere ver- 
klaring of uitleg vereis. Die predi- 
kant moet dus ook wat hierdie saak 
betref die ouderling te alle tye by- 
staan met hulp en raad. 

Die lesrooster strek van sewe-jarige 
tot vyftien-jarige ouderdom en is sê 
ingedeel dat al die werk gedurende 
hierdie tydperk drie keer herhaal 
word. Vir die sestien-jariges is daar 
nie 'n indeling nie. Die veronderstel- 


ling is dat die katkisante die werk 
in die drie boeke, die Geloofsleer, 
die Bybel- en Kerkgeskiedenis dan 
ken, want werk, en dan bedoel ek 
wat die diepte betref en nie net wat 
die oppervlakte betref nie, wat in 
nege jaar verwaarloos is, kan baie 
moeilik in sy totaliteit en volle om- 
vang in een jaar bygebring word. 
Die laaste jaar word dan eintlik 
gesien as `n afrondingsjaar waarty- 
dens besondere aandag gegee word 
aan die ander belydenisskrifte, die 
kerkwet, formuliere, die kerklike 
praktyk, kerksang ens. Hierdie laaste 
jaar kan gesamentlik deur die pre- 
dikant en ouderling behartig word. 
Uit die voorgaande is dit duidelik 
en eintlik vanselfsprekend dat al 
die klasse deur ouderlinge behartig. 
moet word. Dikwels word gesê, ge- 
woonlik as `n verskoning deur die 
ouderling om sy verantwoordelikheid 
te ontduik, dat daar gewone lidmate 
in die gemeente is wat bekwamer 
is om hierdie werk te doen. Dit mag 
miskien sê wees maar nou moet dit 
baie duidelik gestel word dat die 
Ouderling hierdie werk nie doen 
omdat hy nou juis sê bekwaam is 
nie maar omdat hy daartoe geroep 
is. Slegs die ouderling is geroepe 
om die toesig- en kontroletaak 
uit te oefen en nie maar enigie- 
maand nic. Die ouderling is daar- 
om egter ook geroepe en verplig om 


homself voortdurend na die beste 


van sy vermoë toe te rus sodat hy 
wel die kategese met die nodige be- 
kwaamheid kan behartig. Daarvoor 
is nodig dat die ouderling, Soos 
reeds aangetoon, gereeld die ere- 
dienste sal bywoon en met aandag 
en toewyding na die prediking oor 
die voorgeskrewe gedeeltes sal luis- 
ter; die ouderling moet gereeld sy 
Bybel lees en ondersoek; die werk 
wat vir elke Sondag voorgeskryf is 
in die kategeseboeke baie goed voor- 
berei en dan is daar ook nog die 
kategete byeenkomste of verga- 
derings in die gemeente en die 
kategete Diplomakursus wat  'n 
waardevolle toerusting bied en baie 
sterk aanbeveel word. 'n Ouderling 
mag onder geen omstandighede on- 
voorbereid by 'n klas opdaag nie. 
Dit veroorsaak net verleentheid vir 
homself want die katkisante wat 'n 
baie fyner waarnemingsin het as wat 
ons baiekeer dink, merk dit baie gou 
op, maar verder veroorsaak dit ook 
verveeldheid en frustrasie by die 
katkisante met skadelike gevolge. 

Onvermydelik is die vraag: kan ge- 
wone lidmate of nie-ampsdraers dan 
nie behulpsaam wees met die kate- 
gese nie? Streng gesproke is die 
antwoord — nee! Die feit dat kate- 

gese verkondiging en opsig is im- 
pliseer dat amptelike kategese nie 
sonder meer `n moontlikheid is vir 
snie-ampsdraers” nie. Hierdie stel- 
ling impliseer nie `n kwaliteitsver- 
skil tussen ampsdraers en lidmate 
nie. Dit impliseer ook nie 'n be- 
paalde rangorde nie. Die verskil 
tussen amspdraer en lidmaat is slegs 
`n funksionele verskil. En hierdie 
funksionele verskil het tot gevolg 
dat dit nie by enige individu berus 
om die funksie van die ampte van 
die kerk uit te oefen nie. Selfs by 
gebrek aan ampsdraers kan die ge- 
wone lidmaat nie sonder meer die 
amp in eie hande neem nie. Hy mag 
nie koud en bewegingloos teenoor 
die hele situasie staan nie, maar 
moet daadwerklik meehelp dat die 
amp gevul word. 

Dat gewone gemeentelede kan help 
met die kategese is slegs aanvaar- 
baar, met `n beroep op die priester- 
skap van die gelowiges, as daar `n 
noodsituasie ontstaan of as dit vir 
die cen wat werklik daarvoor ge- 
roepe is deur een of ander wettige 
cn onvermydelike omstandigheid on- 
moontlik is. Hierdie persone moet 
gesien word as hulpkragte wat by 
die kategeet gevoeg word om die 
werk te doen. Hierdie persone moet 
deur die kerkraad behoorlik benoem 
word en moet sê ver as moontlik 
net die junior klasse behartig. Die 
werk wat hulle doen, moet in noue 
verbinding en onder toesig van die 
kategeet-ouderling verrig word. 


Die ouderling se toesig oor die ka- 
tegese, al is hy nie persoonlik be- 
trokke by die gec daarvan nie, deur 
gereëld die klasse by te woon. 

Dit kan byvoorbeeld gebeur dat `n 
gemeente veertig ouderlinge het met 
slegs twintig kategeseklasse. Dit is 
dus vanselfsprekend dat al die ou- 
derlinge nie gelyktydig betrokke kan 
wees by die gee van kategese nie. 
Aangesien al die ouderlinge tot 
hierdie werk geroep is — uitsonde- 
rings kan seker gemaak word ten 
opsigte van diegene wat wel 'n wet- 
tige verskoning het waarom hy nie 
daaraan kan deelhê nie — sal dit 
goed wees as aan al die ouderlinge 
om die beurt geleentheid gegee 
word. 

Die ouderlinge wat op daardie oom- 
blik nie persoonlik betrokke is by 
die gee van kategese nie moet ge- 
reëld van tyd tot tyd die klasse by- 
woon om in die eerste plek kontrole 
uit te oefen of al die kinders van 
hulle wyk wel gereëld die kategese, 
ingesluit die eredienste bywoon en 
of die meelewing en gesindheid en 
kennis van daardie kinders in orde 
is. Dit word gedoen deur teenwoor- 
dig te wees wanneer die klas aan- 
gebied word en deur by die kategeet 

navraag te doen. Dit kan die ouder- 
ling natuurlik alleen doen as hy die 
kinders in sy wyk ken. Verder moet 
die ouderling onder andere en veral 
ook toesig uitoefen oor die kategese 
by klasse wat deur hulpkragte be- 
hartig word. 


Die ouderling se opsig oor die leer 
en lewe van die dienaar van die 
Woord. 


Die opsigtaak van die ouderling ty- 
dens die kategese strek hom uit na 
twee fronte: Opsig oor die katki- 
sante en oor die dienaar van die 
Woord. Dit is die taak van die ou- 
derling, en hier is dit al die ouder- 
linge se taak, soos wat die formulier 
dit stel, om in sonderheid ,,toesig 
te hou oor die leer en die wandel 
van die dienaars van die Woord, 
sodat alles mag strek tot stigting 
van die kerk en geen vreemde leer 
voorgedra word nie.” Hierdie pad 
wil die Kerkwet ook bewandel as 
dit in Bepaling 167, lg. stel: ,Aan 
die ouderling is opgedra die opsig 
oor die leer en wandel van die die- 
naars van die Woord, sodat alles 
mag strek tot stigting van die kerk 
cen geen vreemde leer voorgedra 
word nie.” Hierdie bepalings bring 
noodwendig mee dat die ouderlinge 
in die eerste plek sal sorg dat daar 
wel `n dienaar van die Woord is 
om die kategese te bedien en dat die 
bedienaar van die Woord wel aktief, 
sinvol en positief by die kategese 
betrokke is, en verder, dat die 
Woord wat bedien word nie in stryd 
is met die Skrif en die belydenis- 
skrifte van die kerk nie. 

Dit bring noodwendig mee dat die 
ouderling die Woord van God vwe- 
rig sal ondersoek en, soos reeds gesê, 
die eredienste gereëld sal bywoon. 
Daar 1ê nogal betekenis in die feit 
dat die sitplek van die ouderling in 
die erediens gewoonlik tussen pre- 
dikant en gemeente is. Hier vervul 
hy `n wakende rol na twee kante 
toe. Hy moet aan die een kant waak 
dat van die kansel af nie 'n valse leer 
verkondig word nie. Tn die ge- 
meente leef almal van dié één waar- 
heid en wat hierdie waarheid betref, 
is daar geen verskil tussen die pre- 
dikant en die eenvoudigste lidmaat 
nie. Ook die ouderling ken hierdie 
waarheid want almal staan binne die 
kerk in die eenheid van die geloof 
in hierdie één waarheid. Al verskil 
is dat die predikant as gevormde 
teoloog hierdie waarheid in weten- 
skaplike vorm ken en dit makliker 
kan afgrens teen die verskillende 
dwalings en denkrigtings van sy tyd. 
Omdat dit by almal om dié waar- 
heid van die geloof gaan, is die ou- 
derling in staat om wagter te speel 
oor die verkondigings — waarby die 


(4) 


kategese ingesluit is — van die die- 
naar van die Woord. Beide, die 
onderkenning van die vreemde leer 
en die tydige keer daarvan, vereis 
gereelde deelname van die ouderling 
aan die erediens. Aan die anderkant 
waak die ouderling ook oor die 
belydenis en die lewe van die ge- 
meente, dus ook oor katkisante want 
hulle is immers deel van die ge- 
meente wat aan die ouderling toe- 
vertrou is. 


Die ouderling se toesig oor die kate- 
gese by die ouerhuise. 

Die ouderling, en hier is dit weer 
eens al die ouderlinge, moet toesien 
dat al die kinders in sy wyk gereeld 
die amptelike kategese by die kerk 
bywoon. Indien hy met sy besoek 
aan die klasse, bemerk het dat daar 
kinders is wat nie of nie gereeld die 
kategese bywoon nie, moet hy die 
saak tydens huisbesoek onder die 
aandag van die ouers bring en die 
saak met hulle bespreek. Ondervin- 
ding het geleer dat dit nie oral en 
altyd raadsaam is om maar net vir 
die ouers te vra of die kinders ge- 
reeld die kategese bywoon nie. Ons 
kry maar nog altyd die traak-my- 
nie-agtige en onverantwoordelike 
ouer wat die kind probeer beskerm 


- deur voor te gee dat die kinders wel 


die kategese gereeld bywoon terwyl 
dit nie die geval is nie. Ons kry dan 
ook nog die gevalle waar die ouer 
Sondag by die huis sit en die kind 
wel kategese toe stuur maar dat die 
kind langs die pad ,,wegraak” of 
stokkies draai cn nooit by die kerk 
opdaag nie. Dit beklemtoon die be- 
langrikheid dat die ouderling self 
die klasse gereeld sal bywoon om 
toe te sien of die kinders wel daar 
1S. 

Die ouderling se taak ten opsigte 
van die kategese tydens huisbesoek 
is egter nie net om toe te sien dat 
die kinders die kategese gereeld by- 
woon nie, maar ook toe te sien dat 
ouers en kinders saam gereeld die 
eredienste besoek. Want kategese is 
nie maar net die halfuur na die ere- 
diens nie. Die kategese en die ere- 
diens is geintegreer deurdat daar 
tydens die erediens reeds gepreek 
word oor die voorgeskrewe gedeeltes 
wat die kinders onder toesig en lei- 
ding van die ouers reeds by die huis 
geleer het. 

Die ouderling moet tydens huisbe- 
soek ook navraag doen en toesien 
dat die ouers hul verantwoordelik- 
heid nakom ten opsigte van die on- 
derrig van hulle kinders deurdat die 
ouers self aktief deelneem en leiding 
gee om die feitekennis oor die voor- 
geskrewe werk by die kinders tuis 
te bring. 


CO] Blaai om asb. 

Ope brief— 


AAN DIÉ NEGE EN NEGENTIG 
REGVERDIGES 


AS u die opskrif lees, dink u miskien dadelik dat die brief dan nie vir u bedoel is nie, 


OUDERLING 
EN KATEGESE 


7] Van bladsy 1I 
(5) Die ouderling moet gereeld verslag 


want u is, netsoos ek, `n sondaar en u wil nie onder die gereken word wat ,,op 
hulleself vertrou dat hulle regverdig is en die ander verag” nie (Luk. 18:9). U wil ook 
nie wees soos die skynheilige en eiegeregtige fariseërs wat op grond van hulle wettiese 
vroomheid ,,dink dat hulle reg is voor God en dat hulle die bekering nie nodig het nie” 
soos Luk. 15:7 in die Blye Boodskap vertaal is, in afwyking van die grondteks. U sê 
u vertrou op God se genade alleen en bou u hoop slegs op Jesus Christus wat vir u 
gesterf en vir u sonde betaal het. Ja nee, maar dan moet u verder lees. Die brief is tog 
vir u bedoel. Ek sê vir u, u is 'n regverdige, want die Here is u geregtigheid (Jer. 23:6). 
Dank Hom sommer nou daarvoor. U is een van die honderd skape van die Boer van 
die gelykenis, u behoort aan die Here, soos al die honderd skape werklik aan die 
boer behoort. Maar u is nie die een skaap wat weg of verlore is nie. U is een van die 
nege en negentig wat in die kraal is onder die sorg van die Goeie Herder. Aan u en 
al die ander skape in die kraal, die nege en negentig regverdiges, gaan hierdie brief, 
van een wat as ondergeskikte herder die genadige voorreg het om te help om die 
nege en negentig skape van die Opperherder op te pas dat hulle nie ook wegraak nie. 
Oor die een wat weggeraak het later 'n woordjie. 

Maar laat ons dan tog die gelykenis van die afgedwaalde skaap in Luk. 1$ reg 
verstaan cn nie die nege en negentig skape gaan verwar met eicgeregtige fariseërs, 
SOOS sommige skrifverklaarders en blykbaar ook die vertalers van die Blye boodskap 
ons wil laat verstaan nie. As dit die geval moes wees, dan sou die Boer eintlik nader- 
hand net een skaap besit — die afgedwaalde een wat teruggevind is. Die ander is dan 
nie werklik syne nie. Nee, skape is in die Bybel altyd beeld van die kudde van Jesus 
Christus, die uitverkorenes van God, 'n deur God getelde getal, die ,,honderd". Volgens 
die gelykenis ontbreek daar nou een van die skape — die sondaar wat nog verlore is. 
Oor hom is die boer bekommerd en hy gaan hom soek. Oor die ander nege en ne- 
gentig is hy bly, omdat hulle nog bymekaar en onder sy sorg is. Elke regte boer het 
vreugde in sy diere. Wanneer al sy skapies in die aand bymekaar is, dikgevreet, goed- 
versorg, veilig en tevrede, dan is daar blydskap in sy hart. 

Hierdie ,,skape” wat nie weg is van God nie, is die nege en negentig regverdiges 


doen. 

Kategese is nie die taak van die 
predikant alleen of die taak van `n 
paar ouderlinge nie maar dit is die 
taak van die hele kerkraad. Dit is 
per slot van sake die hele kerkraad 
wat aan die einde van die periode 
van kategese die toelating tot bely- 
denis van geloof gaan gee. Dit bring 
noodwendig mee dat die ouderlinge 
gereeld tydens kerkraadsvergaderings 
verslag sal moet gee van elke katki- 
sant. Vandaar af sal elke ouderling 
weer tydens huisbesoek moet gaan 
praat vanuit die verslag wat daar 
gegee is. Die kring loop egter nog 
verder: Kategese is die taak van die 
hele kerk. Dit bring mee dat die 
plaaslike kerkraad verslag sal moet 
gee aan die Ringsvergadering en 
vandaar af aan die Algemene Kerk- 
vergadering. 

Met hierdie stuk is 'n beskeie poging 
aangewend om dic idcale toestand 
te probeer skets wat betref die ka- 
tegese in die gemeente en dan in die 


waarvan Jesus spreek. Oor hulle is daar voortdurende blydskap in die hemel. Die 
Vader is bly, die Seun is bly, die Heilige Gees is bly, die engele is bly, en as ek Hebr. 
12:1 reg verstaan dan is die afgestorwe gelowiges in die hemel ook bly oor hierdie 
regverdige skape van Christus wat op aarde die regte pad bewandel. 
Van hierdie regverdiges lees ons dikwels in die Bybel, en dan bedoel die Here 
in sy woord altyd mense wat werklik regverdig voor God is en nie eiegeregtiges nie. 
In Hebr. II word vir ons 'n hele aantal voorbeelde genoem van sulke regverdiges, 
mense wat, geregverdig deur die geloof, in die gemeenskap met God geleef het. So lees 
ons van Abel dat hy deur die geloof 'n beter offer aan God gebring het as Kain, 
waardeur hy getuienis ontvang het dat hy regverdig was. Deur sy slagoffer het hy 
bely dat hy die dood verdien maar dat hy hoop op 'n Lam wat God vir Homself sou 
voorsien... Oor Abel was daar vreugde in die hemel. 

So het Henog en ook Noag as gelowiges met God gewandel temidde van 'n 
goddelose geslag. Hulle was regverdiges, en oor hulle was daar blydskap in die hemel. 

ook oor Abraham wie se geloof hom tot geregtigheid toegereken is. So ook oor 
Josef, Moses en die ontelbare skare na hulle van wie ons lees dat die wêreld hulle nie 
werd was nie maar Oor wie se regverdige lewenswandel daar blydskap in die hemel 
was. So lees ons ook in Luk. 2:2$ van Simeon dat hy regverdig was soos tereg in die 
ee Era ee sed ds) is. So lees ons in dieselfde hoofstuk van Anna 

regverdige wat as gelowige God gedie ë 

de Tere ige NE g 8 n het, nag en dag. Ook oor hulle was 


En nou skryf ek aan u wat weet dat u uit uself nie werd is om 'n kind van God 
genoem te word nie, maar wat deur 'n o 


besonder, die ouderling se taak ten 
opsigte van die kategese in die ge- 
meente. Omdat ons nog leef in die 
onvolmzaktheid sal daar sekerlik 
vanweë allerlei menslike en ander 
faktore probleme in die praktyk op- 
duik. Die kerk se taak bly egter om 
altyd te streef en te soek om sê na 
as moontlik aan die ideale toestand 
te kom. 





Die volgende werke is geraadpleeg en 
daaruit aangehaal sonder dat dit in die 
stuk spesifiek vermeld word: 

M. T. du P. Beukes: Kategese as op- 
drag aan die Kerk. 

Prof. F. J. van Zyl: Wese en doel van 
dic ampte. @ 


DIE SATANISME 


oor u. En sê dit verderaan, verkondig dit van die dakke, II. SLOT ([(] Vervolg van bladsy 6 

Uit hierdie kort en kursoriese oorsig 
oor die satanisme kan al gemerk word 
dat ons hier met 'n gevaarlike en dui- 
welse saak te doen het. Die woorde van 
Paulus dat ons worstelstryd nie teen 
vlees en bloed is nie, maar teen die bose 
geeste in die lug, kom onwillekeurig in 
jou gedagte na vore. Een ding is egter 
seker. Elke lidmaat sal aktief en daad- 
werklik hierteenoor die bevrydingswoord 
d by hom gebly en hom gedien het, van die evangelie moet laat hoor en self 
daadwerklik uit die geloof moet lewe. 
Ons sal nie alleen ons kinders hierteen 
moet waarsku nie, maar hulle ook weer- 
baar moet maak en hou deur hulle tydig 
en ontydig die waarheid van die evange- 
lie te laat hoor. @ 





I | ie, as u Hom nou aanneem en u tot God 
bekeer, sal daar feesvreugde in die hemel wees, meer as oor die nege en negentig 
regverdiges wat reeds met God wandel. Dan is u mos die verlore skaap wat terug- 
gevind is. En hoe bly is die Boer nie! 

Groete aan u almal. 





@ DS, J. !, ENGELBRECHT, SNR. 

WILLEM 


@ ANDRIES ALBERTS 


AS gevolg van die orde en die mede- 

dinging wat die blanke teenwoor- 
digheid geskep het vir die Hottentotte in 
die Kaap, is hulle jagveld weldra uitge- 
dun en die weiveld beperk en roof en 
steel aan bande gelê. Die gevolg was dat 
hulle uitgewyk het langs die weskus op 
en beland in Suidwes-Afrika en dring 
deur tot aan die suidelike oewers van 
die Kunenerivier waar weiding volop 
was en die omgewing van die Kaoko- 
veld, Ovanboland, en die Etosha volop 
jagveld gebied het. 


Willem Adriaan Venter. 


Waar hierdie geel ras aanvanklik noue 
etniese verbintenisse gehad het met die 
Boesmans blykens die ooreenkoms in 
velkleur, taal en gewoontes, het hulle 
nou weer die Suidwes-Boesman aan hulle 





ADRIAAN 


VENTER 





Drie Venterbroers: Paul Stephanus, Philippus Jacobus en Willem Adriaan. 


sy gekry. Die Hottentotte, die meer be- 
drewe as die Boesman en die Swarte in 
die beplanning van roof en moord, het 
hulle goeie gebruik gemaak van die 
Boesman se jag en spoorsny-vernuf en 
die Swarte as veewagter. 


Hier vanuit die Kaokoveld, het die 
Hottentotte, onder aanvoering van 
Swartbooi en vergesel van die spoor- 
snyer-Boesman, gewapen met hulle pyl 
cn boog, en as bagasiedraer die Swarte, 
sekere tye van die jaar in Angola inge- 
val en wrede moord en strooptogte onder 
die swartes onderneem. Die volwassenes 
is doodgemaak, die kinders op die pale 
doodgeslaan en die statte afgebrand. Die 
spore wat so 'n strooptog deur die Hot- 
tentotte nagelaat is, was afgryslik en het 
van opperste barbaristiese terrorisme ge- 
tuig. 


Die invalle is deur vlugtelinge by die 
Portugese-owerheid aangemeld, maar met 


weinig reaksie, want hierdie was `n ge- 
dugte vyand! Die wreedhede was afskrik- 
kend. Hierdie jaarlikse skrikbewind het 
vir 10 jaar aangehou, en jaarliks toege- 
neem in waaghalsigheid, voordat die 
Boere dit stopgesit het. 


Uit die aard van die rondtrekkende 
lewe van die Hottentotte, was hulle be- 
kend met die veldlewe en as 'n meer 
ontwikkelde volk as die Swartes, het 
hulle iets gehad van die beplanning van 
die geslepe terrorisme, en die doeltref- 
fendheid van die skepping van wanorde 
en paniek. Artur de Paiva, 'n kenner, 
beweer dat hulle verantwoordelik is vir 
die ,,vermoording van baie mense”. En 
met verwysing na die vyl bewoonde ge- 
bied aan die onder-Kunenerivier sê hy: 
,Hierdie gebied was dig bewoon, vandag 
is dit 'n volslae woestyn. Die Hottentotte 
het alles vernietig.” 


D Blaai om asb. 

WILLEM ADRIAAN 
VENTER 
DO) Vervolg van vorige bladsy 


Artur de Paiva beskrywe hulle verder 
as: ,uitstekende ruiters”, wat in die saal 
geboer het, wat ook oor die perde en 
pakosse beskik het en was hulle goed 
bewapen met die mees moderne vuur- 
wapens van hulle tyd, die kaliber West- 
ley Richards en Henry Martini. En vol- 
gens bogenoemde skrywer was hulle 
enige tyd net sulke goeie skuts soos die 
Boere self en hy skat hulle getal kon- 
serwatief op 430 berede en gewapende 
manskappe, almal ervare en bedrewe, 
benewens die horde Boesmans gewapen 
met pyl en boog, wat die voorste hoede 
gedek het van die plunder prosessie, met 
spoorsny, spioenasie en die eerste aan- 
vallers op die doelwit. 


Nou is dit byna onnodig om te sê 
waarom baie klagtes van die inheemse 
Swartes by die Portugese-owerheid op 
dowe ore geval het. Die Portugese was 
openlik bang vir die Hottentotte. Lui- 
tenant Rogado wat die opdrag gehad 
het om die vyand die hoof te bied, kon 
nie 'n hond haar-af maak nie. Willem 
Venter wat aanvoerder was op 'n sen- 
ding saam met hom, het die klomp 
Portugese swart soldate wild en wakker 
geskreeu, geklap en geslaan, tot hy besef 
het dat jy nie dapperheid en motivering 
in iemand kan inmoker nie. Hierdie 
veldtog was `n volslae mislukking en het 
hulle onverrigtersake teruggekeer. Wil- 
lem Venter was dankbaar dat hy nie 
met die soldate met die sterk vyand 
slaags geraak het nie, want dan was sy 
eie lewe in gevaar, vanweë die skrik en 
paniek onder die manskappe. 


Die Hottentotte het ondertussen al 
astranter geword. Namate hulle plunder- 
gebied terugskuif, het hulle dieper in die 
binneland van Angola ingedring. Hulle 
het nou al in die nabyheid van die Por- 
tugese landbounedersetting Chibia onge- 
veer 350 km. van die Suidwes grens af, 
die Swartes gaan vermoor, hulle beeste 
gebuit en hulle besittings geplunder en 
weggevoer. In hulle voortvarendheid het 
hulle egter die fout gemaak om ook van 
die Boere se beeste saam aan te jaag. 


By monde van Artur de Paiva het die 
Boere toestemming gekry om hulle ge- 
steelde beeste te gaan terughaal. Nege 
Boere, sonder die hulp van die Portu- 
gese, vertrek die einde van 1892 te perd. 
Die manskappe het bestaan uit Willem 
Venter, Hans Alberts, Willem Opperman, 
Jacobus van der Merwe, Johaans, Daan 
en Jan Robberts, Johannes du Plessis en 
Adriaan Bezuidenhout. Hulle het die 
spore van die gesteelde vee gevolg tot 
by die Kunenerivier waar die beeste en 

die buit bymekaar gemaak en wegge- 
steek word tussen die berge tot dit deur- 
gevoer word na die hoofsetel. 


Toe hulle naby die plek gekom het, is 
Willem Venter en Johaans du Plessis 
aangewys om die verkenningswerk te 
doen. Hier het die fyn waarneming van 
Willem Venter baie goed te pas gekom. 
Die twee het teen `n rant opgesluip en 
vandaar gedurende die dag waarnemings 
gedoen, oor die posisie van die krale 
en die getalsterkte van die Hottentotte, 
ens. Hierdie was duidelik die versa- 
melplek of halfwegstasie van die Hot- 
tentotkommando vir hulle gesteelde 
beeste en goedere. Dit was ook duidelik 
dat die Hottentotkommando nie tuis 
was nie, maar alleen die buitbewakers. 


Strategie is uitgewerk. En gedurende 
die nag het die 9 manne hulle posisie 
rondom die versterkte kraal ingeneem. 
Dik pale van verskillende lengte, waar- 
van die gemiddelde hoogte 3 meter is, 
teenmekaar ingeplant, waarvan party 
bopunte skerp gekap is, van harde hout- 
soorte soos mopanie, tambotie omring 
die stat en die veekrale. Hierdie pale 
word aanmekaar verbind met dwars latte 
aan weerskante, wat tussen die pale deur 
aanmekaar gekoppel word met boombas. 
Hierdie droë pale het enige geweerkoeël 
gestuit. 


Dit is afgespreek dat 7 man gedurende 
die nag voor die groot hek sou stelling 
inneem en die ander twee sou die berg- 
hang dek aan die agterkant. Niemand 
skiet alvorens Hans Alberts, die wag, nie 
die teken gee met 'n geweerskoot nie. 
Die eerste Hottentot wat met ligword sy 
litte kom rek na `n bekrompe sit binne 
in die stroois, was die eerste slagoffer. 
Daar was nou nie meer tyd om aan te 
trek nie, kaal maar gewapende Hotten- 
totte het by die strooise uitgeborrel en 
deur die krale gehardloop en geskiet. 
Die verrassing van die Boere en ver- 
warring van die Hottentotte was egter 
so groot dat die krale weldra besaai was 
met dooie, kaal Hottentotte. 'n Paar is 
gevange geneem, SOO gesteelde beeste is 
teruggebring en op 'n aantal perde is 
beslag gelê. 


Die groot kwaaddoeners, die kom- 
mando was nog elders op 'n plundertog. 
Na daar verneem is van hulle bedrywig- 
hede in 'n sekere streek het dieselfde 
klompie Boere met 'n: paar wat byge- 
kom het, weer op die kwaaddoeners se 
spoor gegaan. Willem Venter het 'n 
klomp swart Portugese soldate onder 
hom gehad. Hy was trouens aan die 
voorpunt van die hele ekspedisie. Dit 
was tipies van Willem Venter, dat nie- 
mand anders, onder geen omstandighede 
na `n gevaarpunt voor hom gery of ge- 
loop het nie. Hy was leier en sou hom- 
self blootstel aan enige gevaar ter be- 
skerming van sy manskappe. Hy was ten 
volle leier, moreel en fisies. Ook hier 


was hy hy asof vanselfsprekend weer 
hoofspioen en strategie-beplanner; die 
keer met Willem Opperman aan sy Sy. 
Hierdie kafferstat, wat die Hottentotte 
gebruik het, was egter nie net verskans 
met sterk pale nie, maar ook beskut en 
die insig versper deur hoë kafferkoring- 
lande om die stat met slegs die kronkel- 
paaie wat tussen die lande deurvleg na 
die stat met sy beeskrale aan die binne- 
kant. Die verkenning was uiters moeilik. 
Die 2 manne het gekruip en naderhand 
boomgeklim, maar hulle kon nie `n dui- 
delike beeld kry van die posisie van die 
hekke wat toegang verleen nie. Oor die 
posisie van die hoofingang kon hulle 
glad nie besluit nie. Hoofsaaklik op af- 
leidings, is `n plan geskets en die aan- 
valsplan beklink. 


Willem Venter sou gedurende die nag 
langs die hoofingang posisie inneem met 
die Portugese soldate, wat amptelikheid 
en gesag vanweë die Portugese-owerheid 
aan die onderneming moes verleen. Die 
plan was dat net sodra die beeste die og- 
gend uitgejaag is om te gaan wei, sal Wil- 
lem Venter die wêreld warm maak by die 
groot hek, om die aandag op hom te 
trek, terwyl die ander manne van agter 
sal aanval. Toe dit lig word en daar be- 
weging begin kom in die stat, het die 
manne besef dat hulle beplande posisies 
nou presies omgeruil was. Willem Venter 
het agter die stat gelê en die ander 
manne reg voor die groot hek in die pad 
van die trop beeste. Hulle teenwoordig- 
heid is ook baie gou verraai. Wat nou 
gedoen? 


Die beste van `n slegte saak. Hulle het 
begin vuur op elke nalende Hottentot. 
Die Hottentotte was egter verskans ag- 
ter die ring ,muur” pale, en in die beste 
beskutte posisie. Groot skermutseling het 
hier by die groot hek plaasgevind. 

'n Groep Hottentotte wou by die voet- 
hek agter die stat uitgaan om die Boere 
te omsingel. Hier het Willem Venter die 
lewe ondraaglik gemaak vir hulle. Die 
Portugese soldate het vroeg al by die 
aanhoor van die eerste skote, sonder `n 
skoot, geweers weggegooi en veiligheid 
in die bosse gaan soek. Hulle het alle 
bevele geignoreer en gehardloop! Met 
hierdie verdeelde aandag moes Willem 
Venter vingeralleen die Hottentotte pro- 
beer stuit. Maar dan reën die koeëls op 
hom van agter die pale uit. Hy word 
getref reg van voor deur die maag langs 
die rug en bokant die heup is die koeël 
uit. Hy val. Bly staan, hande en voete 
op klipgooi afstand van die vyand af. 
Hy kom orent, lê aan en skiet. 'n Twee- 
de koeël tref hom op dieselfde hoogte 
op die dwarste tussen die rug en die 
ingewande deur. Hy val weer. Bly lê. 
Draai om 1ê agter klippe en mik na `n 
vermeende opponent agter `n dik Wit- 
gatboom, die vergaderplek van die 
swartes. Die opponent se geweerloop lê 


O] Na volgende bladsy asb. 





in die mik van die boom met net dié 
hoek van sy oog vat hy korrel en trek 
die skoot so af. Willem Venter soek nog 
na sy oogbank, dan kom daar 'n goed- 
gemikte koeël van die vyand op pad na 
`n dodelike kopskoot tussen die oë. Maar 
dit tref Willem Venter se geweerloop op 
die punt, split in 4 stukke. Een stuk tref 
Willem Venter in die kuiltjie en steek- 
vas net langs die sluk; `n tweede stuk 
tref hom aan die linkerkant langs die 
neus en bly in die wangbeen; 'n derde 
splint tref net onderkant die linker oog; 
nog `n splint dring in sy bors in. Nou 
was hy bewusteloos. In die waan dat hy 
dood was, is daar nie verder op hom 
geskiet nie. 


Nou het die Hottentotte die kans ge- 
had om agter by die stat uit te kom en 
hulle sirkil te voltooi en die ander manne 
voor die hoofingang vanuit die kaffer- 
koring van die sye af te bestook. Hier 
is Bronkhorst en Johaans Robberts ge- 
skiet. Die ander manne het die geveg 
egter so afgerond dat die Hottentotte- 
mag vir goed beëindig was. Teen die 
verlies van die 2 Boere, was Angola vry 
van Hottentot terrorisme. 


Willem Venter is daar opgestel deur 
sy makkers. 'n Draagbaar is gemaak van 
'n kombers tussen 2 pale en so met sy 
klere en al daarin geplaas en deur 4 
swartes om die beurt gedra. Terwyl hy 
in die kuip bloed rond skommel tussen 
lewe en dood, draf die paar swartes met 
hom deur `n onherbergsame gebied in 
suid Angola. Twee perderuiters word 
haastig vooruitgestuur om `n wa te ont- 
bied wat die draers tegemoet gegaan het. 


Gedurende die nag het Willem Venter 
by die dokter gekom. Die dokter het die 
gesigskoeëls verwyder, hom behandel en 
verbind, en na Humpata verwys onge- 
veer 60 km. verder. Die wondplekke in 
die gesig sou later gekenmerk word deur 
twee groot moesies. Die stuk koeël in 
die keel het hy later tydens 'n erediens 
in die kerk uitgehoes. 


Dat hy die koeëls deur sy maag oor- 
leef het, is deur die dokter daaraan toe- 
geskrywe, dat die manskappe 'n paar 
dae honger gely het voor die geveg. Die 
ingewande was leeg, en die koeëls het 
nég die derms, nég die maag, nég die 
niere, nog die been aangeraak. 


Een van die gevanges, die leier van 
die Hottentotte, het hom daarop beroem 
dat hy die bevreesde Boere kommandant 
doodgeskiet het, totdat hy hom later 
weer in lewende lywe gesien het. Willem 
Venter se gebreide en seningrige liggaam 
en onuitblusbare wilskrag en sy lus om 
te lewe, aktief te lewe, het ook hierdie 
keer bygedra tot 'n volkome herstel. 


Lewenshoudinge 


GROOT STRYD 


@ DR. H. G. v.d. WESTHUIZEN 


DIE aanslae van die bose magte verg dat daar nie maar net sterk gestaan 

moet word nie, maar dat die effektiewe vashou aan wat ons in Ohristus 
het, ook stryd sal meebring. Die volk wat hulle God ken, sal vashou en 
optree teen die gruwel (Dan. 11:31, 32). 


Die Bybel hou dikwels die geloofslewe aan ons voor as 'n wedstryd 
of `n wedloop (1 Kor. 9:24, 25, 26; Hebr. 12:1). Daar moet groot inspanning, 
toewyding en oefening in ons geloofslewe plaasvind (1 Tim. 4:7, 8). Hierdie 
stryd is wesenlik speelsagtig omdat die beslissende slag deur Christus reeds 
aan die kruis op Golgotha behaal is. Die oorwinning van die Lewensvors 
(Hand. 3:15) blyk uit sy opstanding aan die anderkant van die graf. Tesus 
het nie uit die dood uit teruggekom en aan die duskant van die graf opge- 
staan soos die opstandingsgevalle waarvan die Ou en die Nuwe Testament 
ook melding maak nie. Jesus het nie in die verganklikheid opgestaan sodat 
Hy weer sou moes sterf nie. Sy opstanding is in heerlikheid, onvergank- 
likheid. Dis die oorwinning oor die sonde en dood. Die kroon van die 
geregtigheid is vir ons weggelê en sal deur die Here, die regverdige regter, 
aan ons gegee word op die bestemde dag. Daarom is ons wedloop 'n goeie 
stryd. Ons kan nie verloor nie (2 Tim. 4:7, 8). 


Nogtans moet ons toewyding en deelname aan die geloofslewe nie 
speels en oppervlakkig wees nie, maar eg en diep. Ons deelname moet voluit 
en met militêre mening wees. Soos 'n soldaat doelbewus en onwrikbaar 
is, moet ons lewe `n stryd wees teen die wêreldheersers van die duis- 
ternis van hierdie bedeling (Ef. 6:12). Hiervoor is nodig dat ons die 
wapenrusting van God moet aantrek (Ef. 6:11-17). Om staande te bly en 
vas te kan staan, moet ons die lendegord van waarheid en die borswering 
van geregtigheid aanhê. Die lende is `n swak beskermde deel in die 
Romeinse strydtoerusting. Die gelowige moet op sy swakste teen die vyand 
nog op die waarheid kan terugval. Die bors is 'n gesogte teiken om die hart 
te deurboor. Maar geregtigheid in ons optrede sal ons in die hart beskerm 
(vel. ook Eks. 28:15). Die kardinale skarniere waarmee ons op die aarde 
moet beweeg, is die skoene van bereidheid om die evangelie van vrede uit 
te dra. Stryd is verdediging. Met die linkerhand word die skild van geloof 
opgeneem waarteen die vyandspyle blus. Stryd is ook méér as verdediging. 
Stryd is om toe te slaan met die swaard in die veghand. Die Woord van 
God is die swaard van die Gees wat die speerpunt van die hele stryd is. 
Die stryd is reeds beslis vir elkeen wat daaraan deelneem, daarom dra die 
stryder die helm van verlossing. 


Juis omdat die oorwinning seker is, moet ons nie vermoeid word en 
verslap in die stryd nie. As dit nodig is deur omstandighede, moet ons 
weerstand tot die dood toe wees (Hebr. 12:3, 4). Jesus self was bereid om 
die dood te betree omdat Hy daarmee dit kon vertree. Hy het ,,vir die 
vreugde wat Hom voorgehou is, die kruis verdra... (en) die skande ver- 
ag...” (Hebr. 12:2). Om dieselfde rede van vreugde wat ons voorgehou 
word, is dit die moeite werd om uit dankbaarheid aan die stryd deel te 
neem. Ook om 'n tweede rede is die stryd sinvol. Die Here laat ons in 
situasies van stryd kom sodat dit tot tug en kastyding kan dien (Hebr. 12:5, 
6). Die gelowige is soos 'n staanhorlosie. Daar hang gewigte of laste aan 
hom om hom te laat loop. Die gewig laat hom egter nie outomaties aan 
die loop kom nie. Die hand van die Gees van die Here moet ons eers in 
beweging bring voordat die geloof in ons hart loop. In die derde plek het 
hierdie stryd die historiese uitbreiding en die koms van die onwankelbare 
koninkryk op die oog (Hebr. 12:28). 


(Word vervolg) 

Ons keer terug na 1968 se beleidsteen- 
stelling tussen die Afrikaanse susterkerke 
met betrekking tot `n voorgestelde saam- 
bindingsplan vir die opleiding van 
blanke persone as onderwysers. Dit was 
bedoel om `n end te maak aan meer as 
60 jaar se verdeelde beheer van die op- 
leiding. `n Verstaanbare uiteensetting 
daarvan sonder verwysing na die breëre 
samehange en verbande is `n onbegonne 
taak. 


Die Nasionale Adviserende Onderwys- 
raad (NAO) kon toe op versoek en onder 
druk dit net haal om nog in Oktober 
1967 `n akkoordplan vir nasionale koër- 
dinering van sodanige opleiding aan die 
Minister voor te lê. Dit was as `n beleid, 
met inbegrip van `n opleidingstelsel met 
`n beheerpatroon, geformuleer. Gemelde 
ontwerp kan gekenskets word as: `n EEN- 
HEIDSBELEID met beslag in EEN- 
HEIDSOPLEIDING onder EENHEIDS- 
BEHEER. 


1. Eenheidsbeleid 


In NAO se skema is as eerste breë 
grondbeginsel voorgestel dat die Minister 
die algemene beleid bepaal ,,sodat on- 
derwysersopleiding dwarsdeur die Repu- 
bliek gekoërdineer word”. Daarby sluit 
aan: en ,,sodat die persone wat as onder- 
wysers opgelei word, toegerus word om 
uitvoering te gee aan die algemene beleid 
wat die Minister ingevolge Art. 2(1) van 
die Wet op die Nasionale Onderwysbe- 
leid, 1967,... bepaal”. Eerste van die 
sewe toepaslikes van die 10 grondbegin- 
sels daarin opgeneem, was dat die 
(skool-) onderwys `n Christelike karakter 
moet hê. 


Daarbenewens was aanbeveel dat die 
Minister by Wet `'n reeks deurslagge- 
gewende bevoegdhede sou ontvang, wat 
uiteraard verder gestrek het, en ingry- 
pender van aard was as dié, wat hom 
reeds toegeval het onder 1967 se wet- 
gewing. Volgens bepalings van Wette 39, 
40 en 41 van 1967 was alle onderwys 
bokant die peil van standerd 10 voortaan 
die Minister (Regering, Parlement) se 
verantwoordelikheid. In 1910 het die 
Sentrale Regering, aanvanklik vir 5 
jaar, `n deel van die hoër onderwys (bo- 
kant standerd 10) in die vorm van @p- 
leiding van onderwysers om in hulle eie 
behoeftes te voorsien,.tydelik aan die 

provinsiale Administrasies afgestaan, 
maar binne `n paar jaar het lg. 'n tyde- 
like vergunning as `n gevestigde belang 
en reg begin bejeën. Die wetgewing van 
1967 het die Minister se seggenskap al- 
reeds oor alle skoolonderwys bevestig 
en sy seggenskap oor onderwysersoplei- 
ding (onderwys hoër as standerd 10) her- 
bevestig. Die akkoordplan van NAO het 
die bewerktuiging of implementering 
van lg. met `n wye aksieradius vir 
die Minister binne algemene begrensing, 
voorgestel. Ons gaan nie hier in op die 
uitgebreide bevoegdhede nie; voldoende 
om te sê: die voorgelegde plan het voor- 
siening probeer maak vir daadwerklike 
saambinding van onderwysersopleiding 
deur die Minister met inagneming van 
verlede en toekoms, maar ook met inag- 
neming van duldbare verskeidenheid. Die 
Minister is binne wye grense, saambin- 
dende beleidsbepaler gemaak. 


2. Eenheidsopleiding 

`n Universiteit kon n& goedkeuring 
deur die Minister, verleen in oorleg met 
die Minister van Finansies, en op aan- 
beveling van `n beheerinstansie, 'n IN- 
STITUUT vir die verskaffing van on- 
derwysersopleiding instel, in stand hou 
en bestuur. ,,'n Beheerinstansie is die 
raad van daardie universiteit en die Ad- 
ministrateur van die provinsie, waarin 
die setel van daardie universiteit geleë 
is.” Sodanige instituut is 'n gesamentlike 
opleidingsonderneming as -instelling vir 
saambinding van onderwysersopleiding, 
wat gestig is deur ooreenkoms tussen die 
Administrateur en 'n universiteit. Die 
instituut was “n sleutelkomponent van 
NAO se plan. 


3. Eenheidsbeheer 


Die uitvoerders van die eenheidsbe- 
leid deur eenheidsopleiding aan `n insti- 
tuut, geassosieer met `n universiteit — 
behoudens uitsonderings en vrystellings 
deur die Minister (vir `n tydperk en op 
voorwaardes), — sou die Administrateur 
en die universiteit as vennote wees. Die 
vennote moes in oorleg met mekaar han- 
del. Dit wil sê telkens ma ooreenkoms 
besluit en optree. Hulle kon wedersyds 
`n veto uitoefen. Met inagneming van 
voorheen genoemde uitgebreide bevoegd- 
hede van die Minister kon hy op 1 Fe- 
bruarie 1968 te Kaapstad teenoor die 
Administrateurs, wat moeilik was oor die 

universiteit se seggenskap ,benadruk dat 
die Wetgewing (wetsontwerp VW 68-68) 
die seggenskap verdeel sodat die Minister 
80 persent, die Administrateur 10 persent 
en die universiteit 10 persent het.” Een- 
heidsbeheer is dus eintlik hier: drie-een- 
heidsbeheer (Minister, Administrateur en 
universiteit). Die Minister se afstands- 
beheer word ter plaatse met verantwoor- 
ding aan hom deur die ander twee uit- 
geoefen. 


Sodanig was die grondtrekke van die 
advies aan die Minister in Oktober 1967. 
Hy het dit laat verwerk in `n Wetsont- 
werp met eerste lesing op 23 April 1968. 
Op 24 April is dit verwys na 'n Gekose 
Komitee wat op 13 Junie met proroge- 
ring deur die Volksraad onthef is. Van- 
daar het `n Staatspresidentskomitee met 
'n nuwe personeel oorgeneem tot 29 
November 1969, toe 'n meerderheids- 
verslag met aangehegde minderheidsver- 
slag ingedien is. Die meerderheidsaan- 
beveling was heeltemal `n verdunning 
van die voorgestelde eenheidsbeleids- 
voorskrifte, sonder spoedige voorsiening 
van eenheidsopleiding of eenheidsbeheer 
— dus iets sonder vaste kontoere. Voor- 
asnog het dit bly staan by verdeelde op- 
leiding onder verdeelde beheer, met 
raadgewende liggame sonder beheerfunk- 
sies. Dit was `n uitholling van die aan- 
gebode eenheidsplan. 


Billikheid teenoor die Staatspresidents- 
kommissie verg dat rekening gehou word 
met sy meerderheid se oogmerke, in- 
drukke en stellingname. Dit word in 
hulle eie verslag (29 November 1968), 
en in die kommentaar daaroor in die 
minderheid se verslag, gevind. In sy 
meerderheidsverslag word getuig van 
,die spanningsituasie wat sedert die be- 
kendmaking van bogenoemde wetsont- 
werp (1968) ontstaan het” en ook van 
emosionele beladenheid' wat soms met 
hierdie meningsverskil gepaard gegaan 
het.” Die meerderheid se stellingname 
was: ,ons moet tevrede wees met 'n goeie 
begin om dan trapsgewyse daarop uit te 
bou.” Elders het dit gelui: ,,...het u 
Kommissie ibesef dat geleidelike ontwik- 
keling verkieslik sou wees bo 'n radikale 
maatreël, met dien verstande dat die 
nodige masjinerie geskep word om die 
ontwikkelingsgang te verseker en te be- 
vorder.” 


O] Na volgende bladsy asb. 

















Die Minister wat verdere wetgewing 
moes ontwerp, was deur die uitslag van 
die Kommissie se ondersoek met 'n 
moeilike situasie gekonfronteer. Uiter- 
aard sou die Kommissiemeerderheid se 
aanbevelings, na al die wederwaardig- 
hede, gewig in die skaal lê. Maar die 
minderheid se verslag (proff. B. F. Nel, 
oorlede in 1975 en O. P. F. Horwood, 
tans Minister van Finansies) sou ook nie 
ongewysig die hiet kon maak nie. Die 
meerderheid het die instituutplan en be- 
heerpatroon verwerp as: "n te ,radikale 
maatreël". Minderheid het met uitge- 
breide motivering dit gestempel as: `n 
briljante oplossing". In die meerderheid 
se aanbeveling was die eenheidsbeleid 
sonder beslaggewing in eenheidsoplei- 
dingsinstellings onder eenheidsbeheer en 
daardeur baie uitgehol dus iets van 'n 
karikatuur van die aangebode eenheids- 
plan. Verdeelde beheer moes voorasnog 
prakties gehandhaaf bly. Liggame met 
raadgewende bevoegdheid moes help 
sorg om `n ontwikkelingsprogram te be- 
vorder en te verseker. Daarby is baie 
hoop en hoë verwagtings uitgespreek. 
Voor NAO se plan van Oktober 1967 
was daar oor die jare heen al 13 instan- 
sies wat aanbevelings met hoop en ver- 
wagting gepaar het, maar sonder om 
hond haar-af te maak. NAO, die 14de, 
het 'n eenheidspatroon voorgestel. Die 
1Sde, die Staatspresidentskommissie het 
hoofsaaklik `n belegging in verdere hoop 
en verwagting aanbeveel; daarbenewens 
om dekades se gewoonte van drie pro- 
vinsies wet te maak ook van Transvaal, 
om voortaan sekondêre onderwysers, en 
dan ook vir die volle vier jaar, aan uni- 
versiteite te laat oplei. 


Toe het die Minister aan UK van 
NAO opdrag gegee om na vermoë onder 
moeilike omstandighede iets in Wet 73 
van 1969 te wig, wat vir die toekoms 
bevordelik kan wees vir aksie tot saam- 
binding van onderwysersopleiding. Dit 
Sou natuurlik onopsigtelik gedoen moes 
word. So is getrag met uiters beperkte 
beweegruimte om iets van `n ontwikke- 
lingsbeginsel, -masjinerie en -patroon 
ingebou te kry. Dit is belangrik genoeg 
vir die toekoms om aandag te ontvang. 


1. Minister de Klerk het toe self sy 
kant gebring. Voorheen was die gedagte 
om hierdie verdere eenmakingsbeleid 
deur 'n aparte Wet te bewerkstellig maar 
nou het die vooruitsig en hoop op saam- 
binding gestalte gekry as Wysigingswet 
van die Wet op die Nasionale Onder- 
wysbeleid, nr. 39 van 1967. Sonder om 
nou hier op belangrike besonderhede in 
te gaan word volstaan met die bewering 
dat die Minister (Regering) daardeur, 
inaggeneem sy ander uitgebreide be- 
voegdhede waarop al gesinspeel is, in 'n 
oorheersende posisie vir die toekoms ge- 
stel is. Hy het `n baie wye aksieradius 
met geringe begrensing ontvang. Straks 
meer hieroor. 


2. Daarbenewens was vantevore, in 

die ontwerp van April 1968, gesorg dat 
saambinding as beleidsaspek ingebou 
word deur middel van die eerste beleids- 
beginsel voorheen genoem (,sodat — 
koërdinasie van sodanige opleiding 
dwarsdeur die Republiek bewerkstellig 
word”). Daar was ook nie sprake van 
'n afsonderlike Wet op onderwyserop- 
leidingsdienste na analogie van 1967 se 
Wet nr. 41 op (Skool-) onderwysdienste, 
wat toe die verdeelde beheer opgehef het 
nie. Ontheffing van verdeelde beheer van 
onderwysersopleiding was nou reeds by 
wet voorgeskrywe, egter sonder vaste 
patroon, maar wel met koersaanduiding. 
Wanneer die verslag van die Minister se 
samespreking met die Administrateurs op 
1 Februarie 1968 gepubliseer word, sal 
die belangrikheid van gemelde stap om 
te verplig tot saambinding beter besef 
word. 


3. UK van NAO het aanbeveel dat `n 
derde subartikel in 1969 se Wysingings- 
wet (73 van 1969) ingelas word na TA(]) 
en (2). Die eerste twee subartikels (ook 
beaam deur Presidentskommissie) het die 
opleiding van onderwysers vir sekondêre 
skole met voorwaardelike uitsonderings 
wat die Minister vir 'n tydperk maak, 
uitsluitlik toegewys aan universiteite. In 
sodanige uitsonderingsgevalle moet die 
vrygestelde opleiding nogtans in moue 
samewerking met `n universiteit geskied. 
Toevoeging op advies van NAO was: 
2.1A.(3) — ,Die opleiding van blanke 
persone as onderwysers vir primêre en 
pre-primêre skole word aan `n kollege 
of `n universiteit verskaf: MET DIEN 
VERSTANDE DAT VANAF 'N DA- 
TUM WAT DIE MINISTER BEPAAL, 
SODANIGE OPLEIDING AAN `'N 
KOLLEGE EN `N UNIVERSITEIT IN 
NOUE SAMEWERKING MET ME- 
KAAR GESKIED.” 


Hierdeur is 'n masjinis (die Minister) 
met voldoende masjinerie om die ontwik- 
kelingsgang volgens `n ontwikkelingsbe- 
ginsel (saambinding) te stuur en te rig, 
ingelas. Die Staatspresidentskommissie 
het wel aanbeveel dat onderwyskolleges 
met hulle opleiding van primêre onder- 
wysers met universiteite saamwerk maar 
geen regstreekse verpligting daartoe in 
sy  konsepwet voorsien nie. Maar deur 
gemelde toevoeging het die Minister ook 
daaroor spesifieke seggenskap ontvang. 
'n Aktiewe, kranige en besliste Minister 
kon daardeur die tye en die geleenthede 
wettiglik uitbaat om die ontwikkelings- 
gang en saambinding te rig en te help 
reël sonder die beslommernis van nuwe 
wetgewing. 


4. Daarbenewens is 'n bestaande toe- 
stand wat, al vir dekades so was, bevries. 
Onder NAO se plan en die Minister se 
aansluitende Wetsontwerp, sou die Ad- 
ministrateurs, soos dit hoort en allerweë 
toegegee is, volle medeseggenskap kry oor 
die opleiding van hulle onderwysstudente 


aan universiteite vir sekondêre skole. 
Maar ondanks die Minister se aansporing 
van Administrateurs daartoe op 1 April 
1968 te Kaapstad het hulle daar geen 
merkbare belangstelling in getoon nie. 
Administrateurs moes met verantwoOoI- 
ding aan die Minister toesien dat die 
Skoolonderwysbeleid (Wet 39 van 1967) 
behoorlik uitgevoer word en daartoe 
moes hulle onderwysers werf, laat oplei 
en aanstel. Hoe kan dit sonder mede- 
seggenskap in die belangrike sektor van 
die opleiding van leerkragte in sekon- 
dêre skole? Maar dis toe tog onthou aan 
die Administrateurs. Heimelik was die 
gedagte dat wanneer `n Minister met 
visie en beslistheid, `n Administrateur 
met grondige onderwysbegrip en daad- 
krag en `n universiteit met onderne- 
mingsgees en voldoende opvoedkundige 
blykwydte en wydbegrippigheid by me- 
kaar uitkom, 'n slag geslaan kon word 
vir heilsame saambinding van alle on- 
derwysersopleiding. Administrateur en 
universiteit het elkeen iets gekry en iets 
ontbeer en sou hopelik nog eendag op 
'n hoë vlak kon kwansel en skik soos dit 
maar met sulke moeilikhede gaan. Waar 
hoop is, is lewe! 

Met bogenoemde aanpassings is ook 
nie misgetas nie. Die stof het skaars 
begin 1ê of `n aktiewe Administrateur 
(self 'n opgeleide onderwysman) het as 
inisiatiefnemer tussen Oktober 1969 en 
Junie 1970 met `n universiteit volledige 
ooreenkoms bereik oor die beginsel en 
die voorgenome begin van `n koëpera- 
tiewe onderneming, wat mettertyd vol- 
ledig kon uitdy. Maar die plan is na 30 
Junie 1970 toe nie uitgevoer nie. Dis te 
betreur, want met daardie proef sou 
saambinding van onderwysersopleiding 
nou al sewe jaar nader aan sy bestem- 
ming gewees het. 

Op 28 Junie 1972 het die Belangegroep 
Onderwyskolleges van die Transvaalse 
Onderwysersvereniging eers drie rTefe- 
rate uit die ander drie provinsies, deur 
hoofde van Opleidingskolleges, aange- 
hoor. Twee (O.V.S. en Natal) het spe- 
sifiek `n instituutsplan bepleit. Daarna 
het die groot vergadering eenparig . be- 
sluit: ',Die T.O. wil by herhaling stand- 
punt t.o.v. die eenheid van onderwysers- 
opleiding beklemtoon. Om hierdie ideaal 
te verwesenlik word ernstig gevra vir 
Wetswysiging sodat `n STELSEL VAN 
OPLEIDING AAN DIE sg. ONDER- 
WYSERSINSTITUTE daargestel word.” 
Teen 1972 was die meerderheid van on- 
derwysersverenigings dus al vir die ge- 
dagte. Toe het Transvaal ook al 52% 
van die blanke skoolleerlinge en onder- 
wysersopleiding gehanteer. 

Wat nodig geword het was nie ver- 
dere wetgewing nie, maar wat die Ma- 
rikojaners vanmelewe genoem het manne 
van ,kompassendheid” (kapasiteit). 

Eers lys ons egter agt omstandighede 
wat rondom en gedurende 1968 vorde- 


] Vervolg op bladsy 20 

GOD IS 'N TOEVLUG 


Psalm 46:2 


@ (Radiorede deur 
prof. dr. J. P. Oberholzer 
by Geloftefees-Paardekraal 
—lI16 Des. 1976 gehou. Dit 
word op versoek van luis- 
teraars geplaas.) 


HER staan ons voor die heilige God 
van hemel en aarde — God is vir 
ons 'n toevlug en 'n beskerming — Die 
Here, die Almagtige, is by ons, die God 
van Jakob is vir ons `n beskutting — As 
God vir ons is, wie kan teen ons wees? 
— Word kragtig in die Here en in die 
krag van sy sterkte. Wie so kan sê, weet 
van die teenwoordigheid van God in die 
wêreld, ken sy mag, vertrou op sy wil 
om naby te wees as 'n vaste rots, 'n toe- 
vlug, 'n skuilplek, `n veilige vesting. 


Wie so kan sê, is nie bang nie, al dreig 
die chaos om die orde te vernietig, al 
raas die nasies, al storm die leërbendes 
aan. Wie sal ons skei van die liefde van 
Christus — verdrukking of benoudheid 
of vervolging of honger of naaktheid of 
gevaar of swaard? In al hierdie dinge is 
ons meer as oorwinnaars deur Hom wat 
ons lief gehad het. 


Hoog bo die nasies, hoog bo die aarde, 
is God. Wie Hom erken, het vertroue. 
Elkeen wat by Hom skuiling soek, be- 
skerm Hy. 


Deur die eeue was sulke Bybelse uit- 
sprake die krag en besieling van gelo- 
wiges, veral in tye van dreigende nood. 
Maarten Luther het sy beryming van 
Ps. 46 (wat ons ken as Ges. 152) gemaak 
in die tyd toe die Turke besig was om 
Oos-Europa binne te val, en tot vandag 
toe straal daar 'n sekerheid uit dié psalm 
wat week harte sterk kan maak en vas- 
beradenheid te voorskyn kan roep. 


Wat hierdie sekerheid van Gods be- 
skermende teenwoordigheid werklik be- 
teken vind ons in die woorde van die 
opgestane Ohristus: ,Aan My is gegee 
alle mag in die hemel en op die aarde. 
Gaan dan na al die nasies toe en maak 
die mense my dissipels. Doop hulle in 
die Naam van die Vader en die Seun en 
die Heilige Gees. Leer hulle om alles te 
onderhou wat Ek julle beveel het. En 
onthou: Ek is met julle al die dae tot 
die voleinding van die wêreld.” 


Tussen die tyd waarin Ps. 46 met sy 
jubelende sekerheid ontstaan het en die 
tyd waarin die opgestane Christus sy 

EN 
BESKERMING 





Die prediker. 


gesagsaanspraak laat hoor en sy opdrag 
en belofte gegee het, lê baie eeue van 
geskiedenis. Nog meer eeue het verloop 
totdat 'n kommando in die Suid-Afri- 
kaanse veld gesê het: ,,Hier staan ons 
voor die heilige God van hemel en 
aarde”, en heelwat meer as 'n eeu het 
verloop tot vandag toe waar ons daardie 
gelofte met sy aanvangswoorde van ver- 
troue herhaal en opnuut op ons neem. 


Die gemeente van die ou verbond het 
sy spalms gesing en sy vertroue uitge- 
jubel: ,,Die Here, die Almagtige, is by 
ons, die God van Jakob is vir ons 'n be- 
skutting.” Die stad sal nie wankel nie, 
want God is daar. En tog, die stad het 
nie net gewankel nie, hy is verwoes, tot 
op die grond afgebreek. 'n Mens begryp 
iets van die verbystering wat deur die 
val van Jerusalem, die stad van God, 
meegebring is as jy na die Klaagliedere 
luister: 


Apg, hoe verlate sit die stad wat vol 
mense was... 


Die weë na Sion treur, omdat daar 
geen feesgangers is nie; al haar 
poorte lê woes, haar priesters 
Sug... 


Raak dit julle nie, julle almal wat 
met die pad verbygaan? 


Dink, Here, aan wat oor ons gekom 
het, sien en aanskou ons smaad. 


Hierom het ons hart krank geword, 
hierom is ons oë verduister: ter 
wille van die berg Sion wat woes 
1ê, waar die jakkalse op rondloop. 


Of het U ons heeltemal verwerp, is 
u toorn teen ons té groot? 


In so `n tyd het die jubelende vertroue 
van Ps. 46 vals gelyk. Die God van Jakob 
was nie `n beskutting nie. Inteendeel, 
Hy het sy volk in die hand van die 
vyand gegee, belofteland laat vertrap, 
sy heiligdom laat verwoes. 


Hy het `n vyand van sy eie volk ge- 
word. Vir Israel was dit iets wat die 
groot vraag na vore gebring het: Het 
God sy volk verstoot en waarom? Dit 
was veral die profete wat van die begin 
af gewys het op 'n stuk valsheid wat tel- 
kens by Israel die lewenshouding oor- 
heers het: God is vir ons 'n toevlug en 
beskerming, het hulle gesing, maar hier- 
die sekerheid het 'n selfstandige saak 
geword, sonder die regte verhouding tot 
God. Die profeet Jeremia het in sy be- 
roemde tempelrede op die onhoudbaar- 
heid van die situasie gewys: 


Moenie vertrou op bedrieglike 
woorde nie, woorde wat sê: Die 
Here se tempel, die Here se tempel, 
die Here se tempel is dit! Maar as 
julle julle weë en julle handelinge 
waarlik goed maak, as julle waarlik 
reg doen onder mekaar... dan sal 
Ek julle laat woon in hierdie plek, 
in die land wat Ek aan julle vaders 
gegee het, van eeu tot eeu! As julle 
na My nie luister nie... sal Ek hier- 
die... stad maak 'n vervloeking vir 
al die nasies van die aarde. 


Dit was die lot van 'n volk, 'n land, 
`n stad wat die vertroue op God beskou 
het as iets wat hulle onvervreembare reg 
geword het en selfvertroue op 'n ver- 
keerde verhouding tot God wou bou. 
Die geskiedenis van Israel het onafwend- 
baar op mislukking uitgeloop. Die tem- 
pel is later weer opgebou. Toe Jesus en 
sy dissipels 'n keer daar kom, het een 
van hulle gesê: ,,Meester, kyk watter 
geweldige klippe en watter geweldige 
geboue!” Jesus se antwoord was: ,Jy 
sien hierdie groot geboue? Hier sal nie 
een klip op die ander bly nie; alles sal 
afgebreek word.” Die Jode het 'n keer 
vir Jesus gesê: ,,Ses en veertig jaar lank 


[) Na volgende bladsy asb, 











is daar aan hierdie tempel gebou, en u 
sal hom in drie dae oprig?” Die tyd was 
toe reeds naby dat die tempel en Jeru- 
salem weer verwoes sou word, grondiger 
as tevore. 


Wat dan van die geloofsekerheid dat 
die Here, die Almagtige, by hulle is, dat 
die God van Jakob vir hulle `n beskut- 
ting is? Israel wou dit sien in uiterlike 
dinge: die tempel, die offers en sere- 
monies, die besit van die Wet en die 
Profete. Daarom het hulle dit verloor. 
Hulle het hulle eie geregtigheid probeer 
oprig, hulle wou God besit en oor sy 
handelinge beskik. 


Maar God laat Hom nie besit nie. Hy 
bly die vrye en soewereine Heer van die 
geskiedenis. Hy besit en beskik. Hy ken 
die wat aan Hom behoort. Nie almal wat 
uit Israel is, is Israel nie. Israel het alles 
gehad — verbond, beloftes, erediens, 
wet — maar alles verloor omdat hulle 
die verhouding tot God laat verloop het. 
Hulle het verloor, nie God nie. Sy be- 
loftes staan vas, sy woord hou stand. 
Die God van Jakob bly `n beskutting 
vir wie in Hom glo. Hy is `n toevlug en 
beskerming. Wie die Almagtige by hom 
het, hoef nie bang te wees nie. 


Dit was die volmag waarmee Jesus 
sy dissipels die wêreld ingestuur het: 
,Aan My is alle mag gegee in die hemel 
en op die aarde. Gaan dan... En ont- 
hou: Ek is met julle...” Maar dit het 
nie beteken dat die magtiges van die 
aarde voor die dissipels gebuig het nie. 
Hulle volmag wat hulle ontvang het van 
die Almagtige, was om skape tussen 
wolwe te wees. Daar sou selfs 'n tyd 
kom dat elkeen wat `n dissipel dood- 
maak, sou dink hy bewys 'n diens aan 
God. Die Koning met wie se volmag 
hulle moes arbei, se koninkryk is nie 
van hierdie wêreld nie. Die wapens 
waarmee vir sy heerskappy geveg word, 
is waarheid en geregtigheid, bereidheid 
vir die evangelie van vrede, geloof, ge- 
bed. 


So is God vir sy kerk 'n toevlug en 
beskerming. Nie as waarborg vir wê- 
reldse mag, vir rus en orde, vir onge- 
stoorde besit van `n land nie, maar as 
Vader van Jesus Ohristus wat deur sy 
versoening aan ons die een vaste en 
seker lewensgrond geskenk het. Dit is 
vanuit hierdie vastheid dat die apostel 
Paulus kan sê: 


,In alles word ons verdruk, maar 
ons is nie teneergedruk nie; 

ons is verleë, maar nie radeloos nie; 

vervolg, maar nie verlate nie; 


neergewerp, maar nie vernietig nie.” 


Wie die opgestane Christus ken en in 
Hom glo, ken die Almagtige God as toe- 
vlug en beskerming. So iemand kan 
standvastig en onbeweeglik wees omdat 
hy as oorwinnaar leef. Hy bly oorwin- 
naar, ook al vergaan hy na die uiterlike. 


Die kommando wat die gelofte ge- 
doen het in 1838, het, sover ons weet, 
bestaan uit gelowige mense, mense wat 
krag geput het uit die vertrouensuit- 
sprake van Ou en Nuwe Testament. Die 
God van hemel en aarde was vir hulle 
die Vader van Jesus Christus, en hulle 
gelofte is aan Hom gedoen. Hulle kon 
nie na die Ou Testament by die Nuwe 
Testament verby luister nie, en volgens 
alle beskikbare getuienis was dit ook 
nie hulle bedoeling nie. Daar is veral 
twee gebeurtenisse naas ander wat aan- 
dui dat die verhouding tot God en die 
gehoorsaamheid aan die bevel van die 
opgestane Ohristus hulle erns was. Gene- 
raal Andries Pretorius het op 5 Desem- 
ber die lede van sy kommando vermaan 
om in `n ontmoeting met die vyand nie 
vrouens en kinders te verniel nie. Sy 
rede was ,,dat ons as redelike mense, 
gebore onder die lig van die evangelie, 
nie soos hulle sal optree nie”. Toe hy 
enkele jare later `n verdrag sluit met 
Panda en die Tugelarivier vasstel as 
grens tussen 'n soewerein-onafhanklike 
Zuluvolk en 'n soewerein-onafhanklike 
boerevolk, was een voorbehoud die vry- 
heid om die evangelie aan die Zulus te 
verkondig. Hier was die bewustheid dat 
die Christelike eerbied vir lewe en per- 
soon ook nie in oorlog verval nie, dat 
die soewereine vryheid van 'n volk nie 
van hom weggeneem word nie, selfs al 
is hy oorwonne, dat die verkondiging 
van die evangelie aan alle mense `n on- 
ontwykbare roeping en opdrag is. 

Hoe dit ookal sy, die aflegging van die 
gelofte het in die geskiedenis van Suid- 
Afrika 'n eminente plek gekry. Kerk en 
volk het in daardie kommando saam- 
geval, soos dit ook was toe Jan van 
Riebeeck in 1654 sy gelofte laat neer- 
skryf het en toe die burgers van Trans- 
vaal 95 jaar gelede hier op Paardekraal 
hulle onderlinge ooreenkoms gesluit het. 
So is dit ook vandag waar ons die ge- 
lofte herhaal en op onsself neem. 


God is vir ons 'n toevlug en besker- 
ming. Dit kan ons sê, en dit sê ons voor 
die hele wêreld, nie op grond van wat 
ons of ons vadere gedoen het nie, maar 
op grond van wat God gedoen het in 
Jesus Christus. Ons sê dit wel bewus 
daarvan dat die aanwesigheid van die 
gelofte in ons geskiedenis en in ons hede 
Op ons `n verpligting plaas wat ons dik- 
wels met beskaamde gesigte voor God 
laat staan. 


Die geskiedenis van Israel herhaal 
hom so maklik in sy mislukking. Ook 
die kerk kan meen dat hy aanspraak het 
op Gods beskerming, dat hy die teen- 
woordigheid van God besit. Ook die 
gelowige wat die opstanding bely, kan 
verlei word om sy heil in die sigbare te 
soek, om die koninkryk van God `n ko- 
ninkryk van hierdie wêreld te wil maak, 
om in die aanroeping van sy Naam die 
waarborg vir die behoud van volk en 
land te sien. 


Maar ook hier moet wie meen dat hy 
staan, oppas dat hy nie val nie. Dat daar 
in feitlik elke dorp van ons land kerk- 
geboue staan, dat Geloftedag gevier word 
soos dit beloof is, mag lyk na nakoming 
van die gelofte. Maar wie vanuit die 
geloof in die opgestane Christus leef, 
weet dat om 'n huis tot eer van God op 
te rig, net kan beteken dat gelowige 
mense hulle soos lewende stene laat op- 
bou tot 'n geestelike huis, 'n heilige 
priesterdom wat geestelike offers bring 
wat aan God welgevallig is deur Jesus 
Christus. En gelowiges wat aan hulle 
kinders sê om met hulle in hierdie ge- 
lofte te deel, kan nie net daarmee bedoel 
dat die inhoud van die gelofte en die 
omstandighede daar rondom oorgelewer 
word nie, maar wel dat hulle hulle kin- 
ders wil meeneem in die bewustheid van 
die teenwoordigheid van die God en 
Vader van Jesus Christus in menslike 
lewens, sy nabyheid in toorn en in liefde. 


Net so, die viering van 'n dag en da- 
tum as dankdag soos `n Sabbat, beteken 
bewustelik die inhoud van die Sabbat 
die eie lewe te laat regeer. As die Sabbat 
'n herinnering is aan die welgevalle 
waarmee God sy skepping aanskou het 
na Hy dit voltooi het, en aan die voor- 
uitsig dat Hy op sy tyd weer sy skep- 
ping sal herstel, as dit herinner aan die 
groot verlossingsdaad in die geskiedenis 
en aan die finale verlossing wat deur die 
opstanding van Christus gekom het, dan 
beteken die Sabbat in die lewe van die 
gelowige dat hy leef en werk vanuit 
Gods barmhartige nabyheid en met die 
volmag en belofte van die opgestane 
Christus. 


Laat ons dit vandag goed besef: As 
ons op grond van wat ons aan godsdiens 
en kerk gedoen het, op grond van ons 
pogings met verloop van tyd om die 
basiese gedagtes van die Christelike ge- 
loof ook in ons samelewing te laat geld, 
ons belydenis van die (Christelike ge- 
loof, ons sekerheid en vertroue, meen 
dat dit vanselfsprekend is dat God ons 
politiek en kultuur, ons ekonomie en 
ons tuiste sal beskerm, wag daar seker 
vir ons `n groot ontnugtering. Dan 'is 
ons toekoms donker, of ons deur vyande 
bedreig word of nie. 


Maar as ons wat ons bely, wil leef, 
as ons reg en geregtigheid in ons same- 
lewing laat geld, as ons aan ander gun 
wat ons onsself gun, as ons die vuile en 
die verwerplike meedoënloos teenstaan, 
die eerbare en skone bevorder, sal so- 
veel in elk geval duidelik wees dat ons 
opreg is in ons geloof. Selfs dit sal nie 
die waarborg wees vir 'n vreedsame en 
gelukkige lewe en toekoms nie. 


Die toekoms behoort aan God. Hy lei 
die geskiedenis, die mag behoort aan 
Hom. Vir ons is dit om te doen wat ons 

GOD 'N TOEVLUG 
EN BESKERMING 


(O] Van vorige bladsy 


moet doen, en dit te doen met die ver- 
stand, die kennis en die middele wat ons 
het. Bowenal, om dit te doen in geloof. 
As ons lewe en ons goed bedreig word, 
moet ons dit verdedig so effektief as 
ons kan; as ons belaster word, selfs in 
die naam van die godsdiens, moet dit ons 
goeie lewenswandel in Christus wees wat 
ons belasteraars beskaam; as die godde- 
lose magte teen ons gemonster word, 
moet ons waaksaam en nugter weerstand 
bied. Dit vereis nie baie insig om te 
weet dat ons vandag in 'n delikate situa- 
sie verkeer nie. Of ons binne ons situasie 
in 'n groter krisis staan as waarin die 
Voortrekkers binne hulle situasie ge- 
staan het, is egter te betwyfel. Maar al 
was dit ook so, het ons geloof van van- 
dag dieselfde sekere krag en weet ons 
vandag net so goed dat die mag aan 
God behoort. 


Hy is ons toevlug en beskerming. Ons 
is alles aan Hom verskuldig en ons sal 
doen wat ons moet doen in gehoorsaam- 
heid aan en in vertroue op Hom. 


Nasies kan raas, die magte van die 
Chaos kan dreig, — hoog bo die nasies, 
hoog bo die aarde, is God, die Almag- 
tige. Hy het in Jesus Ohristus by ons 
gekom. Daarom is ons nie bang nie en 
nie radeloos nie. Die opgestane Christus 
het ons verseker: Ek is met julle tot die 
voleinding van die wêreld, en met daar- 
die belofte wil ons lewe, hier in Suid- 
Afrika, solank dit God behaag. 

@ 





Ek hoef nie in Christus te glo om die 
wêreld te verbeter nie, maar as ek die 
Christus glo, dan méét ek die wêreld 
verbeter. 


Prof. Hand King 


VERGROTINGS 
in 
LEWENSKLEUR 


ven u eie 


KIEKIE OF NEGATIEF 


W. E. CAREY 


APTEKER 
Posbus 177 — Krugersdorp 





Die Hervormer, Maart 1977, bladsy 20 


VERBANDE EN 
PERSPEKTIEWE 


DO Van bladsy 17 


ring belemmer het. Daarmee neem ons 
weer die deurlopende draad op. 


1. 'n Eerste struikelblok was die 
Kaaplandse situasie wat inhoudryke en 
sinvolle nasionale saambinding uit die 
staanspoor en deurgaans bemoeilik het. 
Dar was in 1967 sewe opleidingskolle- 
ges met drie verderes in beplanning. Van 
die bestaande 7 was drie by universiteite, 
3 al `n endjie weg en die 2 kleinstes — 
Graaff-Reinet en Oudtshoorn — prakties 
buite skoot van enige residensiële univer- 
siteit. Kaapprovinsie se Administrateur 
het alreeds in November 1967 by die 
Minister beswaar teen 'n plan aangete- 
ken wat die voortbestaan of toekoms van 
dié kleintjies in die gedrang mag bring. 
Hulle kon natuurlik kragtens die beoog- 
de plan vrygestel word van saambinding. 
Maar dit was nie voldoende nie. Tydens 
die samespreking op 1 Februarie 1968 is 
aangevoer dat 'n vrygestelde kollege die 
stempel van minderwaardigheid sou dra. 
Verder is gerep van ,politieke reperkus- 
sies” en van ,groot politieke implikasies” 
wat uit die beoogde plan sou spruit. Die 
Minister het elke beswaar onderskep 
(vgl. verslag van 20 bladsye van die same- 
spreking, wat nog gepubliseer word). 


Enersyds het Transvaal se Administra- 
teur dar meegedeel dat die Heidelbergse 
Onderwyskollege gesluit word ,,nie om- 
dat sy opleiding swak was nie, maar om- 
dat studente verkies om na Kolleges te 
gaan gekoppel aan universiteite” (resi- 
densiële CR). Op dieselfde samespreking 
besing K.P. se Administrateur die lof 
en verdienste van verafgeleë opleidings- 
kolleges en maak die voorneme bekend 
om nog twee te stig te Kimberley en 
ergens in die Noordweste. Mens wil byna 
vra: het daar sedert die Groot Trek dan 
'n etniese verskil tussen Noord en Suid 
ontstaan waardeur totaal verskillende 
onderwysdialekte gepraat word? Moet 
daar sprake wees van duldbare verskei- 
denheid van geestesgesteldheid, van twee 
strydige opvoedkundes of hoe? Of was 
dit maar geleentheidsargumentasie? 


Ons wys net daarop dat prof. P. $. du 
Toit, opvoedkundige van Stellenbosch, 
vanaf 1963 bruikbare lid van NAO en 
koërdinerende voorsitter sedert 1963 van 
NAO se vier Onderkomitees oor die 
Onderwyser” (een waarvan oor Oplei- 
ding) — al in 1962 voor die Gekose 
Komitee van die Volksraad gepleit het 
dat alle onderwysers universiteitsoplei- 
ding moet kry. Daartoe was in Kaapland 
wel 'n plan te maak. Grahamstad se 
Onderwyskollege was in 1968 ook vir 
institute, 


Kaapland het nie tred gehou met die 
eise van die tyd en prof. P. $. du Toit se 
onderwyskundige insigte nie. Die Kaap- 
landse situasie moes volgens die Staats- 
presidentskommissie eintlik bestendig 
word. Maar moet dit ook maatgéwend 
word dwarsdeur die Republiek van Suid- 
Afrika? Daarop moet die toekoms sy 
antwoord soek. 


2. Drie van die Administrateurs wat 
op 9 Oktober 1967 (twee in eie persoon 
en die ander verteenwoordig deur sy 
U.K .-lid vir onderwys) voorwaardelik 
toegestem het tot onderwysinstitute, was 
op 1 Februarie 1968 onwillig om enige 
beduidende verandering van die bestaan- 
de toedrag te oorweeg. Die vierde (Trans- 
vaal) was bereid om hom te skik in ver- 
andering as dit moet, maar dan verkies- 
lik deur administratiewe reëling van die 
Minister, as verantwoordelike vir onder- 
wys hoër as die peil van standerd 10, en 
verder deur provinsiale ordonnansie. Hy 
het ook laat val: ,,Spreker dink dat as 
die Transvaalse onderwysdepartement 
met `n universiteit kan ooreenkom, sal 
dit moontlik wees om die instituutsge- 
dagte te aanvaar, mits die provinsie die 
beheer behou. In ander provinsies is die 
posisie egter nie vergelykbaar nie...” 
Ons kom nog weer hierop terug. 


In April 1968 was die vier Administra- 
teurs by die Eerste Minister om hulle 
besware aan hom voor te 1ê. Hy het die 
bewerings verwys na die Minister van 
Nasionale Opvoeding vir kommentaar. 
Dit bly die moeite werd om die naas- 
tenby dosyn bladsye gemotiveerde gedo- 
kumenteerde kommentaar te lees. Ook 
dit word nog vorentoe gepubliseer. 

3. `n Transvaalse Ned. Geref. sinode 
het op 6 Junie 1968 te Pretoria agter ge- 
slote deure besluit o.a. dat die Potchef- 
stroomse Universiteit vir CHO. `n 
denominasionele of kerklik-gereformeer- 
de karakter dra onder `n oorheersende 
kerklik-gereformeerde beheer (universi- 
teitsraad). Verder dat sy lidmate aan die 
Onderwyskollege aldaar (1 500 studente 
waarvan slegs 12% Gereformeerd en 100 
dosente waarvan 14% Gereformeerd) 
,deur wetlike dwang van die Staat aan 
Geref. beheer (in `n instituut aan die 
Universiteit aldaar — CR) oorgegee 
word”. Daarteen is ,ernstige beswaar” 
uitgespreek. 


4. `n Enigsins te hoë verwagting was 
in die loop van 1968 opgebou dat U.K. 
van NAO, binne 'n bestek van vier 
maande vanaf eerste oorleg met die be- 
heerders van onderwysersopleiding met 
'n volslae, blywende onbeswaarde ak- 
koordplan sou kon kom. Te gou was te 
veel verwag, nog voordat die belangheb- 
bendes ryp gemaak kon word vir in- 
grypende verandering. 


OD] Na volgende bladsy asb, 








$. Daar was ook twee skaafplekke aan 
die Wetsontwerp ingedien op 23 April 
1968: (a) Die toekoms van die owerheids- 
eiendom, in gebruik deur opleidings- 
kolleges, het `n gemompel veroorsaak. 
(b) Gevoeliger was die saak van status- 
handhawing van die dosente van onder- 
wyskolleges, waarvoor regstreeks slegs 
finansiële skadeloosstelling gewaarborg 
was. U.K. van NAO se verdere aanbe- 
velings dienaangaande het eers bevredi- 
gender beslag gekry in die aanbeveling 
van die Presidentskommissie se minder- 
heid. Gevoelens was deur teenstanders 
van NAO se plan oor hierdie aspek 
gaande gemaak. 


6. Dit is `n moeilike een om presies 
te stel. Die Minister van Nasionale Op- 
voeding het op 24 April 1968 aange- 
kondig dat as die Gekose Komitee nog 
nie met sy werk klaar is, wanneer die 
Parlement geprorogeer word nie, dit om- 
skep sal word in `n kommissie om sy 
werk te voltooi. Dit was al bekend dat 
die Onderwysgroep van die regerings- 
party se koukus vir effektiewe saambin- 
ding van die onderwys (deur sentralise- 
ring) was. Die Gekose Komitee wat ope 
sittings gehou het, se houding (met in- 
begrip van opposisieverteenwoordigers) 
het gunstige bejeëning van die instituuts- 
plan laat blyk. Maar die Staatspresidents- 
kommissie van 14 Junie tot 30 Novem- 
ber 1968 was toe `n totaal nuwe Kommis- 
sie. Dit het die uitwerking gehad om by 
die wankelrige mense die indruk te wek 
dat weggeskram behoort te word van die 
Wetsontwerp van die Minister en die 
plan van NAO. Lede van die Gekose 
Komitee het agterna in gesprek met dié 
bewering volgehou. 


7. Die minderheid van die Presidents- 
kommissie het in hulle uitgebreide en 
grondig gemotiveerde verslag o.a. ver- 
klaar dat die meerderheid sy opdrag nie 
reg geinterpreteer het nie, hom ook nie 
streng daaraan gehou het nie, getuienis 
nie na behore geweeg het nie, ens. Teen- 
stand van lede teen NACO se plan was 
vanaf die eerste geslote sittings met ge- 
tuienis merkbaar, al in September 1968 
na buite rugbaar, en begin Oktober stel- 
lig bekend. Die moontlikheid is groot 
dat die Kommissie-meerderheid se ver- 
slag die gevolg was van onderlinge skik- 
king en kompromie, wat begryp sal kan 
word. Vreemd dat 'n professor-lid van 
`n yniversiteit wat sterk vir die instituuts- 
plan was (by monde van sy rektor en 
dekaan opvoedkunde) self baie sterk 
daarteen was. Dit mag natuurlik, maar 
dit val tog op. Hoe dit ook mag wees, 
die meerderheid se teenstand teen al die 
belangrike kontoere van die skema het 
baie gewig in die skaal gelê. 


8. Persone en instansies wat die gang 
van sake kon beinvloed, het hulle aan- 
vanklik ten gunste van NAO se plan ver- 
klaar, maar het kort daarna van mening 
verander. Trouens, die minderheidsver- 


slag getuig (p. 4): ,Geen opvoedkundige 
weerlegging van die beginsel het te voor- 
skyn getree nie. Meningsverandering van 
aanvanklike ondersteuners op ander 
gronde kon nie gewigtig geag word nie.” 
(Hulle kursivering.) 


Tielman Roos het toeka al gesê: dis 
nie die moeite werd om `n opinie te hê 
as mens dit nie kan verander nie, maar 
iemand moet net nie so vinnig in die 
rondte tol dat dit die toeskouer duiselig 
maak nie. Daar was duiseliges en tol- 
lenaars! 


Wat ons in verband met hierdie lys 
baie interesseer is verklarings van die 
twee minderheidslede van die Staatspre- 
sidentskommissie (proff. Nel en Hor- 
wood van flussies). Hulle het al die me- 
moranda gelees, al die getuienis aange- 
hoor en ook al die sittings van die 
Kommissie meegemaak, wat tot nog toe 
vertroulik gehou is. Hulle toeligting in 
die minderheidsverslag was: ,Twee van 
die drie Afrikaanse Kerke nl. die Her- 
vormde en die Geref. Kerk het die 
instituutsgedagte gesteun en daarmee die 
werk van die NAO.” Verderaan: ,Nêrens 
word in die meerderheidsverslag aandag 
daaraan geskenk dat twee van die drie 
Afrikaanse kerke volle steun aan die 
instituutsgedagte toesê nie. Dit is verder 
bekend dat dit die Transvaalse sinodes 
van die Ned. Geref. Kerk is wat hulle 
BAIE DRUK GEMAAK HET oor die 
kwessie van die instituut. 

Dit is hierdie kerklike antitese maar 
veral die gronde wat daarvoor aange- 
voer was deur een van gemelde sinodes 
te Pretoria op 6 Junie 1968 agter geslote 
deure, wat aandag vra. Daar is beswaar 
op CHRISTELIKE, nasionale, opvoed- 
kundige en KERKLIKE gronde teen 
NAO en die Minister se plan aangevoer. 


`n Baie sprekende en beduidende 
episode gedurende die verontrustende 
voorvalle van 1968, het in voornoemde 
verband tot groot openbaarheid gekom, 
enersyds deur `n artikel in `n gereelde 
rubriek van 'n Afrikaanse Sondagkoe- 
rant, en andersyds deur 'n hoofartikel in 
die ander Afrikaanse Sondagkoerant. 
Albei was van 9 Junie 1968. Die Afri- 
kaanstalige gemeenskap, wat nog steeds 
sterk kerk- en predikantliewend was, is 
daardeur kwaai geruk. 


Mnr. Dirk Richard, 'n penreguit Afri- 
kanerjoernalis het in sy rubriek, ,Na My 
Mening', dit gehad oor: ,Doppers, Gaat- 
jieponners... en die Onderwyswet.” Die 
opskrif kon al party se bloeddruk laat 
styg. In die artikel was o.a. te lees: ,In 
`n brief in Hoofstad van 2$ Mei skryf 
sewe Potchefstroomse N.G. predikante — 
dis alombekend dat die plaaslike univer- 
siteit uit die Geref. Kerk gegroei het en 
daarom `n bepaalde karakter dra en `n 
eiesoortige beheer het... maar dit mag 
ook nie uit die oog verloor word nie dat 
die N.G. Kerk die afgelope 50 jaar 'n 
bepaalde stempel op die Kollege (Onder- 


wyskollege — CR) help afdruk het. Daar- 
om sou die N.G. Kerk dit nooit kan 
duld as die Kollege sonder meer onder 
sodanige beheer van die universiteit ge- 
plaas word nie.” 


Die bekende koerantman, ook 'n 
meelewende binnekerklike N.G. lidmaat, 
het verder dienaangaande verklaar: ,Of 
sodanige beheer skadelik vir die onder- 
wys of die Afrikaanse saak as geheel sal 
wees, weet ek nie... Die brief bly in elk 
geval `n merkwaardige erkenning van die 
onderwysstryd tussen ons... Afrikaanse 
kerke.” 


In die bewuste artikel het mnr. Richard 
verder 'n baie verdienstelike prekie af- 
gesteek vir die predikante van sy kerk 
wat Maandae die sondige Sondagkoerant 
lees, asook vir almal verder wie die 
skoen mag pas. Sy paslike tekswoorde 
was: ,Kyk hoe goed en lieflik is dit dat 
broers ook saamwoon.” Maar die pen- en 
woordvaardige amateur homileet (pre- 
diker) was toe net twee nommers uit met 
sy Skrifverwysing. Die tekswoorde was 
reg aangehaal, maar hulle staan in Psalm 
133, nie 131 nie! Nogtans was dit 'n 
tydige en veel meer as `n verganklike 
tydelike woord, wat hy op die harte van 
sy lesers gebind het. Sy stigtelike rede- 
tjie kan gerus gereeld vir ons almal wat 
kerkmense is, herhaal word. 


In die hoofartikel van die ander son- 
dige koerant van 9 Junie 1968, Beeld, 
was die onderwerp van die oordenking: 
Oor Kerk en Skool.” Daarin was o.a. 
gesê: ,Die onmin wat nou oor die voor- 
gestelde nuwe onderwyswet ontstaan, 
strek tot voordeel van niemand nie, en 
dit is jammer dat die Afrikaanse kerke 
betrokke raak by so 'n geskil wat al hoe 
onplesieriger verloop... Agter geslote 
deure — waarom? bespreek en verwerp 
`n sinode 'n wetsontwerp wat nog nie in 
sy finale vorm beskikbaar was nie.” 


Agter geslote deure het 'n Transvaalse 
Ned. Geref. deel-sinode op 6 Junie 1968 
te Pretoria twee besluite geneem. Eerstens 
is besluit op `n persverklaring insake die 
konsepwet op onderwysersopleiding en 
wel soos volg: ,In verband met die op- 
leiding van onderwysers verklaar die 
Sinode dat hy: 1. die C.N.O.-beginsels in 
die onderwysersopleiding volkome onder- 
skryf; 2. hierdie besluit landswyd toege- 
pas wil sien; 3. die eenheidsbeheer op 
alle onderwysersopleiding volkome on- 
derskryf; en 4. oortuig is dat die voorge- 
stelde wetsontwerp bogenoemde beginsels 
nie in sy implementering daarvan tot 
hulle reg laat kom nie. Die drie ,begin- 
sels” was net so ontleen aan die voor- 
skrifte van die Wetsontwerp. Beswaar 
was teen beweerde onvoldoende imple- 
mentering daarvan. Tog het die Ned. 
Geref. Kerk hom daarna in 1969 met 
geesdrif geskik in 'n soortgelyke vorm 
van implementering, waar geen jota of 
titel aan verander was nie. 


CO] Blaai om asb. 

VERBANDE EN 
PERSPEKTIEWE 


OD] Van vorige bladsy 


Die tweede besluit het gelui: ,in die 
lig van hierdie standpunt kry die Mode- 
ratuur opdrag om die memorandum (8 
bladsye) wat die kerk se alternatief op 
genoemde wetsontwerp bevat, voor die 
Gekose Komitee (van die Volksraad — 
COR) voor te dra.” Oor 'n aangeleentheid 
soos beweerde ontoereikende of onvol- 
doende implementering van die Christe- 
like beginsel en 'n alternatief, kan kerk- 
like meningsverskille geredelik geduld 
word. Maar die angel het grootliks gesit 
in gedeeltes van die vormgewing, die 
tydstip en die omstandighede veral t.o.v. 
twee aspekte van die aangevoerde be- 
sware. In die memorandum word ver- 
klaar: ,Uit hoofde van die beginsel- 
standpunt is die wetsontwerp vir ons o.a. 
op |. CHRISTELIKE; II. Nasionale; 
III. Opvoedkundige en IV. KERKLIKE, 
gronde onaanvaarbaar.” 


Maar op 'n vergadering van IKKO 
van 28 Februarie 1968, het IKKO se 
dagbestuur (di. R. J. Raath, voorsitter, H. 
F. V. Kruger, ondervoorsitter en dr. L. M. 
le Roux, sekretaris) nog besluit om die 
voorsitter van NAO skriftelik in kennis 
te stel dat vorige besware teen die wets- 
ontwerp, na 'n bespreking met NAO se 
voorsitter en sy een ondervoorsitter, 
prof. G. J. Jordaan, gekanselleer word”. 
Dit is gedoen per brief van 1 Maart 
1968 en die plan in die Wetsontwerp is 
goedgekeur met enkele wysigings wat 
nie ingrypend was nie en heeltemal aan- 
neemlik was. Ook is versoek om dit aan 
die Minister deur te stuur. Hierdie voor- 
valle sal nog weer aangeroer word. Vol- 
doende om tans te sê dat die sinodebe- 
sluit van 6 Junie 1968 onverwags en 
onbereken was in die lig van die akkoord 
van IKKO op 28 Februarie 1968. Tog 
was dit voorspel. 


Onder IV, naamlik die opgaaf van 
kerklike gronde vir sy ,,ernstige begin- 
selbeswaar” het die Sinode besluit — 
,Gronde van kerklike voorkeur: Aan 
die Potchefstroomse Universiteit sal die 
Wetsontwerp `n ernstige situasie skep.” 
“Dis bekend dat die Universiteit uit die 
Geref. Kerk gegroei het en daarom 'n 
bepaalde karakter dra en 'n eiesoortige 
beheer het. Dié beheer is nl. sê verskans 
dat dit permanent in die hande van lid- 
mate van die Geref. Kerk is (8 uit 15 
lede is vir Gereformeerdes verskans, 
maar prakties is 11 uit 15 Gerefor- 
meerd).” 


Die huidige wetsontwerp maak dit 
daarby nou ook moontlik dat die hele 


onderwysersopleiding aan 'n instituut 

van hierdie universiteit in die beheer van 
die Gereformeerdes sal kom. Ons het 
dus ernstige beginselbeswaar daarteen 
dat alle onderwysersopleiding op Pot- 
chefstroom (waar maar 12% van die 
1 SO00 studente en 14% van die 100 Kol- 
legepersoneellede aan die Geref. Kerk 
behoort) deur wetlike swang van die 
Staat aan GEREFORMEERDE BE- 
HEER OORGEGEE word.” 


Duideliker en uitdrukliker kon die 
ernstige bedoelde en beduidende beswaar 
nie gestel word nie, maar hoe goed ge- 
grondves dit was al dan nie, bly nog 'n 
vraagstuk. Ons behoort die hele aange- 
leentheid nader te betrag. Laat hier nou 
alreeds gesê word dat die eerste drie 
aangevoerde gronde in die besware van 
6 Junie 1968 moeilik te rym is met die 
hooflyne van die onderwystradisie en 
met die gereelde verklaarde onderwys- 
beleid van die Ned. Gereformeerde Kerk 
van Suid-Afrika. Die Staatspresidents- 
kommissie het gerep van ,die spanning- 
situasie wat sedert die bekendmaking van 
bogenoemde wetsontwerp ontstaan het”; 
verder van ,,asook die emosionele gela- 
denheid wat soms met hierdie menings- 
verskil gepaard gegaan het”. Die min- 
derheid van die Staatspresidentskom- 
missie (wyle prof. B. F. Nel en prof. 
Owen Horwood, tans Minister van Fi- 
nansies) het in hulle verslag verklaar: 
“Dit is verder bekend dat dit die Trans- 
vaalse sinodes van die N.G. Kerk is wat 
hulle baie druk gemaak het oor die 
kwessie van die instituut.” Ons weet van 
drie episodes en situasies onder die agt 


deur ons gelys waar sterk gevoelens ge- 
blyk het. Maar elke Afrikaanse kerk- 
mens weet dat die diepste en sterkste 
gemoedsbewegings in verband met die 
kerk en kerkbelewing ervaar word. Daar 
was natuurlik op 6 Junie 1968 te Pre- 
toria in die Sinodesaal ook agter die 
geslote deure, opwellings van die ge- 
moed. Daarop het Beeld se hoofartikel- 
skrywer seker gesin met sy slotparagraaf 
van 9 Junie 1968: ,,Van die meer opge- 
wonde kritici kan gerus onthou dat hulle 
die indruk wat hulle wek, en die ontsag 
waarmee hulle vertoë ontvang sal word, 
alleen kan verswak as hulle met volle 
geweld en oorborrelende emosie in- 
storm.” 


(Word vervolg) 








AANDAG 
PROSTAATKLIERLYERS 


'n Nuwe geneesmiddel vir die 
prostaatklier vinnige verligting en 
langdurig ook vir alle nier en 
blaas kwale en ook vir aambeie. 


Slegs R3,50 k.m.b. geen gekruisde 
posorder asb. 

Regstreeks van Mev. R. Muller, 

Wes-Duitsland 


Prof. J. P. Oberholzer was onlangs in 
Nederland en Berlyn vir gesprekke met 
verskillende kerklike liggame en persone. 
In Berlyn het hy op 4 Januarie 'n onder- 
houd gevoer met `n verteenwoordiger van 
IDEA (Inligtingsdiens van die Duitse 
Evangeliese Alliansie). Wat volg, is 'n 
vertaling van die berig wat verskyn het 
in IDEA van 10 Januarie, asook van die 
weergawe van die onderhoud wat in die- 
selfde publikasie afgedruk is. Hy vestig 
die aandag daarop dat hy die onderhoud 
in Engels gevoer het en dat dit daarna 
deur die verteenwoordiger van IDEA 
(teologiese student Michael Hêhn) ver- 
kort in Duits weergegee is. Wat hier 
volg, is dus `n vertaling van 'n vertaling 
wat `n verkorte weergawe van die onder- 
houd vorm. 


Berlyn 10 Januarie 77 — Die voor- 
sitter van die Nederduitsch Hervormde 
Kerk van Afrika, dr. Johannes Petrus 
Oberholzer, het hom in 'n onderhoud 
met IDEA uitgespreek oor die houding 
van sy kerk in die Suid-Afrikaanse si- 
tuasie. Oberholzer, wat met die wisse- 
ling van die jaar die Wes-Berlynse Kerk 
besoek het, het hom uitgespreek ten 
gunste van `n ,afsonderlike ontwikke- 
ling” wat geen ,bestanddele van diskri- 
minasie en vernedering” mag bevat nie. 
,Die herrenvolkgedagte het in ons be- 
skouing geen plek nie”. Geen groep mag 
homself as meeerderwaardig en beter as 
`n ander beskou nie en die ander onder- 
druk nie. 


Die kerkvoorsitter, wat ook teologie 
aan die Universiteit van Pretoria doseer, 
staan `n ,,apartheid” voor in die sin van 
afsonderlike ontwikkeling omdat daar- 
deur die volke onafhanklik van mekaar 
kan ontwikkel met behoud van eie iden- 
titeit. Oberholzer het vermeld dat hy ,'n 
groot eerbied en respek vir die volkere 
van Afrika het”. Een van die grootste 
foute in die verlede was die onvermoë 
van mense van die westerse wêreld om 
die siel van Afrika en die mentaliteit 
van sy mense te begryp. 


Die houding van sy kerk teenoor die 
regering is deur dié Suid-Afrikaner as 
positief beskryf. Weliswaar het hulle die 





owerheid ,,dringend versoek om alle 
diskriminerende maatreëls en alles wat 
binne afsonderlike ontwikkeling as ver- 
nedering beoordeel kan word, so gou 
as moontlik af te skaf”. Sy kerk het in- 
getree vir geregtigheid en het gelyke 
geleenthede vir swart, wit en gekleurd 
geëis ,,en sal dit ook in die toekoms 
doen”. 


Die Hervormde Kerk het egter daarby 
ook aan die hele Suid-Afrikaanse be- 
volking die oproep gerig om hulle posi- 
sie in wêreldverband te bedink en te 
besef ,,dat ons eintlike gevaar die naby- 
heid van die internasionale kommunis- 
me” is. Ongetwyfeld is die volkere van 
Afrika ontvanklik vir ,manipulasie selfs 
deur net enkele agitators”. 


Onderhoud. 


Afsonderlike ontwikkeling sonder diskri- 
minasie in Suid-Afrika. 


Gesprek met dr. Oberholzeer, Pretoria. 


IDEA: Wat was die aanleiding vir u 
besoek aan Europa? 


OBERHOLZER: Die vernaamste oog- 
merk was kontak met die moderamen 
van die Nederlandse Hervormde Kerk. 
Ons kerk in Suid-Afrika het vir etlike 
eeue baie goeie betrekkinge met die Ne- 
derlandse Hervormde Kerk gehad, maar 
van 1960 af, toe ons uit die Wêreldraad 
van Kerke uitgetree het, het daar span- 
ninge tussen ons kerke ontstaan. My be- 
soek aan Europa is die eerste stap van 
is daarin te sien dat die kerkleiers in 
moontlike oorbrugging van die kloof. 


IDEA: Is daar reeds enige resultate? 


OBERHOLZER: 'n Tasbare resultaat 
is daarin te sien dat die kerkleiers in 
Holland my beloof het om ons in die 
toekoms te konsidereer en te konsulteer 
insake probleme in verband met Suid- 
Afrika. 

IDEA: Waarom het u kerk in 1960 
uit die Wêreldraad van Kerke getree en 
wat is u houding teenoor hulle? 


OBERHOLZER: Ons houding is ab- 
soluut negatief. Ons verwag niks posi- 
tiefs meer van die WRK nie. Ons het 
veral om die volgende redes uitgetree: 
In die plek van die geestelike taak van 
die kerk het 'n politieke ideologie ge- 
kom. Dit was al in 1960 vir ons duidelik 
dat die werklike bedoeling van die WRK 
nie die bymekaarhou van die gelowiges 
is nie maar dat dit heeltemal op aardse, 
sekulêre sake gerig is. 


IDEA: Die WRK se program vir Anti- 
rassisme het 'n sogenaamde ,,spesiale 
fonds” waaruit aansienlike bedrae na 
Suidelike Afrika vloei. Weet u wat met 


hierdie geld gebeur? 


OBERHOLZER: Ek het geen beson- 
dere inligting oor wat met hierdie geld 
gebeur nie. Wat ek egter met sekerheid 
kan sê, is dat daar terroristiese organi- 
sasies op die grense van ons land is; 
hulle is toegerus met wapens uit kom- 
munistiese en sosialistiese lande en word 
ook deur die WRK ondersteun, en nie 
net moreel nie maar ook finansieel. 


IDEA: Daar is `n Nasionale Raad van 
Kerke in u land. Hoe staan dit met hier- 
die ,,Suid-Afrikaanse Raad van Kerke”? 


OBERHOLZER: Hierdie Raad van 
Kerke is lid van die WRK. `n Mens kan 
hom die stem van die WRK noem. 


IDEA: Met u besoek aan Berlyn het 
u 'n openbare toespraak gehou oor die 
tema ,Kerk in Suid-Afrika na die onrus 
van die afgelope jaar”. Kan u die posi- 
sie kortliks beskryf? 


OBERHOLZER: My kerk sal nie van 
houding verander nie. Voor die onrus 
het ons die evangelie openlik en vry ver- 
kondig, geregtigheid bepleit en gelyke 
geleenthede vir swart, wit en gekleurd 
geëis, en ons sal dit in die toekoms ook 
doen. 


IDEA: Wat is u kerk se houding teen- 
oor die regering van u land? 


OBERHOLZER: Oor die algemeen 
positief. Maatreëls vir ,afsonderlike ont- 
wikkeling” is reeds in die 19de eeu deur 
my kerk bepleit en wel om die volgende 
redes: Afsonderlike ontwikkeling bete- 
ken ontwikkeling van die volke onaf- 
hanklik van mekaar. Vir die behoud van 
eie identiteit is dit belangrik en nood- 
saaklik. Hierdie ontwikkeling in vryheid 
word deur ons kerk beskou as die reg- 
verdigste oplossing van ons probleme in 
Suid-Afrika. 

IDEA: In Junie verlede jaar het Suid- 
Afrika deur die onrus in Soweto opnuut 
in die kalklig gekom. Daar is beweer dat 
die gebruik van ,Afrikaans” as onder- 
rigmedium die oorsaak van die onrus 
was. Is dit so? 


OBERHOLZER: Nee, geensins! Dit 
was 'n dekmantel, en ek kan dit bewys. 
Van die 7 skole wat by die eerste on- 
luste betrokke was, was die taal net in 
twee gevalle `n faktor. Buitendien is 
Afrikaans net soos Engels `n amptelike 
taal, en dit het in Soweto om staatskole 
gegaan. 


IDEA: Het u kerk hom uitgespreek 
oor die onrus? 


OBERHOLZER: In `n openbare ver- 
klaring in Desember 1976 het ons be- 
klemtoon dat ons afsonderlike ontwik- 
keling steeds sien as die regverdigste 
oplossing vir Suid-Afrika. Ons sien, so 
het ons gesê, nêrens in die wêreld `n 
model wat beter is nie. Nogtans het ons 
die regering dringend versoek om alle 
diskriminerende maatreëls en alles wat 
in afsonderlike ontwikkeling as verne- 
dering beoordeel kan word, so gou as 
moontlik af te skaf. Ons het ook die 
hele bevolking van Suid-Afrika opgeroep 
om hulle posisie in wêreldverband te be- 
dink en te besef dat ons eintlike gevaar 
die nabyheid van die internasionale 
kommunisme is. 


IDEA: Is dit moontlik om in die toe- 
koms sulke onrus soos die van die afge- 
lope jaar te voorkom? 


OBERHOLZER: Ek het groot eer- 
bied en respek vir die volke van Afrika. 
Een van die grootste foute in die verlede 
was die onvermoë van westerse mense 
om die siel van Afrika en sy mentaliteit 
te verstaan. Ongetwyfeld is die volkere 
van Afrika vatbaar vir manipulasie deur 
selfs net enkele agitators. Onrus kan dus 
weer ontstaan, miskien uit ander beweeg- 
redes. So ken ek dit van my jeug af. 


IDEA: U meen dus dat die onrus in 
Soweto nie spontaan was nie? 


OBERHOLZER: Nee, beslis nie. Dat 
die onrus vooraf beplan en georganiseer 
is, spreek teen spontaniteit. Oproerma- 
kers uit Soweto het ook na ander be- 
volkingsentra in ons land gegaan om 
daar ook onrus te stig. Ons regering het 
nou 'n kommissie van ondersoek benoem 
en ook by die leiers van die swart mense 
navraag gedoen oor geregverdigde be- 
sware. Ons wag in spanning op die rap- 
port van hierdie kommissie. Daar is wel 
enkele besware wat geregverdig is. 


IDEA: Daar is 'n swart ,,Bantoe Her- 
vormde Kerk” aan u kerk verbonde. 
Waarom nie een kerk vir almal nie? 


OBERHOLZER: Oor die algemeen 
verkies lede van die Bantoe Hervormde 
Kerk nie om saam met die blankes in 
een kerk te wees nie. Hulle kulturele er- 
fenis is kosbaar; hulle wil die evangelie 
in hulle eie taal hoor; hulle wil oor die 
algemeen nég eredienste nég nagmaal in 
gemengde byeenkomste hê. Op beson- 
dere geleenthede (huwelike, begrafnisse) 
gebeur dit egter wel. 


IDEA: Hoe kom dit dat die wêreld- 
wye diskussie oor die Republiek van 
Suid-Afrika dié land besonderlik aan 
Christelike maatstawwe gemeet word? 


OBERHOLZER: Die lede van ons 
regering is belydende Christene en aan- 
vaar as lede van hulle kerke hulle poli- 
tieke mandaat met besondere verant- 
woordelikheid. Maar dit is verkeerd om 
Suid-Afrika `n ,,Christelike staat” te 
noem want daar is ook sekularisasie in 
ons land. Ons regering beskryf homself 
ook nie as 'n ,,besondere Christelike re- 
gering” nie. Om aan hulle so 'n selfaan- 
duiding toe te skryf, is 'n geraffineerde 
wapen in kommunistiese hande om Suid- 
Afrika in diskrediet te bring. Die ineen- 
storting van die kerk sal vir die kom- 
munisme 'n totale oorwinning beteken. 


IDEA: Is dit nie bedenklik dat baie 
Christene nie teen nie maar vir ,Apart- 
heid” is, en is Apartheid nie tog maar 
diskriminasie nie? 


OBERHOLZER: Nee, diskriminasie 
en vernedering is nie bestanddele van 
afsonderlike ontwikkeling nie. Ek ver- 
staan onder diskriminasie die vernede- 
ring van een mensegroep deur 'n ander 
en beter beskou. Die Herrenvolkgedagte 
en beter beskou. Die Herreenvolkgedagte 
het geen plek in ons beskouing oor af- 
sonderlike ontwikkeling nie. 

IDEA: Wat kan Christene in Duits- 
land vir Christene in Suid-Afrika doen? 
Dit is tog bekend dat die anti-rassisme- 
program van die WRK direk of indirek 
die dood van baie Christene, veral swart 
Christene, veroorsaak en dat dit geen 
hulp bring nie. 


OBERHOLZER: Eerstens sou weer- 
stand teen die linkse tendense in die 
kerke van Europa vir ons 'n baie groot 
hulp wees. Ons is dankbaar teenoor alle 
Christene in Europe wat moeite doen vir 
'n beter begrip vir Suid-Afrika en wat 
beter betrekkinge probeer bewerk. Daar- 
benewens is elke poging in Europa om 
die evangelie van elke vervalsing te bevry 
en die kerk te bewaar van verwêreld- 
liking en politisering die grootste hulp 
wat ons kan ontvang. 


IDEA: Hoe beoordeel u die houding 
wat die Kerk van Duitsland in Suid- 
Afrika of teenoor u land inneem? 


OBERHOLZER: Die feit dat u kerk 
'n lid van die WRK is, het tot gevolg dat 
ons in die houding van die EKD (Evan- 
geliese Kerk van Duitsland) die stem van 
die WRK hoor. Dit beteken verder dat 
ons in Suid-Afrika die handelinge van 
die ekumeniese anti-rassismeprogram 
met u kerk verbind, en ook die optrede 
van die sogenaamde bevrydingsbewe- 
gings. Duitse gemeentees in Suid-Afrika 
is lede van die omstrede ,,Suid-Afrikaan- 
se Raad van Kerke”. Ek het die indruk 
dat die EKD nie geinteresseerd is in 
enige oplossing wat in Suid-Afrika self 
geproduseer word nie. Deurdat die EKD 
teoloë na ons toe stuur met `n bepaalde 
eensydige standpunt, probeer die EKD 
om ons situasie vanuit sy standpunt, dit 
is volgens die ideologie van die WRK te 
beinvloed. 

@ 





Die geloof van die kerk is vaster, 
ryker, dieper en beproefder as die per- 
soonlike geloof. Die geloof van die kerk 
gee ons deel aan die vrugte van die stryd 
van die kerk van die apostels en van die 
reformatore. 


Groen van Prinsterer 

In die finale wêreldgebeure is die op- 
volging van gebeurtenisse soos volg: 


Israel; die antichris; die Messias... 
Ons is nader aan die tyd as wat die 
wêreld, en selfs nader as wat die Chris- 
tene omgee om te weet. 

Dr. Kurt Koch 


Een ding staan vas, en dit is die Bybel 
moet in ons gesinne oopgaan en oopbly, 
anders word ons insiglose en uitsiglose 
mense en stuur ons ons kinders sonder 
lig die duisternis in. 


Hervormd Weekblad 

















Brief van oom Johannes 


Ons en 


HUERDIE keer wil ek met my lesers 

gesels” oor die Nederlandse kerke, 
wat die afgelope maande keer op keer 
ons aller aandag in die pers gekry het. 
Dit het gebeur as gevolg van die haak- 
plekke in die verhouding tussen ons 
twee susterkerke en die Nederlandse 
Gereformeerde Kerke. Hulle was vir on- 
geveer 'n eeu in korrespondensie met 
mekaar, soos dit in daardie kringe ge- 
noem word. Die Gereformeerde Kerk se 
eerste band met 'n Nederlandse kerk is 
gelê met die Afgeskeie Christelike Kerk 
as gevolg van die sending van ds. Postma 
na Suid-Afrika in 1859. Die binding met 
die Nederlandse Hervormde Kerk dateer 
vanaf 1652 met die koms van Jan van 
Riebeeck en sy skepelinge. Dié tyd is 
in Nederland die kerk ook wel genoem 
Gereformeerde Kerk, net soos in die 
beginjare in die Kaap altwee benaminge 
gebruiklik was. Toe die Kaap Engels 
geword het in 1806 het die band met die 
Hervormde Kerk in Nederland al slapper 
geword en moes die kerk hier geleidelik 
almeer op sy eie bene staan en sy eie 
kerkwet opstel. Dit het geskied in 1824. 
In hierdie amptelike stuk noem die kerk 
homself Nederduitsch Hervormd. Die 
titelblad lui soos volg: ,,Wetten en Be- 
palingen der Nederduitsch Hervormde 
Kerk van de Kaap de Goede Hoop ont- 
worpen op 2 Nov. 1824.” 


Na die Engelse okkupasie en as gevolg 
van die invoer van Skotse leraars onder 
invloed van veral twee Engelse goewer- 
neurs naamlik lord Charles Somerset en 
sir Harry Smith het die bande met die 
moederkerk in Nederland, die Hervorm- 
de Kerk, al slapper geword. Op 5 No- 
vember 1842 is die naam van die kerk 
in die Kaap dan ook deur die sinode 
verander in Nederduitsch Gereformeerde 
Kerk sonder vermelding van die rede. 
Moontlik was dit 'n poging om die ou 
historiese band met die Hervormde Kerk 
te verbreek en moontlik het die feit dat 
op die betrokke sinode die Skotse domi- 
nees in die meerderheid was daar ook 
iets mee te doen. Tog het die band met 
die Hervormde Kerk in Nederland nog 
amptelik voortgeduur tot teen die end van 
die vorige eeu toe die Gereformeerde 
Kerke in Nederland wat onder die be- 
kwame leiding van Kuyper en Bavinck in 
1885-1886 tot stand gekom het, sterk op 
die voorgrond gekom het, terwyl daar 
in die ou Herv. Kerk veel tweespalt was 
tussen die linkse en regse groepe in die 


Nederland 


kerk. Toe die amptelike band deur die 
Kaapse N.G. sinode in die negentiger 
jare van die vorige eeu verbreek is, is 
dit aangeknoop met die Gereformeerde 
Kerke in Nederland. En nou na ongeveer 
driekwarteeu is die band van albei die 
susterkerke met die Nederlandse Gere- 
formeerde Kerke in gevaar om verbreek 
te word. 


Die spanning tussen die twee kerke 
met die Nederlandse kerke is veroorsaak 
deur die swenking van die Gerefor- 
meerde Kerke in Nederland na links op 
sowel die teologiese asook op die poli- 
tieke terrein. Die Gereformeerde Kerke 
in Nederland duld dwaalleer van twee 
van hulle teoloë en het amptelik besluit 
om die terroristiese aanslae teen Suider 
Afrika finansieel te steun. Dit lyk egter 
of die kerke mekaar tog weer gaan vind. 


Wat die Hervormde Kerk betref, het 
daar sedert die tweede wêreldoorlog ver- 
koecling in die verhoudinge ingetree, 
hoofsaaklik as gevolg van die feit dat 
die Nederlandse kerk fout vind met die 
standpunt van ons kerk in verband met 
ons volkereverhouding. Hierdie verslap- 
ping in die verhouding kan maar net 
betreur word, veral as gelet word op die 
hulp uit Nederland sedert 1652. Nie al- 
leen het die Hervormde Kerk in Neder- 
land in die beginjare van ons volksbe- 
staan ons kerk van leraars voorsien nie, 
dit wil sê vir `n anderhalf eeu lank, 
maar ook in die beginjare van die twee 
republieke en veral Transvaal. In die 
Vrystaatse kerk was daar byvoorbeeld 
die predikante Van Velden, Van Hey- 
ningen, Van Broekhuizen. In die Trans- 
vaal is die lys langer te wete Van der 
Hoff, Begemann, Smits, Van Heyningen, 
Van Warmelo, Goddefroy, Van Belkum, 
Brandt, Lagerwey, Spoelstra, Beyer, Mul- 
ler, Van Drimmelen, Ruysch van Dug- 
teren, Barger, Alers, Poën, Van Bergen, 
Gravemeyer, Don, Stutterheim, Knott- 
nerus, Gemser, Van Selms, Kramer, 
Marsman, Van Oosten en Houwert; alte- 
saam 28 vanaf 1853 tot 1976. En by 
hierdie lang lys kom nog by die lang 
lys van ongeveer twaalf Gereformeerdes 
uit Nederland wat hulle lot by die Gere- 
formeerde Kerk hier ingewerp het. 


Die arbeid en invloed van al hierdie 
manne is bepaald veelseggend en `n 
dankbare kerk en volk mag hulle, gedag- 
tig aan die woord in Hebreërs 13:7, nie 
vergeet nie. Daar is onder hulle manne 





wat pioniers was, andere wat groot kerk- 
like leiers was en daar ook onder hulle 
manne wat op wetenskaplike gebied lei- 
ding gegee het. 


Met die oog op dit alles kan dit seker- 
lik betreur word dat die Nederlandse 
Kerk en regering ons, om die minste 
daarvan te sê, onvriendelik gesind is. In 
die vergadering van die Verenigde 
Nasies stem die Nederlandse sosialistiese 
owerheid gewoonlik saam met die kom- 
muniste in Afrika — en Asiatiese state 
teen ons land en volk, terwyl die Ver- 
enigde State, Engeland, Frankryk en 
Wes-Duitsland en selfs ook Nederland 
se suidelike buurstaat, België soms nog 
wel in ons guns stem. 


Dat die voorsitter van ons Algemene 
Kerkvergadering, prof. dr. J. P. Ober- 
holzer, in Desember 1976 'n besoek aan 
Nederland gebring het en ook die Neder- 
landse Hervormde sinode ontmoet het, 
kan hopelik goeie vrugte afwerp. 


Ds. Joh. Dreyer 





Verhygerolde jare 


Verbygerolde jare... 

Hul het dit in gemeen 

dat hulle eens bestaan het 
maar is vir altyd heen. 


Hul het mekaar gevolg 
soos branders van die see, 
so na mekaar gekom 

met hulle wel en wee. 


Gebruik van hulle weer 

sal niemand ooit kan maak. 
Wat van hul oorbly, is, 

hoe hul gewete raak. 


Oor lewensloop laat hulle 

die mens se hart soms treur. 
As hul terug kon kom 

hoe sou ons dan nie beur? 


Die mens se lewe snel 
net soos die jare heen 
en is dit heen, bly net 
herinnering. alleen. 


George J. Diamond 

DIALOOG 


IN DIE 


HUWELIK 


@ DR. J.L. DU PLOOY 


TN die eerste artikel is die begrip An- 

dragogiek verduidelik. As die we- 
tenskap wat hom besig hou met die 
leiding wat een volwassene aan 'n ander 
hulpsoekende en -vraende volwassene 
gee, berus dit op die andragogiese (vol- 
wasse leiding) — die leiding van God 
aan twee mense — in die Paradys. In 
navolging van God is die egteliede, as 
aangewesenes op mekaar, verplig om 
aan mekaar ten opsigte van die aardse 
en die hemelse aangeleenthede leiding te 
gee. Sodra hulle 'n kindjie ontvang het, 
moet beide weer 'n andersoortige leiding 
— van `n pedagogiese (opvoedkundige) 
aard — aan hulle kindjie gee, leiding 
wat ook die aardse en die hemelse sake 
insluit. 


In die tweede artikel is u aandag ge- 
vestig op die skending van die eerste 
huwelik op aarde deur die toedoen van 
Satan bygestaan (gevolg) deur Eva en 
Adam. Hoedanig die partye dit geskend 
het, veral Adam en Eva, tydens en na 
hul val in die sonde, is so menslik as 
wat moontlik is, benader en wel vanuit 
`n andragogiese (volwasse leiding) oog- 
punt. Eva is as vrou aan Adam gegee, 
as 'n gesprekgenoot aangesien hy met 
al die ander geskape wesens geen werk- 
like gesprek kon voer nie. 

Nou wil ons 'n beskeie poging aan- 
wend om die dialoog (gesprek) in die 
huwelik toe te lig. 

In Gen. 2:19 en 20 is vasgelê dat 
Adam aan die diere en die voëls wat 
God na hom toe gebring het, name moes 
gee. Met hulle name moes hulle wese tot 
uitdrukking kom en elkeen sy plek in 
die skepping kry (Die Bybel met Ver- 
klarende aantekeninge, Deel 1, p. 7). 


Hierdie taak het hy uitgevoer, ,maar 
vir die mens (vir homself) het hy geen 
hulp gevind (natuurlik onder alles wat 
geskape is) wat by hom pas nie. As mens 
het Adam dus in sy man-wees self nood 
aan hulp ondervind, veral hulp van ie- 
mand wat by hom pas. God het met 
Adam gepraat, hom aangespreek en in 
die vorm van `n bevel aan hom opgedra 
van watter bome se vrugte hy kon eet 

en van watter nie. Na aanleiding van 
vers 18 blyk dit dat die hulpbehoewend- 
heid van die mens `n ernstige saak in 
God se oë was; dat Hy sy voorneme om 
vir hom hulp (nie deur middel van 
plante, diere en dinge nie) te verskaf wat 
by hom pas. Hier gaan dit om twee 
uiters belangrike aspekte in die lewe van 
die eerste mens: eerstens het hy nood 
aan die hulp deur iemand anders (nie 
God nie) wat by hom pas, dus nood ook 
aan medemenslikheid. 


Opvallend op hierdie stadium is die 
twee eienskappe of kenmerke van vol- 
wassenheid in die huwelikslewe, naam- 
lik die volwassene se hulpbehoewend- 
heid en sy hunkering na medemenslik- 
heid. Oor sy hulpbehoewendheid sal 
later gespreek word. Medemenslikheid is 
egter hier ter sprake. 


Wat is nou eienaardig ten opsigte van 
Adam as eerste verpligting? Adam as 
heerser en onderwerper se eerste taal- 
aktiwiteit — dit is nogal `n formidabele 
(omvattende) taak — was die benoeming 
van of naamgewing aan daardie geskape, 
lewende wesens wat nie aan hom gelyk 
was nie, nie sy status as mens in die 
skepping geëwenaar het nie; eintlik het 
hy hom tot `n laer orde as syne gerig. 
Volgens die hele opset van die Skrif lyk 
dit of hierdie taak hom gedeeltelik in sy 
menslike opgawe tevrede gestel het. Die 
tweede eienaardigheid — of is dit `n 
onomstootlike feit? — is dit: die Skep- 
per het reeds in sy ewige raadsplan besin 
oor en geweet (volgens Die Bybel met 
Verklarende aantekeninge, p. 7, het God 
dus eintlik met Homself geraadpleeg) dat 
dit nie goed is dat die mens alleen is nie 
(Gen. 2:18); dat in die mensewêreld iets 
ontbreek: jemand van dieselfde status 
(gelykwaardig) as die eerste mens maar 
nou van die teenoorgestelde geslag. Sy 
sal hom moet help aangesien hy nood 
belewe, nood aan hulp; sy en sy alleen 
sal by hom pas, met ander woorde `n ge- 
skikte maat wees en `n maatskapverhou- 
ding stig. Maats voer gesprekke met 
mekaar en spreek mekaar oor en weer 
aan. Die een roep en die ander een ant- 


woord. As mense sal hulle dus voortaan 
roepende en antwoordende wesens wees. 
Die rolle van luister en spreek sal hulle 
om die beurt moet waarneem. 


Adam se eenrigtinggesprek met hom- 
self — in moderne taal was dit intra- 
kommunikatief van aard — voordat hy 
tot sy benoemingstaak kon oorgaan, het 
'n eenrigtinggesprek met die lewende 
wesens gebly. Hy het geroep maar hulle 
kon nie antwoord nie. Hy het hulle 
name gegee maar hulle het nie daarop 
ag geslaan nie. Hulle pas nie by hom 
nie. Hulle is aan hom onderwerp. Hy 
heers oor hulle. Hy het nood aan `n 
tweerigtingsgesprek — hedendaags ge- 
noem interkommunikasie — met 'n ge- 
lykwaardige wese oor wie hy geen opdrag 
ontvang het om oor haar te heers of 
haar aan hom te onderwerp nie. In daar- 
die nood — 'n tipiese menslike nood in 
alle eeue — het God ingegryp en Adam 
daarin tegemoet gekom. 


Die leniging van Adam se nood was 
'n uiters belangrike goddelike daad. Sy 
naamgewingsopdrag is voortgesit maar 
nou in die rigting van `n gespreksgenoot, 
tot `n medemens gerig. Hy gee haar die 
naam ,,mannin”. `n Treffende naam, die 
vroulike van man. Die wyse waarop sy 
geskape is, toon in watter intieme ver- 
houding sy tot haar man staan: sy was 
been van sy been en vlees van sy vlees. 
Sy ,,verklank” sy (Adam se) verrassing 
en blydskap. Wat meer is: een vlees dui 
ook daarop dat hulle een lewende orga- 
nisme of `n ,organiese lewenseenheid"” 
is (Bybel met verklarende aantekeninge, 
Deel 1, p. 8). Een van die eerste ken- 
merke van sy gesprek met sy maat, sy 
,mannin” was blydskap gebore uit ver- 
rassing. Haar teenwoordigheid het hom 
vreugde verskaf. So terloops, is dit van- 
dag nog tipies van die moderne huwelik? 
Ekstase, verrassing en blydskap, naam- 
gewing aan mekaar wat die nou verbin- 
tenis tussen die twee aandui? ,,Man-nin”? 
Enersyds lenigging van menslike nood, 
andersyds is daar `n toekomsplan wat 
die Skepper met medemenslikheid-in- 
funksie wou verwesenlik: hulle twee 
moes ,,vrugbaar” wees, ,,vermeerder” en 
die aarde ,,vul” (Gen. 1:28). Op hierdie 
toekomsplan gaan ons nie nou in nie. 


Medemenslikheid! Wie mens sê, sê 
medemens. Wie Adam sê, sê Eva. Wie 
Adam en Eva sê, sê kind(ers) volgens 
God se opdrag. En wie Adam en Eva en 
kind sê, sê volk en nasie en aardryk en 
Gods koninkryk! Slegs Adam en Eva 
verbonde in dialoog (gesprek) is in hier- 
die artikel ter sprake. Later kan die 
ander aspekte aan die beurt kom. 


Wie Eva sê, hou in gedagte dat Adam 
op sy beurt haar hulpbehoewendheid 
moes lenig deur sy medemenslikheid. Toe 
sy en hy ,een vlees” (Gen. 2:24) geword 
het, is daarin die hulpgeegedagte en die 


C] Na volgende bladsy asb. 





pas-idee in die skoot van die ,,een vlees”, 
die organiese lewenseenheid teruggewerp. 
Dit hoort tuis slegs waar 'n huweliks- 
verbintenis in die Here bestaan. Met 
ander woorde hulle is individueel en 
gesamentlik geskape en na mekaar toe 
gebring om mekaar te help en op me- 
kaar ten nouste aangewese te wees. As 
dit nie so was nie, was die leidingsdaad 
van God (die goddelik-andragogiese (vol- 
wasse leiding)) tevergeefs. Daarteenoor 
wil ons konstateer dat medemenslike 
hulpgewing, wedersydse betrokkenheid 
in aardse en hemelse sake in God se 
Raadplan ten opsigte van die mens en 
die aardryk ingebed en vasgelê is, maar 
veral om die Godsryk te vul. Dit kom 
dus daarop aan dat dit in die huwelik 
nie op die weg van die man of die vrou 
lê om hulle medemenslike hulpverskaf- 
fing aan mekaar te onttrek, te onthou of 
links te laat lê nie. As egteliede is hulle 
lewens 'n gawe maar ook `n opgawe wat 
gehoorsaamheid vereis en wat hulle moet 
uitvoer, nl. om mekaar te help en te 
ondersteun. Weiering om dit te doen, is 
om `n afgrond tussen hulle twee te skep, 
'n onoorbrugbare kloof en om Gods be- 
doeling met hulle te verydel. 


Hierdie menslike opgawe as opdrag 
van Omhoog kom nêrens so mooi tot 
openbaring nie as in die menslike ver- 
moë om deur middel van taal `n mede- 
mens te kan aanspreek(roep) met die 
oog op 'n antwoord ('n weerwoord) en 
mekaar op die naam — die regte naam 
— te noem nie. `n Tweede kenmerk van 
die gesprek van egteliede is dus eerbied 
vir mekaar se name en wat hulle vir elk- 
een self en vir mekaar beteken .,,Man- 
nin” was die regte naam vir die eerste 
vrou: uit die man geneem, deel van die 
man. Wie in die gesprek die naam van 
die gesprekgenoot omlaag haal, skend 
en beklad, haal hom/haarself omlaag en 
beklad daarmee die spreker se eie naam: 
hulle is ,,een vlees”! 


Daarmee beweeg ons nou nader na die 
groot taak van 'n Adam en `n Eva, naam- 
lik om mekaar te stade te kom (te pas 
of te hulp kom) deur middel van dialoog 
(gesprek). Om mekaar in die huwelik 
dialogies (deur gesprek) te hulp te kom, 
is slegs een aspek van die hulpverskaf- 
fing waarop beide aangewese is. Dit is 
egter een van die belangrikste aspekte 
waarvolgens man en vrou mekaar te 
stade kan kom (te pas of te hulp kom). 
Waarom? Omdat die mens in sy spreke 
iets van homself, van sy innerlike open- 
baar, van dit wat hy op 'n sekere oom- 
blik dink, voel en wil. Al sou hy dit nie 
juis onder woorde bring nie, sou sy 
handel en wandel sy goeie of slegte ge- 
sindheid op die voorgrond bring. As 'n 
redelike wese, begaafd met talle moont- 
likhede, styg die mens in die skepping 
deur middel van sy dialoog bo die ander 
geskape wesens en dinge uit. Daarom dat 
Adam eers sy diepste medemenslikheid 


kon opcnbaar toe hy `n anderse mede- 
mens — sy vrou — kon aanspreek en sy 
na hom kon luister, en omgekeerd. Haar 
aandeel aan hulle dialoog (gesprek) ver- 
hef haar meteens ook tot die orde waar- 
in haar man hom bevind. 


Ooreenkomstig hulle twee se opgawe, 
eers aan Adam en op grond van sy an- 
dragogiese (volwasse leidinggewing) hulp 
daarna aan Eva, was dit baie duidelik 
oor watter aangeleenthede hulle hul in 
hulle gesprekke denkend moes besig 
hou: die vrugbaarheidsbeginsel in hulle 
lewe — die voortbrenging van kinders 
ten einde te kon vermeerder en die aarde 
te vul: die onderwerping van alles en 
hulle heers oor die visse van die see en 
die voëls van die hemel en die diere wat 
op die aarde kruip. By nadere bedinking 
hiervan tree die erns, die noodsaaklik- 
heid, die verantwoordelikheid daaraan 
verbonde en die omvangrykheid van 
hulle taak na vore. Eienaardig genoeg, 
hulle take is net in den brede by name 
genoem; die raamwerk is aangedui. Die 
riglyne is vir hulle gegee. 


Aan die mensepaar is dit egter oor- 
gelaat om die raamwerk deur bespreking 
aan te vul. Sonder dialogiese (gespreks) 
hulp aan mekaar sou hulle hul uiters be- 
langrike opgawe nie na behore kon be- 
hartig nie. Elke gesprek oor 'n faset van 
hulle werksaamhede was iets unieks met 
die oog op die toekoms ten einde hulle 
leefwêreld veilig en gelukkig te kon be- 
woon. Elke gesprek was 'n unieke si- 
tuasie as `n uitdaging aan hulle twee 
gespreksgenote om sinvolle antwoorde 
daarop te gee, aanvaarbare antwoorde 
wat in dade omgesit kon word ten voor- 
dele van alles wat onder hulle gestel is 
en waaroor hulle moes heers. Wat meer 
is, hulle moes met hulle dade die wêreld 
vir mense wat kom en vir hulleself be- 
woonbaar maak. Hulle blik moes toe- 
komsgerig bly. Elke sinvolle antwoord- 
in-dade-omskep het hulle eie leefwêreld 
verruim waardevol gemaak en hulle 
horisonne verlê. Sodra hulle 'n situasie 
reg beantwoord het, het hulle sommer 
onmiddellik voor `n nuwe een gestaan 
wat hulle opnuut denkend, besprekend en 
besluitend moes oorbrug. 


Plaas daarnaas hulle lewensonderhoud 
(Gen. 1:29): ,,...al die plante wat saad 
gee wat op die hele aarde is, en al die 
bome waar boomvrugte aan is, wat saad 
dra” was hulle voedsel. Maar met dié 
voorbehoud: die boom ,,... in die mid- 
del van die tuin” — die boom van die 
lewe — en die ,boom van die kennis 
van goed en kwaad” kon hulle nie eet 
nie. Wat God gebied het, het aanleiding 
tot talle gesprekke gegee. Hulle het nie 
sommer net gesels nie, hulle moes me- 
kaar tot wêreldstigting help, tot besluit- 
neming en aksie. Selfs wat God verbied 
het, kon hulle nie in hulle gesprekke as 
mense links laat 1ê het nie. 


Wat aardse sake betref, was daar vir 
hulle baie stof tot spreke terwyl hulle 
eintlik nooit sonder die gedagte aan God 
as Bevelhebber, Bevelgewer, Gebieder en 
Verbieder in hulle gesprekke kon voort- 
gaan en bou nie. Gehoorsaamheid as 
verskynsel moes 'n saak gewees het 
waarby hulle dialogies (gespreksgewys) 
gemoeid was. Hulle moes seker dikwels 
vir mekaar gevra het waarom dan die 
verbod wanneer die vrugte aan daardie 
bome ook eetbaar is. 


Weer eens moet beklemtoon word dat 
die eerste mensepaar 'n verborge toe- 
koms tegemoet gegaan het en daarmee 
in hulle dialogiese (gespreks) verbon- 
denheid moes rekening hou: hulle moes 
die voortbrenging van kinders bespreek 
en beplan het; hulle moes dink aan hulle 
grootwording en opvoeding; hulle moes 
besin oor hoe om hulle agogies na vol- 
wassenheid te voer (agogies dit wat be- 
trekking op leiding het); hulle moes me- 
kaar help, al gesprekvoerende, met hulle 
daelikse werk, die bewerking en die be- 
waking van alles, ten opsigte van hulle 
daelikse ,,brood"”, ook die les van hulle 
dors met die waters uit die riviertjies in 
die Paradys. Dialogies beskou was daar 
voor die sondeval heelwat konstruktiefs, 
positiefs en waardevols om te bespreek, 
te besluit en te handel. As gesprekvoe- 
rende, besluitnemende en handelende was 
hulle voortdurend besig om nuwe situa- 
sies as 'n nimmereindigende stroom nuwe 
uitdagings met die oog op wêreldbe- 
woning vir hulleself en vir andere tege- 
moet te gaan. Alles dui daarop dat die 
gesprekke van Adam en Eva van `n 
hoogs opbouende en hulpgewende aard 
moes wees. 


Hulle dialoogvoering in sy konstruk- 
tiewe aard en in sy veelfasettigheid dien 
as simbool van die bedrywighede waar- 
mee alle egteliede hulle daarna moet be- 
sig hou. 

(Sloé) 





Boekaankondiging 


Die hersiene tweede druk van die 
boek: 

Fotobeeld van 300 Monumente... van 
S.A., sal in Mei of Junie 1977, volgens 
die getal bestellings vanaf Perskor Druk- 
kerye versend word. Dertig nuwe foto's 
met byskrifte word ingesluit. 

Die prys is R2 (rand) plus bankkom- 
missie. 

Bestellings met die bedrag, indien 
moontlik, moet voor 30 Maart 1977 ge- 
stuur word aan: 

Boekhulpfonds 

p/a dr. J. J. van Tonder 

Beginstraat $ 

Krugersdorp-Noord 1740. 

Uit vergange se dae... 





SKAKEL MET 
KERK EN STAAT 
IN TRANSVAAL 


@ DR. H. M. REX 


Kors nadat die eerste omsendbrief 
in verband met die restourasiefonds 
vir die Goddefroy-grafperseel in Sep- 
tember 1975 deur die Raad vir die Argief 
en Museum aan kerkrade gestuur is, het 
die bydraes begin instroom. Uit die by- 
draes wat van meer as 220 kerkrade ont- 
vang is, in baie gevalle vergesel van 
briewe, kan die afleiding gemaak word 
dat die belangrike heropbouwerk van 
ds. M. J. Goddefroy na die sg. Kerk- 
vereniging van die tagtigerjare sowel as 
die aandeel van hom en sy gesin in die 
kerklike en volkslewe van die Afrikaner 
tot omstreeks 1920, nie in die vergetel- 
heid geraak het nie 


`n Donasie van R20,00 van Premier- 
myn-gemeente het nie net die lewe en 
werk van die skenker, die 97-jarige oud- 
ouderling van Bronkhorstspruit-gemeente, 
Philippus Karel Breytenbach, onder ons 
aandag gebring nie maar daarbenewens 
ook die belangrike baanbrekerswerk wat 
sy ouers, grootouers en aanverwante fa- 
milies in die Pretoriase distrik en elders 
in Transvaal sedert die dertigerjare van 
die vorige eeu verrig het. Hy is dan ook 
`n waardige skakel met die vroegste 
blanke vestiging in Transvaal. 


Die Transvaalse stamvader van die 
Breytenbach-familie, het saam met die 
Potgietertrek na Transvaal gekom en 
was waarskynlik lid van die twee kom- 
mando's wat in 1837 onder aanvoering 
van komdt. Hendrik Potgieter Wes- en 
Sentraal-Transvaal vir blanke vestiging 
moontlik gemaak en beveilig het. 


Met die verhuising van komdt. Pot- 
gieter en sy volgelinge na Zoutpansberg 
in 1848 het `n aantal van die bekende 
families, waaronder die Breytenbachs, 
Minnaars, Bronkhorste, Duvenhages, 
Prinsloos en ander na die huidige Pre- 
toriase en Bronkhorstspruitse distrikte 
teruggekeer en hulle op plase gevestig 
waarmee sommige van hulle reeds in 
1836 as lede van die Potgieter-ekspedisie 
op soek na die Trichardt- en Van Rens- 
burg-trekke, kennis gemaak het. 

Intussen is Wynand Jacobus Breyten- 
bach met Martha Johanna Minnaar ge- 
troud. Toe hul twee oudste kinders ge- 
bore is, Andries op 6 Mei 1845 — kort 

Oud-ouderling Philippus Karel Breyten- 
bach by die stoel wat hy op 90-jarige 
leeftyd eiehandig gemaak het. 


voor of tydens die trek na Andries-Oh- 
rigstad — en Isabella op 11 Julie 1847, 
was daar geen predikante binne bereik 
wat hul kinders kon doop nie. Na die 
geboorte van die derde kind, Philip 
Carel, op 4 Desember 1848, was daar dus 
drie kinders van Wynand en Martha 
Breytenbach wat nog nie gedoop was 
nie. Met die besoek van dr. William 
Robertson, van Swellendam en ds. P. E. 
Faure, van Wynberg aan Potchefstroom 
en omliggende gebiede in Desember 1848 
het die eerste geleentheid sedert die be- 
diening van ds. Lindley hom voorgedoen 
dat die Transvalers aan kerkvierings kon 
deelneem. Nadat groot getalle op Pot- 





chefstroom opgedaag en vanaf 15 tot 18 
Desember 1848 eredienste bygewoon het, 
het meer as 200 ossewaens met kerk- 
gangers van die Magaliesbergse omge- 
wing op Hekpoort, die woonplaas van 
komdt. Gert Kruger, bymekaar gekom. 
By daardie geleentheid was daar onge- 
veer 1000 mense bymekaar en om en by 
700 kerkgangers het in `n ,temporaire 
kerk”, 'n oordekte ruimte van 50 by 60 
voet, onderdak gevind. Ses eredienste is 
op Hekpoort gehou, ongeveer 100 bely- 
dende lidmate het aan die nagmaalstafel 
aangesit, 107 jongmense het belydenis 
van geloof afgelê en 235 kinders is ge- 
doop. Op 21 Desember 1848 is Andries, 
Isabella en die drie weke-oue Philip 
Carel, kinders van Wynand Jacobus en 
Martha Johanna Minnaar gedoop. 


`n Tyd lank na die kerkviering op 
Hekpoort — oor die presiese jaartal be- 
staan daar onsekerheid — was Wynand 
Jacobus Breytenbach, wat destyds op sy 
plaas Klipdrift aan die Pienaarsrivier 
gewoon het, lid van `n handelstog na 
Delagoabaai. Vir een of ander Tede, 
vermoedelik simptome van ernstige siek- 
te, het hy by of op die Lebomboberge 
agtergebly en nie tot in die Baai gereis 
nie. Toe die res van die ekspedisie by 
sy staanplek terugkeer, was Wynand 
Breytenbach reeds oorlede en begrawe. 
Volgens oorlewering was die gevreesde 
geelkoors die oorsaak van sy dood. 

Sy seun Andries Breytenbach, wat ge- 
troud was met Rachel Gezina Flippiena 
Prinsloo, gebore 7 Junie 1847, het `n 
hoë ouderdom bereik en met sy af- 
sterwe teen die middel van 1929 in die 
noordelike gedeelte van die Bronkhorst- 
spruitse gemeente, het prof. C. H. Rau- 
tenbach, destyds predikant van Bronk- 
horstspruit, in `n berig wat hy i.v.m. 
gemeentelike aktiwiteite in De Hervor- 
mer, 1/8/1929, gepubliseer het, melding 
gemaak van die ernstige ongesteldheid 
van die 84-jarige grysaard en sy afsterwe 
kort daarna. Van Andries Breytenbach 
het hy geskrywe: ,,Hy had in sy tyd die 
hele beskawing van Noordelike Trans- 
vaal saam beleef.” 


Die Breytenbachs het blykbaar vanaf 
die totstandkoming van die Konsulents- 
gemeente van Pretoria in 1869 kerklik 
onder dié histories belangrike Neder- 
duitsch Hervormde Gemeente geressor- 
teer. 

Na die ingebruikneming van twee 
kerkgeboue, waarvan die een op die 
plaas Rietfontein, noord van Rhenoster- 
kop vandag nog staan en as `n plaasskuur 
gebruik en piëteitshalwe in stand gehou 
word, het die kerkgeleenthede van die 
historiese Konsulentsgemeente van Pre- 


] Na volgende bladsy asb. 





Die historiese kerkgebou op die plaas Rietfontein, Rhenosterpoort (Rhenosterkop 

noord van die dorp Bronkhorstspruit) waarin Philippus Karel Breytenbach saam met 

23 ander kinders deur ds. N. J. van Warmelo, destyds predikant van Heidelberg, 

gedoop is. Die eertydse kerkgebou, netjies deur mnr. G. P. van Niekerk opgeknap, 

dien tans as plaasskuur. Blykens die haas onleesbare inskripsie op die hoeksteen is 
die kerkgebou blykbaar vroeg in die sewentigerjare opgerig. 


toria tot in die begin van hierdie eeu 
plaasgevind. In die Rhenosterpoortse 
Kerkgebou is op 31 Oktober 1880 24 
kinders deur ds. N. J. van Warmelo, van 
Heidelberg gedoop. Een van hullc was 
Philip Carel Breytenbach, wat op 18 
September 1879 gebore is. 

Terwyl die 22-jarige burger P. C. 
Breytenbach tydens die Tweede Vryheids- 
oorlog op kommando was, is hy op 27 
Oktober 1901 op die plaas Kameelpoort 
krygsgevange geneem en nadat hy aan- 
vanklik in krygsgevangenekampe in 
Natal cn Kaapland aangehou is, is hy 
na Bermuda, in die Wes-Indiese Eilande, 
verban. Daar het hy gebly tot na die 
beëindiging van die oorlog in 1902. Na 
`n jaarlange afwesigheid het hy weer na 
sy  oucrlike omgewing terugekeer en 
met die moeisame heropbouwerk van die 
verwoeste plase `n aanvang gemaak. 


Op 9 Mei 1904 het hy in die huwelik 
getree met Judith Magdalena Snyman. 


Toe daar in dic loop van 1906 en die 
jaar daarop `n opname van lidmate van 
die Nederduitsch Hervormde gemeente 
Pretoria deur die verskillende kerkraads- 
lede gemaak is, was Philippus Carel 
Brevtenbach en sy eggenote, Judith Mag- 
dalena, woonagtig op die plaas Klipfon- 
tein, Enkeldoorn. 


In die annale van die Nederduitsch 
Hervormde Kerk beklee Philippus Karel 
Breytenbach `n heel besondere plek. Hy 
is cen van 'n klein aantal Hervormde 
lidmate wat die voorreg te beurt geval 
het om meer as vyftig jaar as kerkraads- 
lid te dien. In die Almanak van 1916 
word P. C. Breytenbach se naam vir die 
eerste keer genoem as een van die dia- 
kens van Erasmus-gemeentc. Dit beteken 


dat hy reeds in 191$ as diaken gekics 
moes gewees het. In werklikheid het hy 
egter reeds voor daardie datum as diaken 
begin dien. As diaken het hy onder 
di. H. C. M. Fourie gedien, in dieselfde 
tyd toe A. D. W. Wolmarans en ander 
bekende figure op die kerkraad as ouder- 
linge gedien het. Van toe af het hy vir 
dic volgende halfceu saamgewerk met 
`n hele aantal van die bekende predi- 
kante van ons kerk. In 1925 het hy 
ouderling van dieselfde gemeente (later 
bekend as die Nederduitsch Hervormde 
gemeente Bronkhorstspruit) geword. Toe 
hy in die loop van 1964 as ouderling 
die tuig neergelê het, het hy — blykens 
`n mededeling aan sy dogter, mev. Catha- 
rina Aletta Prinslo in 1976 — $1 jaar as 
kerkraadslid gedien: `n merkwaardige 
prestasie van een van die bekendste ver- 
teenwoordigers van die Breytenbach-ge- 
slag van Transvaal. 


Van sv plattelandse omgewing was hy 
sonder enige twyfel 'n eerbiedwaardige 
leiersfiguur. Dit blyk onder andere uit 
die feit dat hy 37 jaar lank op die Ka- 
meelpoortse Geloftefeeskommissie gedien 
het, eers as sekretaris en later as voor- 
sitter. Sy omgewing hct hy ook tydens 
begrafnisse gedien, as koster opgetree 
en die onderwys gedien as lid van die 
Skoolkommissie van Kameelpoortskool. 


In die Bronkhorstspruitse gemeente het 
sy eie seun as diaken gedien, sy een 
skoonseun as ouderling in die Van der 
Hoff-gemeente, en die ander skoonseun 
(Conradie) as diaken en ouderling van 
die gemeente Elandspoort (Pretoria). 
`n Tyd lank het hy ook die skribaat van 
dieselfde gemeente waargeneem. Tans 
dien vier van oom Flip se kleinseuns as 


kerkraadslede in die Ncderduitsch Her- 
vormde Kerk. 


Oom Flip Breytenbach het 60 jaar 
lank op die plaas Kameclpoort gewoon 
cn het sodoende `n baie bekende inwoner 
van dié strek geword. Sy eggenote met 
wie hy bykans 56 jaar getroud was en 
wat vir hom dwarsdeur hul huwelik tot 
groot steun in sy kerklike en maatskap- 
like verpligtings was, is op 27 Februarie 
1960) oorlede. Daarna het die ou waar- 
dige patriarg by sy seun en skoondogter 
in die omgewing van Cullinan ingewoon 
cn `n tyd lank ook by een van sy klein- 
seuns. Tans woon hy in by sy oudste 
dogter, mev. C. A. Prinsloo, op Hoewe 
8S, Rust der. Winter. Nieteenstaande sy 
hoë ouderdom geniet oom Flip nog `n 
redelike mate van goëie gesondheid en 
kan hy nog boeiend en onderhoudend 
oor `n veelbewoë eie, familie-, kerklike 
cn volksverlede gesels. 


Die foto's, waarvan een of twee by 
hierdie artikel afgedruk word, het ons 
deur bemiddeling van ds. Wallis ont- 
vang, met die mededeling daarby dat 
die stoel wat op die foto's voorkom deur 
oom Flip self gemaak is toe hy 9) jaar 
oud was. Voorwaar 'n merkwaardige per- 
Soon cn `n waardige verteenwoordiger 
van en skakel met stoere geslagte wat 
die grondlêers en opbouers was van staat 
en kerk wat ons geslag as 'n ryke erfenis 
ontvang het cn wat ons op ons beurt 
weer aan ons kinders en kindskinders 
moct oorhandig. 


(Artikel verkort) 





LEES! 


Amper Twaalf 
deur Kenneth N. Taylor 


Uitgawe van Christelike Uitgewersmaat- 
skappy, Roodepoort 


LEES! 


Prys nie vermeld nie 


Seksuele voorligting vir hulle kinders 
is vir baie van ons mense 'n moeilike 
taak. Die jongmens wil egter voorligting 
hê. Kry hy dit nie van sy ouers nie, dan 
`n tydskrif of boek wat onbeskaamde 
by 'n maat ,wat sowat alles weet' of uit 
'n bydskrif of boek wat onbeskaamd 
voorligting gee. Hierdie boekie, geskrywe 
deur ene dr. Taylor behandel hierdie 
probleem blykbaar soos 'n gelowige 
mens, versigtig, met intimiteit, en we- 
tenskaplik. Die bedoeling van die skry- 
wer is dat die ouer dit eers self lees en 
dan saam met sy 12 jarige kind. Ons 
beveel dit aan. Dis goeie leiding. 


Joh. Dreyer 

Sending 


@ DR. H. G. vd. WESTHUIZEN 


IE woord heidene kom baie in die 
Afrikaanse vertaling van die Bybel 
in Ou en Nuwe Testament voor. In die 
Hebreeuse taal van die Ou Testament 
kom `n woord voor wat na gelang van 
die bedoeling in Afrikaans soms met 
heidene, nasies en selfs volke vertaal 
word. In die Griekse taal van die Nuwe 
Testament kom `n woord voor, en so 
ook in die Griekse vertaling van die Ou 
Testament, wat in Afrikaans, ook na 
gelang van die bedoeling, vertaal word 
met heidene, nasies, volke. 


Die woord heidene in Afrikaans en 
Hollands, in Duits as heiden, en in 
Engels as heathen, kom van die Griekse 
woord ethnê. Die oorspronklike woord 
het dus verskeie betekenisse. Dit is draer 
van veral twee begrippe, naamlik nasies 
teenoor Israel en heidene ook teenoor 
Israel, en wat die Nuwe Testament be- 
tref, ook teenoor die nuwe Tsrael, die 
kerk (Vgl. T.W.Z. N.T., II, 362 e.v). 


So word ethné (wat van ethos afkom- 
stig is en oorspronklik 'n versameling 
mense of diere aangedui het wat saam- 
gebind is deur dieselfde gewoontes, ge- 
bruike en aard) op dieselfde plek soms 
vertaal met heidene en soms met nasies. 
Vergelyk hiervoor Openb. 21:24 in die 
Lutherse vertaling en die Afrikaanse 
vertaling. Tn ons eie volksgeskiedenis 
was daar vroeër rede om die gekleurde 
nasies in ons land as sinoniem met hei- 
dene te sien. ,Teen die uitgang van die 
agtiende eeu is die benamings ,christen' 
en ,heiden' as sinonieme vir Blanke en 
Nie-Blanke deur die Afrikaner gebruik.” 
(Prof. C. F. J. Muller, Die Oorsprong 
van die Groot Trek, bl. 197.) Sowel 
ethné as ethos is ook herkenbaar in ons 
Afrikaanse woorde etniese (groepe, bv. 
onder die bantoes) en etiese (lewe). 


Na die bekering van keiser Konstantyn 
het die destydse Romeinse wêreldryk `n 
Christenryk geword, hoewel nie altyd 
waarlik Christelik nie. In die wêreldtaal 
van daardie tyd, Latyn, is 'n heiden `n 
paganus genoem. `n Paganus beteken 
letterlik `n landman, iemand van die 
platteland, `n dorpeling. Die stedelike 
gebiede was almal bereik met die tyding 
dat die ryk Christelik is. En sê is dit 
aanvaar. Slegs die plattelande was nog 
oningelig en dus nie-Ohristene (vgl. Hans 
Werner Gensichen, Glaube fiir die Welt, 
bl. 107). 


As ons ons verder bepaal by die By- 
belse begrip heiden, soos weerspieël in 
die Afrikaanse vertaling, en soos in ons 
kerklike gebruik bekend geword, sal ons 
sien dat dit hoofsaaklik 'n negatiewe 
begrip is. 

HEIDENE 


Die heidene is die onreine (Lev. 18:24), 
die nie-vresendes van God (Ps. 102:16), 
die onbesnedenes (Jer. 9:26). Die heidene 
is nie die Gods volk nie. Hulle staan 
teenoor die Gods volk van die Ou Tes- 
tament, Israel, en in latere beskouing 
ook teenoor die Christene. Die opdrag in 
Matteus 28:19 is om dissipels, Christene, 
te maak van al die heidene-nasies. Hier 
word die nie-Israelitiese nasies bedoel. 
So bedoel Paulus ook in Efesiërs 3:1 
en in Rom. 11:13 dat die Efesiese en 
Romeinse Christene heidene is, dit wil 
sê nie-Isrieliete nie. Die globale Nuwe 
Testamentiese opvatting is dat die be- 
grip heidene in 'n godsdienstige strek- 
king nie-Christene is. Daarom stel 
Paulus in 1 Thess. 4:5 dat gelowige broe- 
ders nie hulle lewensmaats in hartstog- 
telike begeerlikheid moet verkry soos 
die heidene wat God nie ken nie. Hei- 
dene is dus ook onkundiges. Hulle leef 
in donkerheid (Luk. 2:32). In die By- 
belse lig is die mensdom se skadukant 
die heidendom en die mensdom se lig- 
kant die Christendom. Ongelowiges is 
heidene. Hulle is nie kinders van God 
nie. So is ongelowiges, al is hulle Jode, 
kinders van die duiwel (Joh. 8:44), en 
dus heidene. 

Die heidene is nie op die pad van die 
Here nie, maar volg hulle eie pad (Hand. 
14:16) en daarom moet hulle tot be- 
kering kom (Hand. 28:28). Vir sover 
die heidene teenoor die Christene staan, 
loop die situasie uit in die absolute vol- 
trekking van die negatiewe karakter van 
die heidene in die antichris, die mens 
van sonde, wat teenoor Christus staan 
(2 Thess. 2:4; 1 Joh. 2). 

Waar die Bybelse begrip heidene die 
negatiewe, Godverlatende mensdom aan- 
dui, dui die begrip Christen (Hand. 
11:26) positief daarteenoor die Godge- 
vinde, Godgesinde mens aan. In Christus 
alleen word jy 'n kind van God, al is 
jy 'n Jood, al kom jy uit die heidene, en 
al het jou vadere voorheen neergebuig 
voor hout en steen (Ges. 149:5). Al het 
jy ook voorheen, soos die geval met ons 
bantoes, voorvadergeeste aanbid. 

Omdat die mens in homself sondaar 
bly, ook al is hy 'n gelowige in Christus, 
is die heidendom in hierdie sin ook bin- 
ne die Ohristendom, en moet die Chris- 
tendom altyd `'n stryd voer teen die 
heidendom in homself. In die wêreld van 
die post-Christendom, ontstaan 'n ,Chris- 
telike” heidendom. Daar is dus kwalita- 

tief dric soorte heidendomme: die hei- 
dendom wat nog nie Christendom 
geword het nie, die heidendom ten spyte 
van die Christendom, en die heidendom 
wat nie meer Christendom is nie. 

) 





LEES! 


Waarom lewe ek? 
deur Viktor Frankl 
H.A.U.M. 

Prys R3,00 


LEES! 


Dié werk is nog een van die baie wat 
handel oor die lewe in die Duitse kon- 
sentrasiekampe gedurende die Tweede 
Wêreldoorlog met die gepaardgaande ly- 
ding en verontmensliking. Maar dié knap 
vertaling van ,,Man's Search for Mean- 
ing” is eintlik geen verhaal nie. Dis die 
briljante sielkundige ontleding van die 
reaksies van die in ellende gedompelde 
krygsgevangenekampbewoners en veral 
van die skrywer self, op die daaglikse 
weersinwekkende prikkels. Hoë kan die 
mens nog voortgaan om te lewe? Wan- 
neer die briljante hoogleraar in neuro- 
logie en psigiatrie en professor in logo- 
terapie (en ook stigter van die Skool van 
Logoterapie) die vraag beantwoord, wend 
hy hom juis tot bogenoemde logoterapie. 

Volgens logoterapie is die primêre 
motief en drang in die mens: die drang 
om sin in die lewe en jou bestaan te 
ontdek” (bl. 84). ,,Hoe sinvol moet ek 
lewe om antwoord te gee op die vraag 
wat die lewe aan my stel? (bl. 93). 

Frankl se boek kan nie sterk genoeg 
aanbeveel word nie. Die hele positiewe 
ingesteldheid daarvan maak dit 'n wel- 
kome teenvoeter vir die hedendaagse 
neurotiese, ontsenuende en verderflike 
nihilistiese filosofie. Indien die skrywer 
met 'n rapsie meer konsentrasie as ge- 
woonlik lees, word hy ryklik beloon! 

P. D. Swart 
sell 
Storm of Destiny 
deur Hymen W. J. Picard 
Uitgegee deur HAUM, Kaapstad en 

Pretoria 

Prys R4,50 


Hierdie verhaal gaan oor vier vroue 
en een man wat van 'n sinkende skip op 
'n onbekende tropiese eiland te lande 
gekom het. Die feite van die verhaal is 
gevind gedurende navorsing in die goe- 
wermentsargiewe in Kaapstad. Die skip 
het gesink in 1589. Die lees hiervan is 
interessant. Dis `n mooi verhaal. Skaf 
dit maar gerus aan. 

E.H.D. 





STAGNASIE 


IN DIÉ EREDIENS 


@ DS. J. P. NAUDÉ 


Y baie van die lidmate van ons kerk 
leef die gedagte dat die orde van 
die eredienste permanente vasgestelde 
groothede is en dat iemand wat waag 
om dit te verander aan kettery skuldig 
is. Die siening dat alle gemeente van die 
kerk presies dieselfde diensorde moet 
handhaaf en selfs dat in alle gemeentes 
bepaalde vasgestelde liedere altyd nê wet 
en belydenis gesing moet word, word vry 
algemeen onder lidmate aangetref. 


As illustrasie van hierdie beskouings 
dien die feit dat in `n groot persentasie 
van die gemeentes slegs Ges. S$2:1H 
(Ewig onbegryplik wese) of Ges. 80:6 
(Skenk U ter eer) na die lees van die 
geloofsbelydenis gesing word. En dit 
word gesing van erediens na erediens en 
jaar na jaar sonder dat daar by die pre- 
dikant, kerkraad of gemeente `n begeerte 
ontstaan om deur middel van `n ander 
lied `n sinvolle antwoord aan God te 
bied. Dit is onverstaanbaar dat mense 
wat jare aaneen die één lied op die 
één plek in die diensorde lusteloos sing, 
nie self vir die stagnasie en klakkelose 
gesing moeg word nie. Is Ges. S2:11 en 
Ges. 80:6 nie al sê baie gesing dat ons 
die woorde met die mond vorm sonder 
om met die verstand die betekenis van 
die woorde mee te leef nie? 


Die Kerkhervorming van die sestiende 
eeu het ons tog duidelik geleer dat die 
Hervormde Kerk hom altyd weer in die 
lig van die Skrif moet hervorm. Her- 
vorming en verantwoordelike verande- 
ring is `n leefwyse van die kerk. Dit was 
mos juis hierdie hervormende dinamiek 
wat daartoe meegehelp het dat die pro- 
testantse kerk deur die klipharde stag- 
nasie van die Rooms-Katolieke kerk kon 
breek. 


Ons kerk moet hervormend optree — 
en dit geld ook vir die diensordes van 
die kerk. Ons kerk het dit al gedoen en 
is steeds daarmee besig. In die Algemene 
Kerkvergadering van 1976 is `n studie- 
stuk getiteld ,,Die Christelike Erediens” 
in behandeling geneem. Hierdie studie- 
stuk laat `n welkome vars bries oor ons 
liturgiese stagnasie waai. Elke onderdeel 
van die diensorde is duidelik en op die 
man af gedefinieer en op 'n logiese en 
prikkellende wyse is die plek en wissel- 
werking van die elemente van die diens- 
orde beskrywe. 

Aan die hand van hierdie studiestuk 
het die Algemene Kerkvergadering nie 
minder nie as vier verskillende diens- 


ordes goedgekeur. In al vier hierdie 
diensordes word die eis van die Skrif, 
naamlik dat ons godsdiens 'n gespreks- 
godsdiens moet wees, gehoorsaam. 
`n Christelike erediens is altyd `n le- 
wende gesprek. tussen God en sy ge- 
meente en hierdie gesprek vind in terme 
van Skriflesing, prediking, wet, geloofs- 
belydenis, lied en gebed plaas. 

Die rol van die votum en groet reg 
aan die begin—van die diens druk God 
se begeerfe uit dat daar 'n gesprek sal 
plaasvind. God soek kommunikasie met 
die mens. Hierop antwoord die gemeente 
met die lofsang wat gesing word. Die 
twee elemente wat vir 'n gesprek nodig 
is, Woord en antwoord, is nou teen- 
woordig. 


Die doel van die wet is om ons 'n 
spieëlbeeld van ons sonde te bied. Hier- 
op volg `n lied van die gemeente wat `n 
skuldbelydenis is. 


Baie van ons gemeentes sing die skuld- 
belydenis alreeds en dit is `n welkome 
teken. Laat ons hier ook nie stagneer 
nie. Ges. 71:1, 2 en'6 en Ges. 59:11 is 
wel baie geskikte liedere, maar waarom 
sing ons nie ook die pragtige boetepsalm 
(Ps. 51:1) as skuldbelydenis nie? Daarby 
is liedere soos Ps. 2$:3, Ges. 76:4 en 
Ps. 38:1 en 17, elkeen op sy beurt, uit- 
stekend geskik as `n skuldbelydenis vir 
die gemeente. Wanneer hierdie liedere 
van erediens na erediens gewissel word, 
sal dit ook daartoe meehelp om die ere- 
diens meer `n lewende karakter te gee. 
Die gemeente sal met begrip sy skuld- 
belydenis voor God kan uitsing. 


Op hierdie punt in ons erediens skiet 
iets te kort. Die gemeente se skuldbely- 
denis word in hierdie gespreksituasie 
nie deur die Woord van God beantwoord 
nie. God het egter iets vir die mens wat 
sy skuld bely, te sê. God wil hier sy ver- 
gewing verkondig en daarom is dit nood- 
saaklik dat die voorleser, véérdat hy die 
geloofsbelydenis lees, 'n woord van ver- 
gifnis uit die Skrif tot die gemeente sal 
laat spreek, soos byvoorbeeld 1 Joh. 9 
As ons ons sondes bely, Hy is getrou 
en regverdig om ons die sondes te ver- 
gewe en ons van alle ongeregtigheid te 
reinig.” 

Op hierdie genadeverkondiging ant- 
woord die gemeente dan op 'n sinvolle 
wyse met die geloofsbelydenis. God se 
vergifnis moet met hernude geloof be- 
antwoord word. 


Na die geloofsbelydenis word `n lied 
met 'n gebedskarakter gesing waarin die 
hulp van God afgesmeek word om by 


die belydenis te kan bly. Uit tradisie 
sing ons Ges. 52:11 of Ges. 80:6. 'n Wel- 
kome byvoeging vanuit Philadelphia- 
studentegemeente is die baie geskikte 
Ges. 66:1, 3 en $ waarin die gemeente 
hom in trou aan die drieënige God ver- 
bind. Hierby kan na hartelus Ges. 3:3, 
Ges. 76:2, Ges! 155:3 en Ges. 156:5 by- 
gevoeg word. j 


Soos in die geval van die skuldbely- 
denis kan hier ook stagnasie teengewerk 
word deur die liedere gedurig te wissel. 
Dit sal bepaald meehelp dat mond en 
verstand saam sal sing. 


Hierdie gesprekskarakter van die ere- 
diens word nou verder voortgesit deur 
Skriflesing, gebed, sang, prediking, gebed 
en weer sang. 

Ten slotte 'n enkele opmerking oor 
die plek van die prediking. Tussen Skrif- 
lesing en prediking staan die tradisio- 
nele lang gebed en 'n lied. Wanneer die 
prediking plaasvind, is die inhoud van 
die Skriflesing waarskynlik deur baie 
lidmate grotendeels vergeet. Dit bemoei- 
lik die verstaan van die preek. As die 
preek net deur `n kort gebed van die 
Skriflesing geskei is, sal die Skriflesing 
by die aanvang van die preek `n beter 
klankbodem vir die prediking bied. Dit 
sal gebeur met behoud van die Woord 
— antwoord skema van die erediens. 


Dit sal goeie resultate tot gevolg hê as 
die reeds genoemde studiestuk in die 
Agenda van die Algemene Kerkvergade- 
ring van 1976 met kerkrade en lidmate 
bespreek kan word. Dit sal daartoe mee- 
help dat ons lidmate met begrip en met 
lus aan die eredienste deel sal hê. 


Ons streef immers na `n sinvolle, le- 
wende verkeer met God in die erediens. 





GEES URVYFES! 


Maak tuin met klimplante 

deur Una van der Spuy 
Uitgawe van HAUM, Kaapstad 
Prys R11,55 


'n Keurigé uitgawe met luukse papier 
en die mooiste illustrasies denkbaar. Die 
wenke hierin vervat en die keuse van 
rankplante is besonder nuttig vir alle 
tuiniers. 


Hoogs aanbeveelbaar. 
E.H.D. 

LESERS SKRYF 


OM DANKIE 
TE SÊ 


Waarde Heer, 
Sal u asseblief so vriendelik wees om 
hierdie brief in Die Hervormer te plaas? 


Ek wil baie graag deur middel van 
Die Hervormer my dank aan sekere in- 
stansies uitspreek. 

Na 'n verblyf van slegs ses maande 
in die gemeente Primrose-Oos moes ek 
vir intensiewe ondersoeke, wat uitgeloop 
het op 'n hartoperasie, na Durban gaan. 
Vir 'n volle ses maande het die kerkraad 
siekteverlof aan my toegestaan met volle 
traktement. Daar benewens het die ge- 
meente ook `n geldelike bydrae gemaak 
wat die groot onkoste, wat so 'n geval 
te paard gaan, help bestry het. Vir my 
as nog 'n nuweling in hierdie gemeente 
was dit 'n groot gebaar. 


Die konsulent, ds. R. P. Botha, prof. 
G. Pelser, ds. J. J. Engelbrecht en al die 
ringspredikante het al die dienste gratis 
waargeneem, sodat daar nie die nodig- 
heid was vir een enkeie leesdiens nie. 
Aan hulle my opregte dank. 


Laastens, aan die gemeente Komati- 
poort wat deur bemiddeling van ds. en 
mev. J. A. de Beer hulle pastorie aan 
ons gratis beskikbaar gestel het vir 'n 
lang tydperk voor en na die operasie, 
my innige dank. Hulle het ons goed ver- 
sorg en soveel liefde bewys, aan ons wat 
vreemdelinge vir hulle was. Baie dankie 
Komatipoort. 

My herstel is stadig maar gewis, en 
ek dank die Here vir sulke goeie mense 
wat my in donker dae so kragdadig by- 
gestaan het. 


Baie dankie. 
Die uwe, 





Ds. W. J. Bezuidenhout 


VERANTWOORDELIKE 
AMPSBEDIENING 


Geagte redakteur 

Vergun my asseblief enkele gedagtes 
na aanleiding van ds. P. J. v.d. Merwe 
van Benoni se brief in ,Die Hervormer” 
van Oktober 1976 onder die titel ,,Ver- 
antwoordelike ampsbediening”: — 

1. Bogemelde brief van ds. v.d. Merwe 
bevestig wat ek in my brief van Mei, 
1976 genoem het naamlik dat as. 
v.d. Merwe wil afstuur op 'n twis- 
geskryf wat nég die kerk nég enige 
van sy lidmate kan dien. 

Soos opgemerk sou word het ck die 
woord ,hoogste amp” in aanhalings- 
tekens gebruik en gaan dit vir my 
enkel om die agting wat aan die 
amp verskuldig is en nie om die 
mag wat daarin opgesluit sou 1ê nie. 
Selfs ons jong katkisante weet dat 
daar geen hiërargie van ampte in 
die kerk van die Hervorming be- 
staan nie. Alle ampte in die kerk is 
deur God self ingestel en om daar- 
die enkele rede is ons eer daaraan 
verskuldig, ook ek en ds. v.d. Merwe. 
Dit is jammer dat ds. v.d. Merwe 
nie die belydenisskrif, naamlik Art. 
XXXI van die Nederlandse Geloofs- 
belydenis, volledig aangehaal het 
nie. Daar staan immers ook die vol- 
gende geskryf... ,Dat bowendien 
die heilige ordonnansie van God nie 
geskend word of in veragting kom 
nie, sê ons dat elkeen die dienaars 
van die woord en die ouderlinge van 
die kerk in besondere agting be- 
hoort te hou ter wille van die werk 
wat hulle doen en in vrede met hulle 
behoort te lewe, sonder murmure- 
ring, twis of tweedrag soveel moont- 
lik.” 


Ds. v.d. Merwe beskuldig my daar- 
van dat ek sy brief nie objektief 
gelees het nie. Vir my het dit ge- 
gaan oor die rus en die vrede in die 
kerk en dit was dan ook die enigste 
rede waarom ek my geroepe gevoel 
het om op ds. v.d. Merwe se brief 
te reageer. As dit 'n subjektiewe 
reaksie is dan verskil my begrip van 
objektiwiteit van dié van ds. v.d. 
Merwe. 


Die twee briewe van ds. v.d. Merwe 
wat, hoewel na inhoud, niks met 
mekaar te make het nie, openbaar 
tog dat hy hom met die belange van 
'n bepaalde groep vereenselwig. Dit 
gaan dan ook nie oor die ,,reg'” wat 
een groep sou hê wat 'n ander groep 
nie het nie maar primêr oor die rus 
en die vrede binne die kerk en is 
daar geen sprake van dat cen groep 
dan kwansuis reg sou hê om in 
hierdie opsig te oortree terwyl 'n 
ander die reg ontsê word nie. 


Die gedagte wat ek probeer tuis 
bring het was dat ons nie mekaar 


[] Na volgende bladsy asb: 


Onmiddellike pynverligting en totale genesing 


@ Baie eenvoudige, beproefde, boereraat beëindig alle 
pyn oombliklik na eerste korrekte self-behandeling 
en verseker normale genesing — u doen dit self — 


baie maklik. 


@ Flke behandeling sover nog uiters geslaagd. 


@ Moontlik die goedkoopste suksesvolle behandeling 


bekend. 


@ Vir hierdie waardevolle wenk met volledige foto 
illustrasie en maklike voorgestelde self-behandeling 
stuur net R10,00 (oor en oor goed gespandeer) aan: 


Boereraat & Kie, Posbus 


Patent 


(Drukskrif asb.) 


Posadres 


28787, Sunnyside 0132 


Aangeheg is R10,00 Posorder/Tjek/Kontant 




















verby gepraat. 
Die uwe, 


die koppe moct was nic maar na 
die voorbeeld van (Christus, DIE 
ENIGSTE HOOF VAN DIE 
KERK, mekaar die vocte moet was. 
Ek het opsigtelik by ds. v.d. Merwe 





WIE IS DIE KATEGEET! 


Die Redakteur, 

Nadat daar onlangs oor die TV program, op dic Weegskaal `n gesprek 
gevoer is met predikante van ons drie susterkerke oor kategese, het ek as 
skolier begin nadink oor my jare in die kategescklasse en baie insidente 
het ck weer beleef. As jong Sondagskoolonderwyseres, het ck begin om 
met jonger kinders en ook eie ouderdomsmaats gevra wat kategese vir hulle 
beteken en wat hulle daaruit put. Ek het ook aan elkeen gevra waarom hulle 
kategeseklasse bywoon. Baic van die antwoorde was egter: Omdat my ma 
cn pa my daarheen stuur! 

Baic het egter meer antwoorde gehad wat ck van `n jong Christen ver- 
wag en ek het ook bemoedigende antwoorde gekry. Die vraag wat ek van 
sommige van die katkisante gevra het was: Put jy waarde uit Woensdag- 
aande se katkisasie by die predikant? 

Almal se antwoord was byna dieselfde, naamlik dat dit inbreuk op 
hulle aande se leersessie maak en dat hulle nie nog tyd het om hier in die 
middel van die week geloofsleer te leer nie, aangesien hulle skoolwerk 
baie van hulle tyd in beslag neem. 

Dan word daar ook deur baie van die kinders gekla dat hulle tog maar 
net die vrae vir die dominee aflees en dit tog dan nie werklik ken nie, en 
almal is dit eens dat Woensdagaand se katkisasie tydmors is. Verder het ek 
ook vir die kinders gevra wie hulle verkies, `n ouderling of diaken of 'n 
jong belydende lidmaat, en almal het laasgenoemde gekies. 

Hulle gesels baie meer vrylik oor hulle sienswyses, kwellings enso- 
voorts ensovoorts met `n jong persoon vir wie hulle in hulle vertroue kan 
neem, as vir `n ou, onbekende (of anders `n oorbekende) persoon vir wie 
hulle voel of hy nie werklik wil of sal probeer verstaan waarom hulle so 
dink nie. 

Op skool word godsdiens of Bybelonderrig gedoen as `n nie-eksamen- 
vak en tog word daar van tyd tot tyd ook toetse geskryf, maar dit is toetse 
wat jy byvoorbaat weet tog nie op jou jaarrapport gaan verskyn nie. Nou 
waarom sal ek dan daarvoor leer, is menige skolier se houding. Kan daar 
van ons kerkmense nie aan die saak iets verander nie? 

Baie van die skoliere sal ook meer in die teologie belangstel as `n 
loopbaan, maar min weet eintlik wat se vakke hulle moet hê as toelatings- 
vereistes, hoe lank die studietyd is (6 of 7 jaar), by watter universiteite 
die kursusse aangebied word ensovoorts, ensovoorts. 

Kan daar asseblief meer op die soorte dinge in ,Die Hervormer” toe- 
gespits word — dinge waarvan ons min kennis dra — dinge wat ons almal 
kan interesseer, dinge wat op ons as Hervormers vandag betrekking het. 


`n Skrywer van Roodepoort 


RE EE ie in vorige uitgawe ,Kerk cn die Ampte” b. Kategese. 


H. $. Kriel 
Estcourt 
(Korrespondensie hieroor nou gesluit.) 





Die reën wat in die 


aarde sink 

Die reën wat in die aarde sink 

maak in die grond 'n groeikrag wakker 
wat plant en blomme geil laat klim 
dig in die tuin en op die akker. 


Waar kaal en droog die grond eers was 
straal nou die helder groenigheid 

van maagdelike reinheid. Oor 

die veld ontrol daar 'n tapyt. 


Nou bring die grond sy beste voort 
en plant en blom skiet op met krag 
Soos hulle nou gedra word en 

gestu word deur 'n wonder-mag. 


Net soos die reën werk stil die liefde 
wat in die mens se hart in dring. 

Dit maak die droë hartkors sag 

om blomme van groot prag te bring. 


George J. Diamond 
@ 


Boekaankondigings 


Hier volg weer `n paar keurig uitge- 
gee met mooi bypassende tekeninge op 
glanspapier deur HA.U.M., Kaapstad 
cn Pretoria: 


Klein Jannie Blom, deur Jan Kudlacek, 
prys R4,20. 

So ry die trein, deur Luis de Horna, 
prys R4,20. 

Die Towerkwas, deur Hisako Kimishi- 
ma, prys R4,20. 

Swartjie, deur Josef Paleck, prys R4,20. 

Koning Nooitgenoeg, prys R4,20. 


Hier volg 'n paar publikasie deur 
Perskor uitgegee: 


Granate en Kosmos, deur Alletta Lubbe, 
prys R4,75. 

`n Boeing vir dié See, deur Ettie Bier- 
man, prys R2,75. 


en verder ook die pragtige kinderboe- 
kies, te kies en te keur: 


Langkappie is haar naam, deur Pieter 
W. Grobbelaar, prys R3,75. 

Gawie kom kuier, deur Elsie du Toit, 
prys R1,95. 

Drie Varkies, deur Elsie du Toit, prys 
R1,95. 

Put met die goue water, deur Ben Con- 
radie, prys R3,50. 


Ons geskiedenis in beeld 
deur dr. E. A. Venter 


Uitgewer dr. Venter, Posbus 3006, 
Cachet, Potchefstroom 


Prys R1,50 


Hierdie foto-album handel oor ons 
volksleiers en volksmonumente. Dit 
bevat 'n reeks van goeie foto's oor ons 
presidente vanaf die vorige eeu tot van- 
dag, ons eerste ministers, ons Boere- 
generaals, ons kabinet, ons ruiterstand- 
beelde van Boeregeneraals, ons monu- 
mente, ons Bybelvertalers en dit sluit 
af met Die Stem van Suid-Afrika. 


Dit is die geld weld. Ons beveel dit 
van harte aan. 
Joh. Dreyer 
Tr 
Operasie Entebbe 
deur Jehuda Ofer 
Vertal deur Ludwig Visser 
Uitgegee deur H.A.U.M. 
Prys R3,50 


Dit gaan in hierdie interessante ver- 
haal oor die dappere bevryding van die 
aangehoue gyselaars op die lughawe by 
Kampala in Uganda. Die bevrydings- 
daad deur die Israeli het die bewonde- 
ring van alle weldenkende mense afge- 
dwing. Die verhaal daarvan sal u waar- 
dering vir so 'n unieke bevrydingsdaad 
verhoog. 

Joh. Dreyer 

VOORTGESETTE KATEGESE 





DIE KERK EN DIÉ AMPTE 


@ DR. M. J. BEUKES 


Tot die wese van die kerk hoort die 
apostolaat. Die opdrag van Christus aan 
sy kerk is: die verkondiging van die 
Woord aan alle mense (Kerkwet Artikel 
IV). ,As Christus-belydende kerk in die 
wêreld, vervul die kerk sy apostoliese 
opdrag in gehoorsaamheid aan die 
Woord van Christus: ,Gaan dan heen, 
maak dissipels van al die nasies, en 
doop hulle in die Naam van die Vader, 
en die Seun en die Heilige Gees; en leer 
hulle om alles te onderhou wat Ek julle 
beveel het” Matteus 28:19, deur die 
voortdurende arbeid aan die kerstening 
en reformasie van die volk en deur die 
evangelisering van Jood en heiden, sodat 
alle volke die verlossing wat in Jesus 
Christus is, kan verkry met die ewige 
heerlikheid”. (Kerkwet, a.w., artikel 9, 
bl. 4.) 

Die besondere wyse waarop en deur 
wie die kerk hierdie werk wil doen, 
word in hoofstuk 4 van die bepalings 
van die Kerkwet volledig omskryf: ,Die 
kerk is hom bewus van die besondere 
verantwoordelikheid teenoor die volk en 
teenoor alle volke en mense wat vreemde 
staan teenoor die evangelie van Jesus 
Ohristus. Daarom ag die kerk dit sy dure 
plig om die evangelie te bring aan: alle 
buitekerklikes, die volk van Israel en 
die volk wat oorwegend heidens is.” 
(Kerkwet, a.w., Bepaling 42, bl. 32) 
,Die gemeente sowel as elke lidmaat in 
die besonder is geroepe tot verbreiding 
van die evangelie in eie omgewing. Die 
arbeid van die predikant, ouderlinge en 
diakens, moet steeds daarop gerig wees 
om die gemeente in sy geheel en die 
belydende lidmate in die besonder toe 
te rus vir hulle dienswerk, naamlik om 
die apostoliese opdrag van Christus aan 
sy gemeente in die wêreld uit te voer. 
Die arbeid onder die buitekerklikes... 
moet deur die ampsdraers en die ge- 
meente altyd beskou word as deel van 
hulle arbeid. Hulle moet veral aandag 
skenk aan die gesinslewe en aan die 
jeug uit hierdie gesinne, en aan die ver- 
spreiding van die Bybel, dit is die Woord 
van God, onder alle mense. Die inisia- 
tief, die voortdurende sorg en die ver- 
antwoordelikheid vir die arbeid van die 
gemeente onder die wat vreemd staan 
teenoor die evangelie, berus by die kerk- 
raad. (Kerkwet Bepaling 44, bls. 32.) 

Die kerk wil die evangelie bring aan 
alle mense. Alleen as die kerk ,,wêreld- 
sentries” is, is dit kerk ooreenkomstig 

(Vervolg van vorige maand) 


die kerk se aard en wese (Vergelyk H. 
Kraemer, a.w., bl. 125). Die kerk wil nie 
sporadies een of twee uit die geledere 
van sy eie volk of ander volke kersten 
nie maar die volk as geheel. Voordat die 
kerk egter weet wie die persone is in 
wie se lewe die evangelie of die evan- 
gelie in verdraaide vorm inslag of geen 
inslag geneem het nie, sal hulle eers 
deur middel van sensus opgespoor moet 
word. Vanselfsprekend is die kerkraad 
verantwoordelik vir hierdie werk. Hier- 
die deur en deur administratiewe werk 
behoort egter net die ieiding van die 
kerkraad te geniet, gemeentelede behoort 
hierdie werk self te doen. (Vergelyk D. 
J. Booysen, Julle sal My Getuies wees, 
H.A.U.M. Pretoria en Kaapstad, bl. 53, 
54 en 57) Dit behoort nie jaarliks of 
maandeliks te geskied nie maar daagliks. 
In elke wyk kan `n straat toegewys word 
aan 'n bepaalde huisgesin wat voortdu- 
rend die sensusvorm van daardie straat 
op datum hou. Nadat die gegewens be- 
kom is, word dit deurgegee aan die ou- 
derling van die wyk. As die plaaslike 
kerkraad nie oor die nodige masjienerie 
beskik om die bepaalde buitekerklike te 
bearbei nie, moet die gegewens deurgegee 
word aan een van die susterskerke. Dit 
gaan uiteindelik nie om `n bepaalde kerk 
nie, maar om die koninkryk van God. 

Nooit mag die verantwoordelikheid 
van die plaaslike kerkraad deur `n kom- 
missie oorgeneem word nie. (Vergelyk 
Die Kerkbode, a.w., 21 Maart 1973, bl. 
369.) Die uiteindelike bearbeiding van 
die buitekerklike geskied onder opsig 
van die plaaslike kerkraad, in die be- 
sonder van die wyksouderling. Myns in- 
siens kan dit die beste geskied in die 
gemeente deur dieselfde pad te bewan- 
del as in die geval van die kerklosse en 
kerklose. Ook hier mag die gewone ge- 
meentelid nooit verklaarder van die 
Skrif word nie maar slegs oorverteller 
daarvan. As die gemeentelid vassteek en 
nie verder kan gaan nie as gevolg van 
die ander se ongeloof en hardheid om 
die Woord te hoor, gee hy `n Bybel aan 
hom en vertrek voorlopig. Die Woord 
self met die werking van die Heilige 
Gees kan seker veel meer vermag as 
ons met ons gepraat. Na 'n periode keer 
die gemeentelid weer terug na die be- 
trokkene. 


Of die werk onder die buitekerklikes 
nie gedoen moet word op dieselfde wyse 
as die N.G. Kerk se Jeug tot Jeug Aksie 
nie, is in die moderne tyd dikwels gevra. 
Hierdie werkswyse moet afgewys word. 


Hierdie werkswyse plaas die plaaslike 
gemeente en kerkraad onder verdenking. 
Gewone lidmate word hier sondermeer 
verhef tot ampsdraers sonder dat hulle 
die nodige opleiding en die nodige toe- 
rusting ontvang het. (Vgl. A. J. Conradie, 
Ons en Die Evangelisasie, Die Hervor- 
mer, a.w., Augustus en September 1974.) 
Dr. H. Kraemer wys daarop dat die 
werk onder die buitekerklikes die beste 
gedoen kan word daar waar hulie besig 
is met hulle alledaagse werk in die wêé- 
reld. In die wêreld, by hulle alledaagse 
werk is die gemeentelede se ,locus standi 
et vivendi, de plaats waar zij staan en 
leven, daar hebben ze dus hun werk te 
doen als de leden der kerk. Indien even- 
wel het lekendom van de kerk, ver- 
strooid in en door de wereld, werkelijk 
zich gedraagt als wat het in wezen en 
naar zijn roeping is, dan vindt de onon- 
derbroken dialoog tussen kerk en wereld 
vooral plaats door hen. Zij vormen de 
dagelijks herhaalde projectie van de kerk 
in de wereld.” (H. Kraemer, a.w., bl. 
163.) 


Aan die owerheid is `n besondere taak 
opgelê: ,,Hulle amptelike plig is om nie 
alleen ag te gee op en te waak oor die 
burgerlike regering nie, maar ook om 
die hand te hou aan die heilige kerk- 
diens; om te weer en uit te roei alle 
afgodery en valse godsdiens, om die ryk 
van die antichris te gronde te rig en die 
koninkryk van Christus te bevorder...” 
(Nederlandse Geloofbelydenis, artikel 
36.) Hierdie opdrag kan die owerheid 
alleen uitvoer as hulleself geluister het 
na die Woord. Dit bring mee dat die 
kerk positief leiding sal gee aan die 
owerheid. .,Die Kerk bewus van sy op- 
drag om voor owerheid en volk te getuig 
van die evangelie van Jesus Christus, en 
van sy taak om te ywer vir die bewaring 
en voortdurende hervorming van die 
Christelike lewensorde in staat en maat- 
skappy, doen dit deur middel van kansel- 
boodskappe, herderlike briewe en deur 
hom regstreeks te rig tot owerheid en 
volk.” (Kerkwet, a.w., bepaling 43, bl. 
32.) `n Deel van hierdie owerheid is lid- 
mate van ons kerk. Die Kerk se herder- 
like skrywes, kanselboodskappe en reg- 
streekse skrywes aan die owerheid, sal 
veral deur hulle baie duidelik gehoor en 
begryp moet word sodat hulle in die 
besonder `n positiewe klank kan laat 
hoor wanneer wetgewing gemaak en be- 
slissings gevel moet word. Die lidmate 

Hervormde Predikantsvroue in Suid-Afrika vanaf 1652 


SO. Elizabeth Johanna Jacobse, eerste 
eggenote van ds. M. C. Vos 


X 


Toe daar in die loop van 1801 — 
ongeveer dieselfde tyd toe ds. Vos die 
belofte aan sy vrou gemaak het dat hulle 
'n reis na Engeland kon onderneem om 
van die godsdienstige aktiwiteite in dié 
land persoonlik op hoogte te kom — im 
die vêrafgeleë distrik Graaff-Reinet pro- 
bleme ontstaan het tussen die burgers en 
landdros Horatius Maynier en waarvan- 
daan ds. Vos ,juist, hetgeen in dit Land 
anders nooit gebeurt, een kerkelijk be- 
roep ontvangen had”, het die destydse 
goewerneur, genl.-maj. Francis Dundas, 
ds. Vos gevra of hy dit nie gunstig wou 
oorweeg om-die beroep na Graaff-Reinet 
aan te neem nie, of so nie, dan in elk 
geval 'n tweede besoekreis daarheen te 
onderneem. Die goewerneur het gehoop 
dat ds. Vos deur sy prediking en invloed 
meer goeds onder die opstandige Graaff- 
Reinetters sou kon bewerkstellig wat tot 
die herstel van rus en orde kon bydra as 
wat sy eksellensie tot op daardie tydstip 
deur sy politieke en militêre mag kon 
uitrig. 

Die lidmate van Roodezand het by 
ds. Vos aangedring om nie die beroep 
na Graaff-Reinet aan te neem nie en 
om na die afhandeling van sy sending 
met sy gemeentelike arbeid onder hulle 
voort te gaan. 

Nadat ds. Vos afskeid van sy gemeente 
en van sy huisgesin geneem en hulle aan 
die sorg van die HERE opgedra het, het 
hy op 5 Oktober 1801 op sy tweede be- 
soekreis na Graaff-Reinet vertrek. Soos 
vantevore het hy ,,onder verzuchtinge tot 
God” die evangelie verkondig en die 
sakramente bedien. Terwyl hy in die 
rigting van Graaff-Reinet getrek het, het 
hy ,alom de schrikbarendste berichten 
van dat district” gehoor. Die dorp, 
waarin die sendelinge Van der Kemp en 
Read werksaam was (waarskynlik Bet- 
helsdorp), was om gegronde redes deur 
gewapende burgers beleër en sou aan- 
geval word sodra versterking opgedaag 
het. 

Ds. Vos was van oortuiging dat 'n 
verskriklike bloedbad, waartydens die 
sendelinge in alle waarskynlikheid sou 
omgekom het, sou plaasgevind het as die 
Voorsienigheid hom nie op die kritieke 
tyd daar laat aanland het nie. Nadat ds. 
Vos mettertyd sy pligte as evangelie- 
dienaar nagekom en die goewerneur 
spoedig die ongewilde landdros verwy- 
der het, het die oproer langsamerhand tot 
bedaring gekom. 


@ DR. H. M. REX 





Tydens sy besoek aan Graaff-Reinet in 1801 was ds. Vos die eerste Kaapse predikant 
om in die ,nieuwe en ruime” tweede kerkgebou te preek. Die enigste bestaande 
tekening van die kerkgebou kom voor op `n tekening wat die reisiger, Burchell, 
in 1811 van die dorp Graaff-Reinet gemaak het. In sy reisverhaal lees ons onder 
andere: ,A large handsome building, on the ground plan of a cross, stands on a 
spacious plain at the northern end of the main street, of which it forms the terminating 
object; while the river, with its banks beautifully clothed with trees and shbrubs, closes 
the southern end. 


Terwyl ds. Vos verder in die rigting 
van Graaff-Reinet gereis het, het hy die 
,arme vrouwen en kinderen” van die 
gewapende burgers, sowel as hul be- 
jaardes en siekes, wat deur die moord- 
sugtige swartes van hul plase verdrywe 
en van hul vee en goed beroof is, be- 
soek. Hy het die mense op verskillende 
plekke, waar hulle swak gehuisves was 
en armoede en ongemak verduur het, 
aangetref. Wat hom veral ter harte ge- 
gaan het, was dat hy tydens sy vorige 
besoek verskillende van dié mense op 
hul plase besoek en hulle toe as welge- 
steldes leer ken het. 

Ds. Vos het enkele dae onder hulle 
vertoef, vir hulle gepreek, weer `n keer 
hul krankes besoek en hul ongedoopte 
kinders gedoop. 

In Graaff-Reinet het ds. Vos 'n paar 
weke gebly en daar die voorreg gehad 
om die eerste Kaapse predikant te wees 
om in die ,nieuwe ruime kerk, door de 
landlieden opgebouwd, maar nog niet 
ten volle voltooid” te preek. 


Op sy tweede reis na Graaff-Reinet 
het ds. Vos begin ly aan die eerste te- 
kens van ,graveel” nier- of blaasstene 


en somtyds was die pyn so erg dat hy op 


die preekstoel in die Graaff-Reinetse 
kerkgebou met een van sy knieë rus- 
tende op `n stoel, gestaan en preek het. 
Daar het hy ook elke dag die sendelinge 
Van der Kemp en Read te sien gekry 
maar hy kon ,met den grooten Van der 
Kemp in sommige opzichten niet eens 
worden”. Waaroor die verskil van opinie 
tussen Vos en Van der Kemp was, word 
nie aangedui nie. 

Na sy terugkeer op Roodezand op 21 
Januarie 1802, het ds. en mev. Vos alles 
in gereedheid gebring om na Engeland 
te vertrek. In die notule van die Kerk- 
raad van Waveren (Roodezand), onder 
datum S$ April 1802, word oor ds. Vos 
se vertrek uit die gemeente soos volg 
berig: 

Art. 2. De predikant maakte be- 
kend, dat hij, gelijk de broederen 
weten, reeds lang in bedenking ge- 
staan heeft of hij naar Europa, dan 
of hij naar Graaff-Reinet trekken 
Zou, dan langer hier zoude blijven; 
dat hij daarover menigmaal Gods 
aangezicht gezocht hebbende, einde- 
lijk uit klaar sprekende Voorzienig- 
heid had moeten besluiten, dat 't 

HERVORMDE 
PREDIKANTSVROUE 


C] Van vorige bladsy 
Gods wil was, dat hij weder naar 
Europa trok...” 

Ds. Vos het voorts aan sy kerkraad 
meegedeel dat hy sy demissie van goe- 
werneur Dundas aangevra het en sy ont- 
slag, vergesél van `n loflike getuigskrif, 
dadelik ontvang het. Daarop het die 
kerkraad belowe om aan ds. Vos `n ge- 
tuigskrif te gee. Die indruk word gewek 
dat ds. Vos met die verleende goewer- 
neurlike demissie na Engeland vertrek 
het sonder om die Kerkraad van Kaap- 
stad of die Klassis van Amsterdam in 
die saak te ken. In Januarie 1803 het die 
Kerkraad van Kaapstad by die Klassis 
van Amsterdam gekla dat ds. Vos onver- 
wags, sonder om die Kaapstadse Kerk- 
raad vooraf te raadpleeg, uit sy gemeente 
vertrek het en wel binne die tydperk van 
1$ jaar waartoe hy hom by sy aanstelling 
as predikant in die Kaapse kerk verbind 
het en boonop sonder om sy motiewe 
vir sy vertrek aan hulle bekend te maak. 
Aangesien die gemeente Roodezand 
Land van Waveren) deur ds. Vos se ver- 
trek, vakant geword het, is die Klassis 
van Amsterdam versoek om nog `n pre- 
dikant na Kaapland uit te stuur. 

Die verskillende beskuldigings en 
klagte teenoor ds. Vos word geloënstraf 
deur alles wat ons van ds. Vos weet, ook 
uit ander bronne as sy eie ,Merkwaardig 
Verhaal”. Goewerneur Cradock het bv. 
in Januarie 1813 aan die Staatsekretaris 
in Engeland geskrywe dat ds. Vos seem 
van de vroomste en meest verlichte van 
de Hollandsche predikanten” aan die 
Kaap was, 'n beskrywing of kensketsing 
wat in ons tyd, 160 jaar daarna die ge- 
bruik en misbruik van die aanwending 
van die etiketerende terme verlig en ver- 
kramp as ou, opgewaarmde kos laat 


voorkom en wat dit in werklikheid is. 
Die ou spreekwoord bly dus waar: Uit 
Afrika kom daar altyd iets nuuts! 

Na aanleiding van `n opmerking wat 
ds. Vos se korrespondent oor mev. Vos 
se houding en aandrang om die Kaap te 
verlaat en na Europa terug te keer, ge- 
maak het, het ds. Vos hom soos volg 
uitgelaat: 

Het was ook zeker, gelijk gij 
terecht aanmerkt, mijn Vriend! voor 
mij Zzeer beproevend, dat mijne 
echtgenoote, die bij hare aankomst 
in Holland Zoo wanhopend was, om- 
dat ik niet naar de Kaap, maar zij 
naar Holland moest, mij nu Zoo 
aanhoudend lastig viel om de Kaap 
weder te verlaten en naar Europa 
terug te keeren; dan Gods raad moet 
bestaan, en wij bemerken van ach- 
teren doorgaans eerst, hoe het een 
en ander, schoon op dien tijd voor 
ons minder aangenaam, daartoe 
dienstbaar zijn moet. Zij had een 

ongesteld lichaam, en daaruit vloeit 
dan al dikwerf voort een mindere te- 
vredenheid in `s Heeren weg.” 

Toe hy hierdie herinneringe op skrif 
gestel het, was sy reeds oorlede en daar- 
om kon hy skrywe: 

“Nu is Zij intusschen alles te bo- 
ven en al sedert lang zoo ik ver- 
trouw, om de verdiensten van Jezus, 
uit genade, van het een en ander 
geheel verlost cn volmaakt zalig.” 

Terwyl ds. Vos agt jaar lank die 
Roodezandse gemeente bearbei en die ag- 
ting en liefde van ,blanken en zwarten, 
Christenen en Heidenen” verwerf 
het, kon of wou sy Kaapsgebore vrou 
haar in dieselfde tyd in die pastorie 


van Roodczand, nie aanpas by die lewe 
op die afgeleë plattelandse kerkplaas ni*, 
kon sy haar blykbaar nie toewy aan die 
werk van `n predikantsvrou nie, het sv 
probleme gehad met haar senuwees er 
gesondheid, kon sy nie oor die weg kom 
met haar swart bediendes nie en het sy 
begin terugverlang na die pastorielewe 
in Nederland. 

In April 1802 het ds. Vos sy afskeid- 
spreek na aanleiding van Deut. 30:19 op 
Roodczand gehou, waarna hy en sy vrou 
afskeid geneem het van hul gemeentelede 
en na Kaapstad vertrek het met die oog 
op hul seereis vandaar na Engeland. 


(Word vervolg) 





DIE KERK EN DIE 
AMPTE 


C] Van bladsy 34 

sal voortdurend vir die owerheid moet 
bid. (1 Timotheiis 2:1-2 vergelyk ook die 
Nederlandse Geloofsbelydenis, artikel 
36.) Die lidmate sal ook by die stembus 
alleen moet stem vir die owerheid wat 
hulle oortuig is die land goed sal regeer 
en die Christelike godsdiens sal bevorder. 

Die evangelieverkondiging aan die 
volk wat oorwegend heidens is, wil die 
kerk doen op `n besondere manier: 

Die Kerk deel in die roeping van die 
heilige, algemene Kerk om die evangelie 
aan alle volke te verkondig deur uit die 
volke wat oorwegend heidens is, dienaars 
van die Woord te vorm en toe te rus vir 
die diens van die evangelie in die taal 
en die begrippe van hulle aan wie die 
verkcndiging geskied, en deur diegene 
wat deur hierdie diens tot geloof gekom 
hit, behulpsaam te wees in die vorming 
van gemeentes en aktiwiteite van self- 
standige kerk of kerke.” (Kerkwet, a.w., 
bepaling 47, bl. 33) So wil die kerk 
hierdie werk verrig omdat hy oortuig is 
dat aldus die bevel van die Here ,Maak 
dissipels van al die nasies”. Matteus 
28:19 — die beste tot sy reg sal kom en 
dat die eenheid in Christus deur so `n 
werkswyse en werkverdeling nie geskaad 
sal word nie. Die kerk wil die werk ook 
so doen omdat hy bewus is van die on- 
eindige gevare wat vermenging vir die 
onderskeie volksgroepe inhou. (Vergelyk 
Kerkwet, a.w., artikel 3, bl. 1) 

Die leiding wat hierdie werk betref 
word gegee deur die Sendingraad. Hier- 
die werk word ringsgewys aangepak waar 
die ringsraad die leiding neem. Hierdie 
besondere wyse van doen onthef die 
gewone lidmaat nie van sy verantwoor- 
delikheid nie. Hierdie werk vra daaglik- 
se voorbidding, daaglikse dankbaarheid 
en voortdurende materiële steun van elke 
lidmaat van die Kerk. Veel meer as 
die georganiseerde werk sal gedoen moet 
word. Ons as gelowiges verkeer tans 
voortdurend saam met hierdie andervol- 
kiges by ons werk en tuis. Niemand het 


beter as ons die geleentheid om met hulle 
te praat nie. Niemand as ons het `n beter 
geleentheid om die waarheid van die 
evangelie aan hulle te vertel nie. In geen 
opsig word ons verhinder om die ge- 
skrewe Woord aan hulle te gee nie. Die 
geleentheid tot gesprek moet ons nie laat 
in die hande van die kommunis en die 
vyandigg sinde nie. 


LEES! LEES 


onder redaksie van dr. Herman Rex 
Uitgawe van die Genootskap Oud-Pre- 
toria; nr. 12 Desember 1975 


In hierdie uitgawe van Pretoriana is 
daar 'n ellelange lys van artikels en 
briewe, oorgeneem uit die kolomme 
van 'n stuk of twaalf verskillende koe- 
rante wat almal pleit vir die behoud van 
die paar geboue op die westelike flank 
van Pretoria se historiese kerkplein, 
wat van owerheidsweë met sloping be- 
dreig word. Die sloping word aangevoel 
as n' verarming van ons republikeinse 
verlede, 'n breuk met oud-Pretoria. Die 
idee wat dan ten gunste van sloping 
sou spreek is om die plein te moder- 
niseer en as sodanig die ou historiese 
geboue te vervang met moderne hoë 
geboue van soveel en soveel verdie- 
pings. Die argumente ten gunste van 
sloping laat 'n mens dink aan die rede 
wat indertyd aan die begin van hierdie 
eeu aangevoer is om die ou historiese 
kerkgebou, vroeër van die Hervormde 
gemeente van Pretoria te sloop. Die 
toring sou dan bouvallig wees en dus 
gevaar inhou. Toe uiteindelik tot sloping 
toegestem is en daartoe oorgegaan 
moes word toe was alleen die aller- 
beste metodes met die allergrootste ge- 
sukkel in staat om die stewige toring 
teen die grond te kry. 

Mag nou die tweede poging om 'n 
deel van ons historiese volksverlede te 
sloop nie slaag nie. 

Dit is die vurige wens van tiendui- 
sendes. 





Joh. Dreyer 














Vir ouer en kind 


@ DS. W. H. SWART 
(Vervolg) 





VERANDERING TER WILLE VAN 
VERANDERING 


TE Christian Foundation van Tony 
en Susan Alamo van Hollywood 
Boulevard is die laaste groep waarby 
ons kortliks wil stilstaan. Oor die alge- 
meen is die groep die stille traktaat-ver- 
spreiers met ,,repent” as wagwoord. By 
die groep leef daar die sterk siening dat 
die laaste van die dae naby is en dat 
daar `n absolute afwesigheid is van ware 
getuies vir Christus in die bestaande ge- 
ordende kerke. Wat miskien die mees 
opvallende van die groep is, is die pro- 
minentheid van swartes in hulle geledere. 
Hulle noem hulle ,,communes” ,,foun- 
dations” en hier leef man en vrou nie 
net alleen afsonderlik nie, maar meestal 
ook geskeid en kontak van enige aard 
is ontoelaatbaar. 


Die leefwyse en voorregte van die 
groep is opvallend anders en minder as 
die van hulle twee leiers. Die groep ver- 
leen dieselfde outoratiewe gesag aan die 
,King James Version of the Bible” as 
die ander Jesus-groepe. Tony is die enig- 
ste een in die groep wat 'n koerant mag 
lees om so die vervulling van die profe- 
sië met betrekking tot die eindtyd te 
volg. Die groep het ook die siening dat 
daar geen sekerheid is deur slegs te glo 
in die verlossingswerk van Jesus nie, 
maar dat hulle gedurig aan God moet 
bewys dat hulle gelowig is. Hulle glo 
dat hulle met hulle straatwerk God ge- 
lukkig hou, maar nooit weet wanneer 
dit genoeg is nie. Palms merk egter op 
dat: ,Their words are about Jesus, but 
their literature is about their group. 
Their “witnessing' is not an attempt to 
win people to the Saviour but to simply 
throw out words about Jesus to as many 
people as they can. They want to reach 
numbers.” 


Dit dan net een en ander oor enkele 
van die baie groepe wat ons in die 
Jesusbeweging aantref. Vervolgens kyk 
ons na die Jesusbeweging en die Jode 
en die Jesusbeweging en die Rooms- 
Katolisisme asook die indrukke van 
twee hippies van die Jesusbeweging. 


Die Jesusbeweging en die Jode 

Die Jode wat by die Jesus Movement 
aansluit beweer dat hulle nie hul Judais- 
me afsweer nie, ,maar dit vervul”, dit 
wil sê selfs 'n godsdicnsgroep wat Jesus 
nie aanbid of erken as die Christus nie, 
en wat nog leef na die Messiasverwag- 
ting, word deel van die Jesusbeweging 
sonder om hul geloof af te sweer. 'n Aan- 
vaarbare verduideliking word nie gegee 
nie en mens weet nie of dit dalk iets te 


maak het met die afiniteit wat die Jesus 
People vir die ou Joodse leefwyse het 
nie. 

Ons weet egter dat daar `n baie sterk 
drang is by sommige Jesus Movement 
groepe om te ver-Joods. So byvoorbeeld 
word dic ou Joodse leefwyse aanvaar as 
die beste manier van lewe. Dawid Berg 
van die Children of God het selfs beweer 
dat hy Joods is en die groep het hul 
aanvanklik ook in twaalfstamme Soos 
Israel van ouds verdeel. Verder het hulle 
Joodse Bybelname aangeneem byvoor- 
beeld Jetro Josua ensovoorts en hulle 
bestaan tc laat probeer ooreenstem met 
die geskiedenis van Israel. 

Volgens `n opname wat gemaak is het 
dit getoon dat 30% van die hippies in 
San Francisco Jode is. Reverend Martin 
Resen, predikant van Bar Shalom Heb- 
rew Christian Fellowship, sê dat 'n groot 
getal jong Jode in Bay Area hulle by die 
Jesus Movement aangesluit het. Die op- 
merking is gemaak dat ,,The Jesus kids 
have found their answer, not in churches 
or with their parents, but in one of the 
most distinctive aspects of the Christian 
Youth scene — the Jesus communes”. 


Plowman berig ook van `n sekere 
Donald Tobias van Arlington Virginia, 
wat Bybelstudie met `n groep Jode be- 
gin het. Baie het Jesus aangeneem maar 
nie noodwendig die Christelike kerk nie. 


Die Jesusbeweging en die Rooms-Kato- 
lisisme 


Die uitbreiding van die Jesusrevolusie 
na Nederland het noodwendig ook die 
Roomse pinksterbeweging 'n groot stoot 
gegee. Dit is eienaardig hoedat `n be- 
weging sonder enige liturgiese orde, in- 
vloed en stimulis aan `n ,liturgiese kerk” 
kan gee. Dog het dit gebeur. 

So verhaal Plowman die geskiedenis 
van die ,Blessed Sacrament” `n Rooms- 
Katolieke kerk in Seattle's noordelike 
kant. Honderde mense was teenwoordig 
en na `n eenvoudige diens van Father 
Joseph Fulton ,,on Christian living” het 
die teenwoordiges verversings gaan ge- 
niet. Toe het die nonne en die ander 
teenwoordiges begin handeklap, ge- 
tuienis word gelewer, gebede is geprewel 
en deur 'n stortvloed van trane heen 
hoe gocd God vir hulle die afgelope 
week was en hoedat Hy die regte woord 


gespreek het in tye van persoonlike 
nood. Toe die verslaggewer opmerk dat 
dit meer na `n Baptiste diens as na 'n 
Rooms-Katolieke diens lyk het een van 
die nonne geantwoord ,,we are (Chris- 
tian”. So bied die Jesusbeweging ook 
ruimte vir Protestantisme en Rooms- 
Katolisisme. 


Twee hippies gee hulle indrukke van die 
Jesusbeweging 


Roger C. Palm vertel van die eerste 
hippie se berig: ,This Jesus kid was talk- 
ing at me, real loud and peppy, like he 
was hopped up or something. 1 kept 
trying to stop him so that I could ask 
a aguestion about Jesus, but he kept 
guoting one Bible verse after another. 
Since 1I was a little bit high on L.S.D., 
I began to wonder if he was realy there. 
So I asked him, “Are you really here?” 
Fortunately he answered me, because 
I was beginning to think that I was 
imagining him.” 

Uit `n traktaatjie: ,A hippie goes to 
Church” vertel `n ander ,,unconverted 
Hippie” wat by 'n ,Baptist church” met 
'n ,turned on” jeug program was en 
waar die meeste mense ,,hip” was as 
volg nadat hy die ,,diens” bygewoon het: 
me] took stock of my hippie crowd 
and your Christian crowd... I can't see 
too much difference... We practically 
dress the same, talk the same, show the 
same disrespect for our sguare elders. 
And we dig the same rock music... You 
know, except for soap and water, We're 
almost identical... But to vou turned-on 
Baptists, I say, “Christianity? No thanks, 


OT] 


I really don't see too much difference”. 


'n Mens vra jou dan net self af of 
ons hier nie met 'n gevaarlike beweging 
te doen het wat reeds sterk op pad is 
na Suid-Afrika nie. 


Ook as kerk sal ons lig moet loop dat 
ons nie deur die vroom praatjies van 
hierdie mense mislei sal word nie. 


(Sloe) 





Wie 'n prinsipiële vyand van die Jode 
is, laat hom ken as `n prinsipiële vyand 
van Jesus (Christus. Antisemitisme is 
sonde teen die Heilige Gees. 


Karel Barth 

Bybelkunde St. 9 


Inleiding tot die Ou Testament en agter- 
grond van die Nuwe Testament 


deur prof. dr. J. I. de Wet en prof. $. C. 
W. Duvenage 


Interkerklike Uitgewerstrust: Pretoria, 
Potchefstroom, Kaapsiad, 1976 


Hierdie boek van 191 bladsye val in 
die reeks leerboeke vir Godsdiensonder- 
rig en Bybelkunde op skool. Die skry- 
wers slaag uitmuntend om `n deeglike 
inleiding te gee op die Ou Testament en 
die Nuwe Testament. Aan die einde van 
elke hoofstuk word vrae en take gegee 
wat die inhoud van die hoofstuk en selfs 
nog breër, dek. In die gedeelte wat han- 
del oor die Ou Testament word die By- 
belse stof op so 'n wyse gehanteer dat 
dit vir die leser en die student duidelik 
word dat die Bybel nie 'n storieboek of 
'n wetenskaplike handboek is nie, maar 
getuig aangaande God wat elkeen roep 
tot die geloof in Hom. Met `n tweede 
druk kan daar miskien `n bietjie breër 
gehandel word m.b.t. sekere boeke van 
die Ou Testament: oor die poëtiese boe- 
ke, die kleiner profete en die apokalip- 
tiese stof. Die deel wat handel oor die 
agtergrond van die Nuwe Testament is 
besonder waardevol: Dit dek die hele 
periode tussen die Ou en Nuwe 'Testa- 
ment; dit gee `n volledige beskrywing 
van elke Joodse party, die staatkundige 
opset en die Joods godsdienstige lewe 
in die tyd van die Nuwe Testament. Elk- 
een wat die Bybel werklik wil verstaan 
behoort hierdie boek onverwyld te be- 
kom. 


M. J. du P. Beukes 


* kk 


Bybelkunde St 10 


Inieiding tot die Nuwe Testament en 
Geloofsleer, Sedeleer en die Christe- 
like gebed 


deur dr. Murray janson, prof. dr. $S. €C. 
W. Duvenage en prof. dr. J. 1. de Wet 


Interkerklike Uitgewerstrust: Pretoria, 
Potchefstroom, Kaapstad, 1976 


Hierdie boek van 182 bladsye val ook 
in die reeks leerboeke vir Godsdienson- 
derrig en Bybelkunde op skool. Kernag- 
tig maar tog volledig kom die inleiding 
van die Nuwe Testament, die geloofsleer 
en sedeleer aan die orde. Op elke boek 
van die Nuwe Testament word 'n inlei- 
ding gegee wat voldoende is om die 
inhoud van die boek en die hele Nuwe 
Testament baie beter te verstaan. Die 
geloofsleer word behandel aan die hand 
van die Twaalf Artikels. Op grond van 
'n wye dogmatiese kennis word elke stuk 
van die belydenis so toegelig dat die 
volle omvang en betekenis duidelik 

spreek. Die sedeleer kom aan die orde 
uitgaande van die Tien Gebooie en die 
Ons Vader. Beide gebod en gebed word 
so verklaar dat die inhoud vir die leser 
en die student meer sprekend sal wees 
as ooit van te vore. Vir elke leerling en 
gelowige is hierdie boek 'n skat van 
groot waarde. 


M. J. du P. Beukes 


* RR 


Nagelate Gedigte 
deur Wilhelm Knobel 


Uitgegee deur Perskor-uitgewery, Doorn- 
fontein, Johannesburg 


Beskikbaar teen R7,75 


By die lees van Nagelate Gedigte kan 
mens bykans nie anders as om die nag- 
merriereis deur Dostojefski se Skuld en 
Boete in 'n mate te herbeleef nie. Nage- 
late Gedigte, anders as in Skuld en 
Boete waar jy deurgaans trippel-trap op 
die dun grens tussen lig en duisternis, 
goed en kwaad, is 'n selfportret, 'n aan- 
grypende psigiese belewenis van `n 
affektiewe psigose. 


Knobel se digkuns is nie slegs 'n kos- 
bare literêre toevoeging nie, maar ook 
'n uiters gevoelige uitbeelding van `n 
psigiatriese siekteoestand, soms onthut- 
send eerlik en deurgaans in fyn digter- 
like taal beskrywe. 


Die verstaanbaarheid van sy digkuns 
word deur sekere oorheersende onder- 
werpe moontlik gemaak. 


Die liefde: getrou aan sy siektebeeld 
beleef hy sterk emosionele verbintenisse, 
dog van kortstondige aard. 


Die dood: die oorlye van bepaalde 
figure in sy lewe (sy vader en sy susters- 
kind), selfs die dood van 'n bees of `n 
vriendin se hondjie, maak die dood 'n 
vreeswekkende tema in sy werk. 


Musiek: hy voel hom veral aange- 
trokke tot die werk van Beethoven, 
moontlik ook weens identifikasie met 
die komponis se somber, strydverduis- 
terde emosionele lewe. 


Godsdiens: speel van kindsbeen af 'n 
groot rol in sy lewe en herhaaldelike 
insidensie van sy siektetoestand laat hom 
die Rooms-Katolieke geloof aanvaar. 
Knobel worstel met die toestand na die 
dood en hy het eenmaal verduidelik dat 
elke persoon hierna anders sal wees 
(volgens die wet van karma?). 


Ten slotte sy siekte: dié vind neerslag 
in talle gedigte. Hy beskryf sy melanko- 
lie (kenmerkend vir dié siektetoestand), 
onttrekking, psigotiese onwerklikheid en 
selfs brabbeltale. 


Knobel se verse vereis `n fenemenolo- 
giese waardering, hoewel elke liefhebber 
van poësie die skoonheid van sy.werk 
sal indrink en soms (dalk?) bewus sal 
wees van die diep afgrond wat uiteraard 
in elke mens sluimer. 


* ko 


Ouer en Kind 

deur M. C. H. Sonnekus 
Perskor-uitgewery. Hardeband 
Prys R6,00 


Hierdie handleiding oor opvoeding 
en opvoedingsprobleme is deur 'n op- 
voedkundige geskrywe wat al heelwat 
oor die onderwerp geskryf het en tans 
professor aan die Universiteit van Pre- 
toria is. Die eggenote van die eerste 
minister het haar weg oopgesien om die 
boek van 'n voorwoord te voorsien. 


Die boek handel hoofsaaklik oor op- 
voeding in die ouerhuis, soos dit plaas- 
vind tussen ouer en kind. Daar word `n 
helder en goed verstaanbare uiteensetting 
oor opvoeding as sodanig gegee, en 


” daarna 'n hoofstuk oor die kind self in 


sy verskillende stadiums met die behoef- 
tes wat daaruit voortvloei. Die huidige 
tydsgewrig met sy eie problematiek kom 
ook in perspektief en .die vraende en 
soekende ouer wat met al sy probleme 
in verband met die opvoeding van sy 
kind erns wil maak, neem dankbaar 
kennis van die tweede deel van hierdie 
publikasie wat juis op allerlei opvoe- 
dingsprobleme toegespits is. Die boek 
slaag goed daar in om begrip te kweek 
by die leser van hierdie lewensbelang- 
rike verhouding tussen ouer (en ouer 
mens) en kind wat altyd as opvoedings- 
verhouding 'n delikate situasie veronder- 
stel wat steeds verantwoordelike bena- 
dering van die ouer vereis. 


Die leser kom onder die indruk van 
die vordering en groei op die gebied 
van die opvoedkunde. Die onderwerp is 
nie nuut nie (ouer en kind-publikasies 
staan op menige boekrak) en die skrywer 
moet hom handhaaf tussen formidabele 
outeurs op hierdie gebied, maar hy bied 
sy eie sienswyse en verskille ten opsigte 
van geykte opvattings oortuigend aan. 


Die kerk kom ook in die gesigskring 
wat die skrywer se siening van die op- 
voedkunde betref. Omdat hierdie be- 
spreking in 'n kerkblad verskyn, kan 
mens verwag dat hieroor 'n opmerking 
gemaak word. In die boek is hierdie rol 
van die kerk in die opvoeding van die 
kind baie kort en beperk tot twee kort 
paragrawe. Die skrywer praat van die 

DOODSBERIGTE 


IN MEMORIAM 


Dit het die almagtige God behaag om 
die siele van hierdie ons tans gestorwe 
broeders en susters tot Hom te neem. 
Hulle liggame is aan die aarde toevertrou 
in die vaste en sekere hoop van die 
opstanding tot die ewige lewe deur ons 
Here Jesus Christus wat die vermederende 
liggaam gelyk sal maak. 


In liefdevolle herinmering dink ons 
terug aan ons ontslape dierbares wat ons 
vooruitgegaan het en nou rus van hulle 
arbeid. Ons mis hulle, maar treur nie oor 
hulle soos die ander wat geen hoop het 
nie. Ons dank God vir wat hulle deur sy 
genade beteken het. 





IN MEMORIAM 


SMIDT, J. C. S. 
In liefdevolle her- 
innering aan my 
dierbare mar. Na 3 
jaar van eensaam- 
heid wat verby is 
dink ons terug na 
die 6de April toe 
my man plotseling 
en onverwags van 
ons weggeroep 's 
deur die dood in die ouderdom van 66 
jaar en 4 maande. Soet is die herinne- 
rings aan hom wat ons baie lief gehad 
het. Ons sal hom nooit vergeet nie, maar 
altyd mis. 





Bedroefde eggenote 
Sannie Smidt, 

kinders, kleinkinders 
en agter kleinkinders. 


IN MEMORIAM 


VAN STADEN, Jacobus Frederick. — 
23/2/1966 — Na elf jaar dink ons nog 
met liefde en verlange aan my dierbare 
eggenoot, ons vader en grootvader wat 
ons hemelse Vader van ons weggeneem 
het. Die mooi herinnerings sal altyd vir 
ons kosbaar bly so dink ek ook aan my 
dierbare moeder Magdelena Stefiena 
Norval wat die 9/1/1957 deur die dood 
van ons weggeneem is. Ons berus dit 
was Gods wil. 

Verlangende eggenote 

Fiena van Staden, 

kinders en kleinkinders. 
Eeufeeslaan 68, 
Floridameer 1710. 


Die Hervormer 


AMPTELIKE ORGAAN VAN DIE 
NED. HEV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die 
Ned. Hervormde Kerk 
van Afrika. 


Intekengeld: R3,00 per jaar. 


Die blad verskyn in die begin van elke 

maand. Stukke vir publikasie moet die 

redakteur op die allerlaastste bereik, 
dertig dae voor publikasie. 


ADVERTENSIETARIEWE: 


Geboortes, verlowings en huwelike R3,00 

vir `n maksimum van 60 woorde, en 

3 sent per woord bo 60 woorde, voor- 
uitbetaalbaar. 


Handelsadvertensietariewe op aanvraag 
beskikbaar van: 
Die Advertensiebestuurder, 
DIE HERVORMER, 

Posbus 18061, Hercules 0030. 
Advertensies moet aan die advertensie- 
bestuurder gestuur word nie later as 
6 weke voor datum van publikasie nie. 


As 'n foto geplaas moet word R7,00 
ekstra vir die maak van drukkersblok. 


IN MEMORIAM 


JANSE VAN NIEUWENHUIZEN, An- 
dries G. Drie jaar van eensaamheid en 
verlange is verby maar nog bly die dag 
van 13 Februarie 1974 onvergeetlik. Sy 
liefde, lewe en voorbeeld sal altyd `n 
dankbare nagedagtenis bly. Sy plek is vir 
altyd leeg maar ek gun hom die rus. 
Steed verlangende eggenote 

Elsie. 
S.A.V.F. Tehuis 
Middelburg, Tvl. 


IN MEMORIAM 


SWART, A. A. J. Ons dink aan 27 
Maart, een jaar reeds verby, toe van ons 
weggeneem is my man en vader, Adriaan 
Andries Jacobus Swart. 
Sy plek is leeg. 
Sy stem is stil. 
Ons swyg O Heer 
dit was U wil. 
Van bedroefde Marie 
en kinders. 
Posbus 93 
Penge. 


Ds. J. J. Engelbrecht (Sr.) 
Nuwe telefoonnommer 496326 





Amptelike Berigte 

Ringsvergaderinge 
In terme van Bepaling 9 tot die Kerk- 

wet word lede van Ringsvergaderinge 

hiermee opgeroep na onderstaande by- 
eenkomste. Ringskribas sal self verder 
alle besonderhede verstrek. Van ander 

Ringsvergaderinge is nog geen beson- 

derhede ontvang nie. Reël met mej. A. 

Venter, Tnterme-Oudit. 

Ring van Rustenburg — 24 en 25 Mei 
Brits. 

Ring van Pretoria — opening 21 Maart 
en word voortgesit op 4 tot 6 April 
Pretoriagemeente. 

Ring van Zeerust — 19 en 20 April 
Stella. 

Ring van Krugersdorp — 13 tot 15 
Junie ? 

Ring van Germiston — 27 tot 29 Junie ? 

Ring van Suidwes-Afrika — 20 tot 22 
Mei Windhoek. 

Ring van Bloemfontein — 13 en 14 Mei 
Oueenstown 

Ring van Pietermaritzburg — 26 tot 28 
Mei Glencoe. 

Ring van Maduassi — 12 en 13 April 
Christiana. 

Ring van Noordelike Pretoria — 13-15 
Junie Wonderboompoort. 

Ring van Bronkhorstspruit — 13 en 14 
April Witbank. 

Ring van Trichardtsfontein — S$ en 6 
April Hendrina. 

Ring van Pretoria-Noord — 16 tot 18 
Mei Noordwestelike Pretoria. 

Ring van Bothaville — 19 en 20 Junie 
Allanridge. 

Ring van Brakpan — 15 tot 17 Mei 
Zesfontein. 


Ring van Wes-Kaapland — 16 Mei 
Kaapstad. 

Ring van Roodepoort — 23-26 Mei 
Horison. 


Ring van Johannesburg — 23-2$ Mei 
Johannesburg-Suid. 

Ring van Zoutpansberg — 14-15 Junie 
Kampersrust. 


BEROEPE PREDIKANTE 
Aangeneem 
Ds. L. J. J. Nell van Van der Hoff na 
Ontdekkers. 
Ds. J. van Immerzeel van Carletonville 
na Marikana. 





Bedank 
Ds. F. G. |J. Loots van Virginia na 
Elandspoort. j 


Ds. J. van Immerzeel van Carletonville 
na Turffontein en Nigel. 

Ds. M. J. van Schalkwyk van Delmas en 
Vereeniging. 

Ds. W. P. van der Merwe van Horison 
na die kombinasie Kathu/Kuruman/ 
Postmasburg/Upington. 

Ds. C. J. J. van Rensburg van Vryheid 
na Villieria. 

Ds. J. P. J. Fourie van Ebenhaeser (Ellis- 
ras) na Elandspoort. 

Ds. J. A. Beukes van Kemptonpark-Oos 
na Kimberley. 

rol van die kerk waar hy met die jong- 
mense en kinders besig is, en verwys na 
,kerklike opvoeding”. As hy van op- 
voedingsprobleme praat meen hy dat die 
kerklike verenigings ook voorkomend en 
hulpverlenend (in die opvoedingssitua- 
sie) kan (of moet) optree. Die kerklike 
leiersfigure moet opvoedkundig geskoold 
wees: ,Studie van die opvoedkunde is 
ook hier `n voorvereiste” (bl. 159). 


Die feit is egter dat die kerk in sy 
kerklike werk en optrede aan ander sake 
gebonde is. Van die (Christelike gods- 
diens moet ons onthou dat dit uniek is, 
in dié sin dat dit nie `n godsdiens naas 
ander godsdienste is nie, met andere 
woorde nie iets wat deur die mens tot 
stand gebring en deur sy vermoëns ge- 
dra word nie. Dit is deur mense en hulle 
vermoëns. ln die middelpunt is die 
Woord van God met sy eie krag en 
dra-grond waar daar sprake van die 
werk van die Heilige Gees is. Indien ook 
die jeugwerk van die kerk hier rondom 
sentreer (soos dit hoort), sal die kerk 
groot versigtigheid aan die dag lê ten 
opsigte van so `n stelling, en eerder vir 
homself die perke vasstel en die nood- 
saaklikheid uitmaak van die gebruik- 
making van die beginsels van die op- 
voedkunde wat as hulpwetenskap in die 
gang van kerklike handeling in hierdie 
wêreld gesien word. 


Dit daar gelaat — mens erken dat dit 
seker `n ander hoofstuk vra, om van 
formele en praktiese kant op die rol van 
die opvoedkunde in die arbeid van die 
kerk in te gaan. Ons stem graag die 
skrywer toe dat `n goeie begrip van die 
opvoedkunde alleen bevorderlik vir jeug- 
werk kan wees. 


Die boek het egter sy doel — en be- 
antwoord baie goed daaraan. Dit verdien 
'n wye leserskring — die paar rand wat 
hierin belê word, sal die allerbeste diwi- 
dende vir die toekoms lewer: welopge- 
voede, beskaafde en gebalanseerde 
mense vir die toekoms. 


C. J. Viljoen 
* Rok 


Krabat 

deur Otfried Preussler 

Uitgegee deur H.A.U.M., Pretoria en 
Kaapstad 

Prys R3,90 


Krabat is 'n eienaardige, maar goed- 
geskrewe, insiggewende boek oor die 
swart kunste, wat in ons eeu saam met 
duiwelaanbidding die kop hot en haar 
in die wêreld uitsteek tot groot ontstelte- 
nis vir baie. Dit gee die leser 'n insig 
van wat gaande is. ! 

E.H.D. 

Het onderricht van de Messias 
deur dr. P. A. Elderenbosch 


Aantekeningen bij het Evangelie van 
Johannes, 'n Gravenhage, 1976, slap- 
band, 168 bls. 


Prys f 21,90 


Die skrywer behandel die Johannes- 
evangelie op `n besondere manier teen 
die agtergrond van die Ou Testament. 
Hy gaan van die standpunt uit dat hier- 
die evangelie eintlik `n opsomming van 
preke is wat Jesus oorspronklik in die 
tempel en in die sinogoges uitgespreek 
het. 


Dit was die gewoonte om in die sina- 
goge elke week `n vasgestelde gedeelte 
uit die vyf boeke van Moses in volgorde 
voor te lees. In Jesus se tyd op aarde is 
al vyf boeke sê elke drie jaar deur- 
gelees. Bowendien is ook nog `n gedeelte 
uit een van die ander boeke en die 
Psalms voorgelees. Elke derde jaar is 
twee weke voor pase weer begin met 
die lesing van Gen. 1. 


Nou probeer die skrywer `n verband 
tussen die betrokke lesings in die sina- 
goge (hy het `n keuse uit vyf) en die 
Evangelie van Johannes lê. Soms lê 
daardie verband voor die hand en is dit 
duidelik, maar op baie plekke kom dit 
kunsmatig voor. Gedagtes uit die Joodse 
denkwêreld van dié tyd word meermale 
sonder kritiese kommentaar aangehaal 
en met die teks uit Johannes gelykgestel, 
al is dit miskien nie so bedoel nie. Ook 
kom allegorie (vergeesteliking van se- 
kere feite) meermale voor. Enkele voor- 
beelde volg hier. 


Die duif is algemeen bekend as die 
simbool van vrede, maar vir die skrywer 
is dit die teken van goddelike nabyheid 
(bls. 24). Die klip waarop Jakob by 
Betel geslaap het, word in die Joodse 
gedagtewêreld as `n messiaanse teken 
beskou. Die verklaring lui dan: vanaf 
dié klip gaan die verbinding (die leer) 
na die hemel — dit is 'n voorstelling van 
die gebed van die volk wat tot God op- 
klim (bls. 29). So probeer die skrywer 
om op bls. 32 'n verband te lê tussen 
die wyn op die bruilof in Kana en die 
wyn wat die apostels op die Pinksterdag 
Sou gedrink het! Meer voorbeelde sou 
genoem kan word. Baie van hierdie feite 
is interessant, maar die leser is nie oor- 
tuig dat die aangehaalde feite uit die 
Ou Testament altyd met die teks van 
Johannes in verband gebring kan word 
nie. Mens verbaas jou hoe die skrywer 
elke keer probeer om die kloutjie by 
die oor te kry. 


Daar kom mooi en behartenswaardige 
dele in die verklaring voor (bv. dié ge- 
deelte wat handel oor die verhore van 
Jesus), maar as geheel bevredig die boek 
nie. Daar word te veel en onkrities met 


buite-Bybelse gegewens wat 
doen aan die geheel, gewerk. 


Die foto van `n reliëfwerk op die om- 
slag is onduidelik en nêrens in die boek 
kon ek `n aanduiding van wat dit voor- 
stel, vind nie. 


afbreuk 


P. G. Geertsema 
AE 

Jesus 

saamgestel deur die Amerikaanse Bybel- 
genootskap en versprei deur die Bybel- 
genootskap van Suid-Afrika, 110 blad- 
sye plus `n teksregister 

Prys 10c 


Die samestellers van hierdie boekie 
het gegewens uit die vier evangeliebe- 
skrywings tematies gerankskik sodat `n 
deurlopende beriggewing van die geboor- 
te, lewe, werk, kruisiging en opstanding 
van Jesus daargestel is. Die seleksies van 
die stof is sê gemaak dat die lees van 
die boekie daartoe bydra dat kennis van 
die lewe en werk van Jesus op `n same- 
hangende wyse opgedoen word. 

Die boekie begin byvoorbeeld met die 
berig van Matteus oor die verlowing van 
Josef en Maria en die aankondiging van 
die engel oor Jesus se geboorte. Hierop 
volg Lukas se beskrywing van die volks- 
registrasie, die herders in die veld en 
Matteus se vertelling van die vlug na 
Egipte. Deur middel van seleksies uit 
Matteus en Lukas is op hierdie wyse `n 
vloeiende verhaal oor die kindheidsge- 
skiedenis van Jesus saamgestel. 

Die boekie is in maklike spreektaal — 
Engels geskrywe en kan nuttig deur 
kinders van 12 jaar en ouer gebruik word 
om sistematiese kennis oor die lewe en 
werk van Jesus te bekom. In die voor- 
woord stel die samestellers dit egter self 
dat die werkie die vier evangelie beskry- 
wings nie wil vervang nie, en dat die 
Nuwe Testament self ook hierby gelees 
moet word. 

Die boekie is keurig versorg en op 
papier van hoë gehalte gedruk. Dit bevat 
ook `n aantal eietydse fotos wat op `n 
sprekende wyse as illustrasies van ge- 
beurtenisse dien. Wat inhoud én afwer- 
king betref, is hierdie boekie 'n wins- 
kopie teen slegs 1Oc per eksemplaar. 

J. P. Naudé 
var: 
Volkome Vrou 
deur Marabel Morgan 
Christelike Uitgewersmaatskappy, Roode- 
poort 
Prys nie vermeld nie 


Inderdaad `n insiggewende, vlot ge- 
skrewe boek. Alhoewel daar lesers sal 
wees, wat nie met alles sal saamstem nie, 
is daar besonder baie en goeie raad in 
vervat. 

Sy maak gebruik van aanhalings uit 
die Bybel tot stawing van haar ideale. 

Dit sal goed wees as binne afsienbare 
tyd ook so 'n boek getitel die lig sal sien: 
Die volkome man. 

E.H.D. 























Dr. (Collin se 
Pille 


Prys 35c & 65c. 


vir GAL en LEWER 


Blakende gesondheid is die teenoor 
gestelde van die volgende klagtes 


AANGEPAKTE TONG 
NARE HOOFPYNE 
GALAANVALLE 
BITTER MOND 
HARDLYWIGHEID 


VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 


GEEL GELAAT 


Die oorsaak 'n lui lewer en te veel 
Gal, 


Die beproefde en beste middel — 


Dr. (Collin se (Gal- 


en Lewerpille 


Prys 35c & 65c van alle Aptekers 


of van 


G. FOURIE 
Posbus 762, Pietermaritzburg 





DRINK BY 
U EIE 
FONTEINTJIE... 


Ons sou graag AL die drukwerk 
van die gemeentes van ons kerk 
wou doen. Ongelukkig is dit nie 
so nie. Maar ons weet darem dat 
as gevolg van ons steeds toe- 
nemende kwaliteit, beter diens 
en mededingende pryse, ten 
minste 99% weer by ons laat 
druk. As u die 1% is, ons sou 
u graag by ons wou hê. 


N.H.W.-PERS 


NEDERDUITSCH HERVORMDE 
WEESHUISPERS 


Tel. 77-2188/9 Posbus 18061 
Hercules 0030 


—— U HE DRUKKERY —— 


Raad aan 
vroue wie 
se mans 
te moeg” is 


Is hy werklik ,te moeg'? 
Baie vroue wonder seker 
hieroor. Hy was altyd gretig 
om uit te gaan, maar skielik 
is hy ,te moeg”! Is dit net 'n 
verskoning? Het hy belang- 
stelling verloor? Moontlik. 
Maar in die meeste gevalle is 
dit hoe hy voel — lusteloos, 
terneergedruk, prikkelbaar. 
Hy kan nie meer bybly nie. 
Hierdie simptome kom dik- 
wels in die middeljare voor. 
Maar gelukkig is daar iets 
wat u aan die saak kan doen. 
U kan hom help om weer sy 
,Oou self te wees. Kry vir hom 
Salusa 45 by u apteek. U is 
dit aan u man verskuldig. 
Salusa 45 se spesiale for- 
mule kan sy fisiese energie 
en sy dryfkrag herstel. Hy 
sal gou weer lus vir die lewe 
voel en selfs jonger lyk! 
Salusa 45 bevat vitamien 
E. Prokaien (H;). Hemato- 
porforien. Asook ander 
noodsaaklike vitamiene. 
Vir die beste resultate, 
gebruik Salusa 45 daagliks. 


LEWENSLUS VIR DIÉ MIDDELJARE 





METABOLIC ACTIVATOR 


NEW VIGOUR FOR THE MATURE YEARS 





30 tablette R2,35. Volledige 

3-maande-kursus van 90 tablette 

R5,95. Slegs apteke verkryg- 
aar. 


od A9EA/a 





PYPORRELS: 


Gebou in Suid-Afrika wat u kerk eer 
aandoen. 


LUIKLOKKE: 


Van die beroemde fabriek, Petit en Frit- 
sen, Holland. 


VUURWERKE: 
Vir Kerktorings, Stadsale, Skole, ens. 


LUIDSPREKERSTELSELS: 
Gehoortoestelle vir hardhorendes, kerk- 





(EDMS.) BPK. 


SUID-AFRIKAANSE 
ORRELBOUERS 


meubels, 


en aanverwante dienste. 


POSBUS 200 — PRETORIASTRAAT 167 — SILVERTON 
TELEGRAMME: ,DIAPASON” 
TEL.: 86-4844/5/6 — 86-4305 
Kaapstad 77-8687 — Bloemfontein J-4969 


Durban 72-3955 — Potchefstroom 7381 
Johannesburg 830-5108 


bosveld...ontdek jy 'n nuwe Suid-Afrika.” 


, Mens kan amper nieglo dat 
renosters lewendige wesens is nie. 
Dié diere het vir my eerder gelyk 
soos die model van 'nfantastiese 
soort oerdier daar tussen die lang 
gras indie Hluhluwewildreservaat 
slegs 'n paar uur sery van Durban 
indie gemaklike S“SJoERbus. 
Afrika 

,Ons het deur Golela gery wat 
tevrede indie son gelê en bak het. 

,In Manzini het ons ons 
vergaap aandie Swazihandwerk. 
Min dinge herinner 'n mens so sterk 
aan Afrika se polsende hart as sy 
Swartmense se kuns en handwerk. 
En toe verder na die Kruger- 
wildtuin. 

Die jagter word gejag 

Ek het hom eerste gesien. 

Ons het so stil moontlik probeer bly. 


Endink die beweging vandie oor 
het my aandag getrek. En skielik 
kon ek die hele asemberowende dier 
daar indie gras sien lê. Leeu! het 
ek hees gesê, my stem byna weg van 
opgewondenheid. 

,Is daar vir jou wild! Dit was 
warm, maar gelukkig is hierdie 
toerbusse van vir gerief 
toegerus met goeie lugversorging 
en heerlik gemaklike sitplekke. 


Die vangs 

,Die jagluiperd was seker bra 
honger. Gewoonlik is hulle maar 
skaam vir die daglig. Die bok het 
nie 'n kans gehad nie... maar die 
jagluiperd sy maaltyd. 

,,Die volgende dag het ons die 
pad terug huis toe gevat. Deur die 
pragtige ou Pretoria entoe... 
polsende Johannesburg. 


,Entoe moes die ontdekkers 
weer elkeen hulle eie koers vat. Ons 
het plegtig belowe om mekaar weer 
te sien. Ons doen dit ook.” 


Ontdek die res van 
Suid-Afrika ook! 

Die toer wat hierbo beskryf is, ! 
isdie sesdaagse SISIE tussen 
Durban en Johannesburg. Maar 
daar is nog heelwat ander opwin- 
dende toere na ander interessante 
plekke in ons pragtige land. 

As u volledige inligting wil 
bekom, skryf eenvoudig aan 
Posbus 1111, 
Johannesburg 2000. 


DERE 


VZ16/1854/2 





